24 | ഡിസംബര് | 2007 | പത്രവാര്‍ത്തകള് - യൂണികോഡില്\nDaily Archives: ഡിസംബര് 24, 2007\nഡിസംബര് 24, 2007 · 5:49 am\nഡിസംബര് 24 തിങ്കള്\nകേരളകൗമുദി വാര്‍ത്തകള് കുറച്ച് ദിവസമായി തുറക്കാന് കഴിയാത്തതിനാല് പ്രസിദ്ധീകരിക്കാന് കഴിയുന്നില്ല. സെര്‍വര് പ്രശ്നമാകാന് സാധ്യത.\n1. മൈക്രോസോഫ്റ്റ് റെയ്ഡ്: കടകളടച്ച് പ്രതിഷേധിക്കും\nകൊച്ചി: പോലീസ് സഹായത്തോടെ കംപ്യൂട്ടര് ഭീമനായ മൈക്രോസോഫ്റ്റ് കമ്പനി നടത്തുന്ന റെയ്ഡില് പ്രതിഷേധിച്ച് കംപ്യൂട്ടര് വ്യാപാരികള് തിങ്കളാഴ്ച സംസ്ഥാനവ്യാപകമായി പണിമുടക്കും. വ്യാജ സോഫ്റ്റ്വെയറുകള് തടയുന്നതിന് വിലകുറച്ച് ഇവ നല്‍കാന് അസോസിയേഷനും മൈക്രോസോഫ്റ്റും നേരത്തെ ചര്‍ച്ച നടത്തിയിരുന്നു. തുടര്‍ന്ന് രൂപപ്പെട്ട വ്യവസ്ഥകളെ അട്ടിമറിക്കാനുള്ള നീക്കമാണ് റെയ്ഡെന്നും ഓള് കേരള ഐ.ടി ഡീലേഴ്സ് അസോസിയേഷന് ആരോപിച്ചു.\n2. സ്ത്രീകള്‍ക്കു വീണ്ടും ഓര്‍ക്കുട്ട് ഭീഷണി\nകോട്ടയം: സാമൂഹികവിരുദ്ധ പ്രവര്‍ത്തനങ്ങള്‍ക്ക് ഇന്റര്‍നെറ്റ് സൌഹൃദ സൈറ്റായ ഓര്‍ക്കുട്ട് ദുരുപയോഗിക്കുന്നതിന്റെ അവസാനത്തെ ഉദാഹരണമാണ് ഗാന്ധിനഗറിലെ വീട്ടമ്മയുടെ ഫോണ് നമ്പര് ചേര്‍ത്ത് ഉണ്ടാക്കിയ അശ്ളീല പ്രൊഫൈല്. മുന്‍പ് എസ്.എഫ്.ഐ നേതാവ് സിന്ധു ജോയി അടക്കമുള്ളവരുടെ വ്യാജപ്രൊഫൈല് ഉണ്ടാക്കിയത് വന് വിവാദം സൃഷ്ടിച്ചിരുന്നു. പ്രമുഖരുടെയും പ്രശസ്തരുടെയും പേരില് ഓര്‍ക്കുട്ടില് വ്യാജ പ്രൊഫൈലുകള് സൃഷ്ടിക്കുന്നത് ഇപ്പോള് പതിവായിരിക്കുകയാണ്. ഇങ്ങനെ വ്യാജമായി ഉണ്ടാക്കുന്ന പ്രൊഫൈലുകളില് മാന്യമായി ജീവിക്കുന്ന വീട്ടമ്മമാരുടെയും പെണ്‍കുട്ടികളുടെയും വിവരങ്ങളാണ് പലപ്പോഴും ചേര്‍ക്കുന്നത്. കോട്ടയത്തെ സുന്ദരിയായ വീട്ടമ്മ എന്ന പേരില് ഉണ്ടാക്കിയിരിക്കുന്ന പ്രൊഫൈലില് ഗാന്ധിനഗറിലുള്ള ഒരു വീട്ടുകാരുടെ ലാന്‍ഡ്, മൊബൈല് ഫോണ്‍നമ്പരുകളാണ് ചേര്‍ത്തിരിക്കുന്നത്. ലത സി.വി എന്ന പേരാണ് വീട്ടമ്മയ്ക്കു നല്കിയിരിക്കുന്നത്. ഇത് വ്യാജപ്പേരാണ്.\nഈ പ്രൊഫൈലില് പ്രവേശിച്ച പലരും ഫോണ്‍നമ്പര് കണ്ട് അതിലേക്കു വിളിച്ചപ്പോഴാണ് വീട്ടുകാര് ഇങ്ങനെയൊരു സംഭവംതന്നെ അറിയുന്നത്. ഈ വീട്ടമ്മയുടെ പ്രൊഫൈലില് മറ്റ് അശ്ളീല സൈറ്റുകളിലേക്കുള്ള ലിങ്കുകളും ചിത്രങ്ങളും ചേര്‍ത്തിട്ടുണ്ട്. വീട്ടമ്മയുടേതെന്ന പേരില് മറ്റൊരു യുവതിയുടെ ചിത്രവും ഇതിലുണ്ട്. പങ്കാളികളെ തേടിയാണ് ഈ പ്രൊഫൈല് ഉണ്ടാക്കിയിരി ക്കുന്നതെന്ന സൂചനയും ഇതിലുണ്ട്.\nഈ പ്രൊഫൈലുമായി ബിജു, സാം, കൊച്ചിരാജാവ്, സച്ചിന്, പ്രിയ, സീത എന്നിങ്ങനെയുള്ള നിരവധി കമ്യൂണിറ്റികള് ലിങ്ക് ചെയ്തിട്ടുണ്ട്. ഈ കമ്യൂണിറ്റികളില് കയറിയാല് അശ്ളീല ചിത്രങ്ങളും അതുമായി ബന്ധപ്പെട്ട ലിങ്കുകളുമാണ് കാണുന്നത്.\n32 വയസുള്ള വീട്ടമ്മയുടെ ജന്മദിനം ഏപ്രില് അഞ്ചിനാണെന്നും ഇവര് വിവാഹിതയാണെന്നും പ്രൊഫൈലില് പറഞ്ഞിരിക്കുന്നു. കോട്ടയത്തെ 239….. ല് തുടങ്ങുന്ന ലാന്‍ഡ് നമ്പരും 93… യില് തുടങ്ങുന്ന റിലയന്‍സ് മൊബൈല് നമ്പരുമാണ് സൈറ്റില് ചേര്‍ത്തിരിക്കുന്നത്. ഈ വീട്ടുകാരോട് പകയുള്ളവരാരോ വ്യാജമായി സൃഷ്ടിച്ചതാണ് പ്രൊഫൈലെന്നു കരുതുന്നു. യുവാക്കള്‍ക്കിടയില് വളരെ പ്രചാരംനേടിയിരിക്കുന്ന ഓര്‍ക്കുട്ട് സൌഹൃദ വലയം ഇപ്പോള് ഇത്തരം സാമൂഹികവിരുദ്ധ പ്രവര്‍ത്തനങ്ങള്‍ക്കു വ്യാപകമായി ഉപയോഗിക്കപ്പെടുന്നത് ഭീഷണിയുയര്‍ത്തിയിട്ടുണ്ട്.\nആര്‍ക്കും ആരുടെയും പേരില് ഓര്‍ക്കുട്ടില് വിലാസങ്ങള് സൃഷ്ടിക്കാമെന്നതാണ് ഇതിന്റെ അപകടം. സ്ത്രീകളെ അപമാനിക്കാനും അവരുടെ കൃത്രിമ ചിത്രങ്ങള് നിര്‍മിച്ച് പ്രചരിപ്പിക്കാനുമൊക്കെ ഓര്‍ക്കുട്ടിനെ ഉപയോഗിക്കുന്നുണ്ട്. മൊബൈല് ഫോണ് കാമറകളിലുംമറ്റുമെടുക്കുന്ന ചിത്രങ്ങള് ഇത്തരം സൈറ്റുകളില് ഉപയോഗിക്കപ്പെടുന്നു. നഗരങ്ങളിലുംമറ്റും മൊബൈല്‍ഫോണുകളില് പെണ്‍കുട്ടികളുടെ ചിത്രം പകര്‍ത്തുന്നതും ഇങ്ങനെയുള്ള കാര്യങ്ങള്‍ക്ക് ഉപയോഗിക്കപ്പെടുന്നു. മനസ്സറിയാത്ത കാര്യങ്ങള്‍ക്ക് പേരുദോഷം കേള്‍ക്കേണ്ടി വരുന്ന അവസ്ഥയിലാണ് നമ്മുടെ പെണ്‍കുട്ടികള്. തീവ്രവാദിസംഘടനകളുംമറ്റും ഓര്‍ക്കുട്ട് ഉപയോഗിച്ച് പ്രചാരണം നടത്തുകയും ആളെക്കൂട്ടുകയും ചെയ്യുന്നത് നേരത്തേതന്നെ വിവാദമായിരുന്നു. ഇതുസംബന്ധിച്ച് ഇന്റലിജന്‍സ് വിഭാഗങ്ങള് നിരീക്ഷണങ്ങളും നടത്തുന്നുണ്ട്.\n3. കൃഷിയും തെങ്ങുകയറ്റവും പഠിപ്പിക്കാന് കോളേജ്\nകോഴിക്കോട്: തെങ്ങുകയറ്റവും കൃഷിപ്പണിയും പരിശീലിപ്പിക്കാന് കോളേജ് വരുന്നു. പറമ്പ് കിളയ്ക്കാനും തെങ്ങുകയറാനും ആളെ കിട്ടുന്നില്ലെന്ന പരാതിക്കിടയില് കൃഷിവകുപ്പാണ് പുതിയ സംരഭവുമായി മുന്നോട്ടുവന്നത്. യുവജനങ്ങളില് കൃഷിയോടും കാര്‍ഷികവൃത്തിയോടും താല്‍പ്പര്യം വളര്‍ത്തി മികച്ച കര്‍ഷകത്തൊഴിലാളികളാക്കി വാര്‍ത്തെടുക്കുകയാണ് ലക്ഷ്യം.\nകാസര്‍കോട് ജില്ലയിലെ പിലിക്കോട് കാര്‍ഷിക ഗവേഷണകേന്ദ്രത്തിലെ ശാസ്ത്രജ്ഞരായ ഡോ. ഗിരിധര്, ഡോ. പി സി ബാലകൃഷ്ണന്, കൃഷി വകുപ്പ് ജോയിന്റ് ഡയറക്ടര് പി വിക്രമന് എന്നിവരാണ് കൃഷിപ്പണി പഠനത്തിന് കോളേജ് എന്ന നിര്‍ദേശം മുന്നോട്ടുവച്ചത്. കൃഷിമന്ത്രി മുല്ലക്കര രത്നാകരന്റെ സാന്നിധ്യത്തില് ചേര്‍ന്ന യോഗത്തിന്റെ തീരുമാനപ്രകാരമാണ് നിര്‍ദേശങ്ങള് തയ്യാറാക്കിയത്. നിര്‍ദേശങ്ങള് കൃഷിവകുപ്പിന്റെ സജീവ പരിഗണനയിലാണ്.\nവിദഗ്ദ കര്‍ഷകത്തൊഴിലാളികളെ കോളേജുകളിലെ പ്രധാനാധ്യാപകരാക്കണമെന്നാണ് നിര്‍ദേശം. കാര്‍ഷിക വിദഗ്ധര്, കൃഷി ശാസ്ത്രജ്ഞര് എന്നിവരടങ്ങുന്നതാകും അക്കാദമിക് ഫാക്കല്‍റ്റി. കിളയ്ക്കല്, ഞാറ് നടല്, വിതയ്ക്കല് തുടങ്ങി നെല്‍ക്കൃഷിപ്പണിയായിരിക്കും കോളേജിലെ പ്രധാന പാഠ്യവിഷയം. തെങ്ങുകയറ്റം മുഖ്യ ഉപവിഷയവും. വിവിധ കാര്‍ഷികോപകരണങ്ങളുടെ പ്രയോഗവും അഭ്യസിപ്പിക്കും.\nതൂമ്പ, മണ്‍വെട്ടി, മണ്‍കോരി ഇവയ്ക്കൊപ്പം ആധുനിക കാര്‍ഷികോപകരണങ്ങളുടെ ഉപയോഗവും പഠിപ്പിക്കും. നാട്ടിപ്പാട്ടടക്കമുള്ള നാടന്‍പാട്ടുകള് ഉള്‍പ്പെടുത്തി സംഗീതപഠനവും വിഭാവനം ചെയ്യുന്നു.\nഒരു ബാച്ചില് 120 പേര്‍ക്കാണ് പ്രവേശനം. വിവിധ ജില്ലകളില് കൃഷിവകുപ്പിനു കീഴില് അമ്പതോളം ഫാമുകളുണ്ട്. ഇവിടങ്ങളാകും കോളേജും ക്ളാസ്മുറിയും. കൃഷിയില് താല്‍പ്പര്യമുള്ളവര്‍ക്ക് വിദ്യാര്‍ഥികളാകാം. പഠിക്കുന്ന പാഠം പ്രയോഗിക്കുമെന്ന കരാറോടെയാകും പ്രവേശനം. ആറു മാസമാണ് കോളേജില് പരിശീലനം. തുടര്‍ന്ന് പരീക്ഷ, സര്‍ട്ടിഫിക്കറ്റ് ദാനം എന്നിവയെല്ലാം സമ്പൂര്‍ണ കലാലയമാതൃകയിലാണ്. കൃഷിയില് തല്‍പ്പരരായ വിദ്യാര്‍ഥികള് കൃഷിഭവനുകളില് രജിസ്റര്‍ചെയ്യണം. ഇന്റര്‍വ്യൂ നടത്തിയാണ് പ്രവേശനം. ഫീസില്ല. സ്റ്റൈപെന്‍ഡ് ലഭിക്കുകയും ചെയ്യും.\n4. സ്കൂളുകളില് ഇനി സ്വതന്ത്ര സോഫ്റ്റ്വെയര് മാത്രം\nതിരു: സംസ്ഥാനത്തെ സ്കൂളുകളില് ഐടി പഠനത്തിന് ഇനി സ്വതന്ത്ര സോഫ്റ്റ്വെയര് മാത്രം. ഹൈസ്കൂള് വിദ്യാര്‍ഥികളുടെ ഐടി പഠനവും പരീക്ഷയും മേളയുമെല്ലാം സ്വതന്ത്ര സോഫ്റ്റ്വെയറിലാകുന്നതോടെ കേരളം ഈ മേഖലയില് മറ്റുസംസ്ഥാനങ്ങള്‍ക്ക് മാതൃകയാകും.\nഐടി പഠനം സ്വതന്ത്ര സോഫ്റ്റ്വെയറിലാകണമെന്ന് സര്‍ക്കാര് ഉത്തരവ്് വരുംമുമ്പെ ഹൈസ്കൂളുകളിലെ ഒന്നാംപാദ പരീക്ഷ നടന്നത് ഈ സോഫ്റ്റ്വെയറുപയോഗിച്ചായിരുന്നു. 8, 9, 10 ക്ളാസുകളിലായി 15ലക്ഷം വിദ്യാര്‍ഥികളാണ് ഇത്തവണ ഐടി പ്രാക്ടിക്കല് പരീക്ഷ സ്വതന്ത്ര സോഫ്റ്റ്വെയറുപയോഗിച്ച് എഴുതിയത്. ഇനി രണ്ടാംപാദം പരീക്ഷയും എസ്എസ്എല്‍സി പരീക്ഷയും പൂര്‍ണമായും സ്വതന്ത്ര സോഫ്റ്റ്വെയറിലായിരിക്കും. കഴിഞ്ഞ വര്‍ഷംവരെ പത്തില്‍താഴെ സ്കൂളിലാണ് സ്വതന്ത്ര സോഫ്റ്റ്വെയറില് മാത്രമായി പരീക്ഷ നടന്നത്.\nഈ വര്‍ഷം ഐടി മേള പൂര്‍ണമായും സ്വതന്ത്ര സോഫ്റ്റ്വെയര് ഉപയോഗിച്ചാണ് നടത്തുകയെന്ന് ഐടി@സ്കൂള് എക്സിക്യൂട്ടീവ് ഡയറക്ടര് കെ അന്‍വര് സാദത്ത് വ്യക്തമാക്കി.\nമേളയില് ഡിജിറ്റല് പെയിന്റിങ്, മള്‍ട്ടിമീഡിയ പ്രസന്റേഷന്, പ്രോഗ്രാമിങ് തുടങ്ങി മുഴുവന് മത്സരവും സ്വതന്ത്ര സോഫ്റ്റ്വെയറിലാണ്. ഏഴാംക്ളാസില് 38 വിദ്യാഭ്യാസജില്ലകളില് ജനുവരിയില് നടത്തുന്ന ഐടിപഠനവും ഇത് ഉപയോഗിച്ചായിരിക്കും.\nസ്കൂളുകളില് മൈക്രോ സോഫ്റ്റിനെ കുടിയിരുത്തുന്നു എന്ന പ്രചാരണം ശരിയല്ല. ഉടമസ്ഥാവകാശമുള്ള ഒരു സോഫ്റ്റ്വെയറും സ്കൂള് ലാബുകളില് വിന്യസിക്കേണ്ട സാഹചര്യമില്ലെന്ന് അന്‍വര് സാദത്ത് പറഞ്ഞു. എസ്എസ്എല്‍സി പരീക്ഷയ്ക്കുള്ള ഡാറ്റാ എന്‍ട്രി സോഫ്റ്റ്വെയറും യുവജനോത്സവ സ്കോര് രേഖപ്പെടുത്താനുള്ള സോഫ്റ്റ്വെയറും ഐടി@സ്കൂള് പദ്ധതി പ്രകാരം വിതരണംചെയ്തതോ സ്കൂളിലെ ലാബുകളില് വിന്യസിക്കുന്നതിനുള്ളതോ അല്ല. വിദ്യാര്‍ഥികള് ഈ സോഫ്റ്റ്വെയറുകള് ഉപയോഗിക്കേണ്ട കാര്യമില്ല.\nവളരെ പെട്ടെന്ന് സ്വതന്ത്ര സോഫ്റ്റ്വെയര് പതിപ്പ് വികസിപ്പിക്കാന് ബുദ്ധിമുട്ടാണെന്നും കൂടുതല് പണം ആവശ്യമാണെന്നും കണ്ടതിനാലാണ് കഴിഞ്ഞവര്‍ഷം തയ്യാറാക്കിയത് ഈ വര്‍ഷവും ഉപയോഗിച്ചത്. യുവജനോത്സവത്തിനുള്ള സോഫ്റ്റ്വെയര് ഒരു അധ്യാപകന് കഴിഞ്ഞവര്‍ഷം തയ്യാറാക്കിയ പതിപ്പാണ് ഉപയോഗിച്ചത്. അതേസമയം, ഐടി@സ്കൂളിന്റെ നേതൃത്വത്തില് ഉച്ചക്കഞ്ഞിവിതരണത്തിനും സ്റാഫ് ഫിക്സേഷനും മറ്റും തയ്യാറാക്കിയ പുതിയ ആപ്ളിക്കേഷനുകളെല്ലാം സ്വതന്ത്ര സോഫ്റ്റ്വെയര് പതിപ്പുകളാണ്.\nവിദ്യാഭ്യാസവകുപ്പുമായി ബന്ധപ്പെട്ട മുഴുവന് ആപ്ളിക്കേഷനുകളും വകുപ്പിലെ ഇ-ഗവേണന്‍സ് പ്രവര്‍ത്തനങ്ങളും സ്വതന്ത്ര സോഫ്റ്റ്വെയറിലാക്കാന് നടപടി എടുത്തുവരികയാണെന്നും അന്‍വര് സാദത്ത് അറിയിച്ചു.\n5. സംസ്ഥാന സ്കൂള് ഐടിമേള 29 മുതല്\nതിരു: ആറാമത് സംസ്ഥാന സ്കൂള് ഐടിമേള 29 മുതല് 31 വരെ ടെക്നോപാര്‍ക്കില് നടക്കും. പൊതുവിദ്യാഭ്യാസവകുപ്പിനുകീഴിലുള്ള ഐടി അറ്റ് സ്കൂള് പ്രോജക്ടും കേരള സംസ്ഥാന ഐടി മിഷനും ടെക്നോപാര്‍ക്കും സംയുക്തമായാണ് മേള സംഘടിപ്പിക്കുന്നത്. കേരളത്തിലെ 38 വിദ്യാഭ്യാസ ജില്ലകളില് നടന്ന ഐടിമേളകളില് വിവിധ മത്സരങ്ങളില് ഒന്നാംസമ്മാനാര്‍ഹരായ കുട്ടികളും പഠനപ്രവര്‍ത്തന സഹായികളായ മള്‍ട്ടിമീഡിയ പ്രസന്റേഷന് മത്സരത്തില് വിജയികളായ അധ്യാപകരുമുള്‍പ്പെടെ അഞ്ഞൂറോളംപേരാണ് ഐടി ഫെസ്റില് പങ്കെടുക്കുന്നത്. ഡിജിറ്റല് പെയ്ന്റിങ്, പ്രോഗ്രാമിങ്, മള്‍ട്ടിമീഡിയ പ്രസന്റേഷന് നിര്‍മാണം, ഐടി ക്വിസ്, ഐടി പ്രോജക്ട് എന്നീ ഇനങ്ങളിലാണ് വിവിധ വേദികളിലായി മത്സരങ്ങള് നടക്കുന്നത്. ഈ വര്‍ഷം മത്സരങ്ങള് പൂര്‍ണമായും സ്വതന്ത്ര സോഫ്റ്റ്വെയര് അധിഷ്ഠിതമാണ്.\nഇരുപത്തൊമ്പതിന് പകല് രണ്ടിന് വിദ്യാഭ്യാസമന്ത്രി എം എ ബേബി ഉദ്ഘാടനംചെയ്യും. ഹിന്ദു ഐടി കണ്‍സള്‍ട്ടിങ് എഡിറ്റര് ആനന്ദ് പാര്‍ഥസാരഥി മുഖ്യപ്രഭാഷണം നടത്തും.\nഒന്നാംദിവസം രാവിലെ പത്തിന് കുട്ടികളുടെ മള്‍ട്ടിമീഡിയ പ്രസന്റേഷനും 11ന് ഡിജിറ്റല് പെയ്ന്റിങ് മത്സരങ്ങളും നടക്കും. വൈകിട്ട് നാലിന് ‘വിവരസാങ്കേതികവിദ്യയുടെ സാമൂഹ്യതലം’ എന്ന വിഷയത്തില് കേരള സര്‍വകലാശാലാ മുന് വൈസ് ചാന്‍സലര് ഡോ. ബി ഇക്ബാലും ‘മള്‍ട്ടിമീഡിയ ആനിമേഷന്’ എന്ന വിഷയത്തില് ഹിബിക്സ് ഡിസൈന് ഡയറക്ടര് കെ എസ് മധുവും ക്ളാസെടുക്കും. രണ്ടാംദിവസം ഒമ്പതിന് ടെക്നോപാര്‍ക്ക് മുന് സിഇഒ ജി വിജയരാഘവന് കുട്ടികളുമായി സംവദിക്കും. അധ്യാപകരുടെ മള്‍ട്ടിമീഡിയ പ്രസന്റേഷനും കുട്ടികളുടെ പ്രോജക്ട് അവതരണവും നടക്കും. മൂന്നാംദിവസം രാവിലെ പത്തുമുതല് ഐടി ക്വിസ് മത്സരം നടക്കും. 11.30 മുതല് 1.30 വരെ കുട്ടികള് ടെക്നോപാര്‍ക്കിലെ വിവിധ കമ്പനികള് സന്ദര്‍ശിക്കും. പകല് രണ്ടിനു നടക്കുന്ന സിഇഒ മീറ്റില് ടെക്നോപാര്‍ക്ക് സിഇഒ എന് രാധാകൃഷ്ണന്‍നായര്, ടൂണ്‍സ് ആനിമേഷനിലെ പി ജയകുമാര്, ഇന് ആപ് ടെക്നോളജീസിലെ സതീഷ്ബാബു, യുഎസ് ടെക്നോളജീസിലെ അലക്സാണ്ടര് വര്‍ഗീസ്, ജിസിഐ എന്റര്‍പ്രൈസസിലെ സുനില് ഗുപ്ത, ടിസിഎസിലെ ആര് നാരായണന് എന്നിവര് കുട്ടികളുമായി സംവദിക്കും. പകല് മൂന്നിന് വര്‍ക്കല രാധാകൃഷ്ണന് എംപി സമ്മാനങ്ങള് വിതരണംചെയ്യും.\n6. പെരിയാര്: മലിനീകരണം റഡാര് പരിശോധനാഫലം മറച്ചുവച്ച് നേവിയെ രംഗത്തിറക്കുന്നു\nകൊച്ചി: പെരിയാറിന്റെ നിറംമാറ്റത്തിനു കാരണമായ കമ്പനികളുടെ കുഴലുകള് കണ്ടെത്തിയ റഡാര് പരിശോധനാഫലം മറച്ചുവച്ച് ‘വിദഗ്ധ’ പരിശോധനയ്ക്കായി നേവി സംഘത്തെ രംഗത്തിറക്കുന്നു.\nപൂനൈ ആസ്ഥാനമായ നാഷണല് ജിയോ ഫിസിക്കല് റിസര്‍ച്ച് ഇന്‍സ്റ്റിറ്റ്യൂട്ട് പെരിയാര് നിറംമാറി ഒഴുകുന്ന ഏലൂരില് കഴിഞ്ഞവര്‍ഷം സമഗ്ര റഡാര് പരിശോധന നടത്തിയിരുന്നു. ഈ പരിശോധനയിലാണ് പുഴയിലേക്ക് തുറക്കുന്ന കമ്പനികളുടെ രഹസ്യമായ മാലിന്യ നിര്‍ഗമന കുഴലുകള് കണ്ടെത്തിയത്. സംസ്ഥാന മലിനീകരണ നിയന്ത്രണ ബോര്‍ഡിന്റെ ആവശ്യപ്രകാരം നടത്തിയ ഈ പരിശോധനയില് എട്ടുലക്ഷം രൂപയാണ് ചെലവഴിച്ചത്. പെരിയാറിന്റെ നിറംമാറ്റത്തിനു കാരണക്കാര് ഈ കമ്പനികളാണെന്ന് പകല്‍പോലെ വ്യക്തമായിരിക്കുമ്പോഴും വേലിയേറ്റത്തിനേയും നദിയുടെ അടിത്തട്ടിലുണ്ടാകുന്ന ചലനത്തേയുമാണ് ബോര്‍ഡ് സാധാരണ പഴിക്കാറുള്ളത്. എന്നാല് മലിനീകരണത്തിനുകാരണം നദീതീരത്തുള്ള ഏതോ ഒരു കമ്പനിയാണെന്ന് ബോര്‍ഡംഗം കഴിഞ്ഞദിവസം സമ്മതിച്ചിരുന്നു.\nമൂന്നു കമ്പനികളില് ഒന്ന് പത്തുവര്‍ഷത്തെ മാലിന്യങ്ങള് സംഭരിച്ച് ഒരുമിച്ച് ഒഴുക്കിയാലും പുഴയുടെ നിറം ഇത്രയും മാറില്ല. രണ്ടാമത്തെ കമ്പനിക്ക് മലിനമായ രാസജലം സംഭരിക്കുന്നതിനും പ്രത്യേകം തടാകമുണ്ട്. വില്ലനായ മൂന്നാമത്തെ കമ്പനിയാകട്ടെ ദിനംപ്രതി 30000 ലിറ്റര് ഫെറസ് ക്ളോറൈഡാണ് പുറന്തള്ളുന്നത്. മാലിന്യത്തിന്റെ 10 ശതമാനംപോലും സംസ്കരിക്കാന് കമ്പനിയില് സാധ്യമല്ല. രാസമാലിന്യം ടാങ്കര് ലോറികളിലാക്കി കാവേരി നദിയില് നിക്ഷേപിച്ചതിന് ഈ കമ്പനിക്കെതിരേ കഴിഞ്ഞമാസം തമിഴ്നാട് പോലീസ് കെസെടുത്തിരുന്നു. ഈ കമ്പനിയാണ് നദിയിലേക്ക് അപകടകരമായ രാസമാലിന്യങ്ങള് തള്ളുന്നതെന്നു പെരിയാര് മലിനീകരണ വിരുദ്ധ സമിതി ചൂണ്ടികാണിച്ചിരുന്നു. ഓരോ തവണ നദി ചുവന്ന് മല്‍സ്യങ്ങള് ചത്തു പൊങ്ങുമ്പോഴും നദിയിലിറങ്ങാതെ വെള്ളത്തിന്റെ സാമ്പിള് ശേഖരിക്കുകയെന്നതു ബോര്‍ഡിന്റെ സ്ഥിരം കലാപരിപാടിയാണ്.\nപൂനൈ ഇന്‍സ്റ്റിറ്റ്യൂട്ടിന്റെ റിപ്പോര്‍ട്ടിന്റെ അടിസ്ഥാനത്തില് മാലിന്യക്കുഴലുകള് നദിയില്‍നിന്നും നീക്കം ചെയ്യുമെന്ന പ്രതീക്ഷയും ബോര്‍ഡ് അട്ടിമറിച്ചു. ഈ വിവരങ്ങള് പുറത്തുവിടാതെ നേവിയെ ഉപയോഗിച്ചുള്ള അടുത്ത പരിശോധന നടത്താനാണ് ഇവര് തീരുമാനിച്ചത്. നദിയുടെ അടിത്തട്ട് വെളിവാക്കുന്ന കാമറ നിറംമാറ്റത്തിന്റെ ‘ഉറവിടം’ കണ്ടെത്തുമെന്നാണ് ബോര്‍ഡിന്റെ പ്രതീക്ഷ.\nമലിനീകരണ നിയന്ത്രണ ബോര്‍ഡ് ചെയര്‍മാന് രാജ്മോഹന് കത്തുനല്‍കിയതിന്റെ അടിസ്ഥാനത്തില് നേവിയുടെ സഹായം ആവശ്യപ്പെട്ടിട്ടുണ്ടെന്ന് ജില്ലാ കലക്ടര് എ.പി.എം. മുഹമ്മദ് ഹനീഷ് പറഞ്ഞു. അപകടകരമായ രാസമാലിന്യങ്ങളെ സംബന്ധിച്ച് സുപ്രീംകോടതി നിര്‍ദേശിച്ചിരിക്കുന്ന മാനദണ്ഡങ്ങള് സംസ്ഥാന മലിനീകരണ നിയന്ത്രണ ബോര്‍ഡ് പാലിച്ചിട്ടില്ല. വ്യവസായ മേഖലകളില് പരിസ്ഥിതി വാര്‍ഡന്മാരെ നിയോഗിക്കണമെന്നതു സുപ്രീംകോടതിയുടെ നിര്‍ദേശങ്ങളില് പ്രധാനമാണ്. കഴിഞ്ഞ 10 വര്‍ഷത്തിനിടയില് 200 തവണയിലേറെയാണ് പെരിയാറില് രാസമാലിന്യം ഒഴുക്കിയിരിക്കുന്നത്.\nപരിസ്ഥിതി നിയമങ്ങള് ലംഘിക്കുന്ന കമ്പനികള്‍ക്കെതിരേ നടപടിയെടുക്കാനുള്ള ജില്ല, റീജണല് ബോര്‍ഡ് അധികൃതരുടെ അവകാശം ബോര്‍ഡ് ചെയര്‍മാന് സ്വന്തം കസ്റ്റഡിയിലാക്കിയതും ഫലപ്രദമായ നടപടിയെടുക്കുന്നതിനു വിഘാതമായിട്ടുണ്ട്.\n7. ഐ.എസ്.ആര്.ഒയ്ക്കു ഭൂമി: തെന്നൂര് വേണ്ടെങ്കില് അറിയിക്കണം; പൊന്മുടി നല്‍കില്ലെന്നു സര്‍ക്കാര്\nതിരുവനന്തപുരം: ബഹിരാകാശ ഗവേഷണകേന്ദ്രത്തിനായുള്ള ഭൂമി സംബന്ധിച്ച് സര്‍ക്കാരും ഐ.എസ്.ആര്.ഒയുമായുള്ള തര്‍ക്കം രൂക്ഷമാകുന്നു. സര്‍ക്കാര് ഉത്തരവിലൂടെ നല്‍കിയ ഭൂമി വേണ്ടെങ്കില് രേഖാമൂലം അറിയിക്കണമെന്ന് റവന്യൂവകുപ്പ് ഐ.എസ്.ആര്.ഒയോട് ആവശ്യപ്പെട്ടു. ഐ.എസ്.ആര്.ഒ. രേഖാമൂലം ആവശ്യപ്പെട്ട പരിസ്ഥിതി ദുര്‍ബലപ്രദേശമായ പൊന്മുടി എസ്റ്റേറ്റ് ഒരു സാഹചര്യത്തിലും വിട്ടുകൊടുക്കേണ്ടെന്നും റവന്യൂവകുപ്പ് തീരുമാനിച്ചു. ഭൂമിപ്രശ്നം സംബന്ധിച്ച് റവന്യൂമന്ത്രി കെ.പി. രാജേന്ദ്രന് ഇന്നു മുഖ്യമന്ത്രി വി.എസ്.അച്യുതാനന്ദനുമായി കൂടിക്കാഴ്ച നടത്തും. പകരം നല്‍കാന് ഉദ്ദേശിക്കുന്ന ഭൂമിയുടെ വിശദാംശങ്ങള് മുഖ്യമന്ത്രിയെ ധരിപ്പിക്കും.\nതെന്നൂരിലെ ഭൂമി ആവശ്യമില്ലെന്നും ഇക്കാര്യം കഴിഞ്ഞ 15-ന് സര്‍ക്കാരിനെ അറിയിച്ചെന്നുമാണ് ഐ.എസ്.ആര്.ഒയുടെ വിശദീകരണം. ഒരിക്കല്‍കൂടി ഇക്കാര്യം സര്‍ക്കാരിനെ അറിയിക്കേണ്ട ബാധ്യതയില്ലെന്ന് ഐ.എസ്.ആര്.ഒ. വക്താവ് പറഞ്ഞു. എന്നാലിത് റവന്യൂവകുപ്പ് അംഗീകരിക്കുന്നില്ല. ഐ.എസ്.ആര്.ഒയുമായി ചര്‍ച്ചകള്‍ക്കു ശേഷമാണ് തെന്നൂരിലെ ഭൂമി നല്‍കാന് തീരുമാനിച്ചത്. ഭൂമി വേണ്ടെന്ന ഐ.എസ്.ആര്.ഒയുടെ കത്ത് ലഭിച്ചിട്ടില്ലെന്നും റവന്യൂവകുപ്പ് വിശദീകരിക്കുന്നു.\nഐ.എസ്.ആര്.ഒയ്ക്കു നല്‍കാന് മൂന്നുസ്ഥലങ്ങളാണ് റവന്യൂവകുപ്പ് പരിഗണിക്കുന്നത്. നെടുമങ്ങാട് താലൂക്കിലെ ചെറ്റച്ചല് പ്രദേശത്ത് മൃഗസംരക്ഷണവകുപ്പിന്റെ പക്കലുള്ള സ്ഥലം, വിതുര ജഴ്സി ഫാമിലുള്ള സ്ഥലം, നെയ്യാര് ഡാമിനു സമീപുള്ള പ്രദേശം എന്നിവയാണവ. ചെറ്റച്ചലിലുള്ള സ്ഥലം ഐ.എസ്.ആര്.ഒയുടെ ഓഫീസ് സ്ഥിതി ചെയ്യുന്ന വലിയമലയ്ക്കടുത്താണ്. റോഡ്, വെള്ളം, വൈദ്യുതി എന്നീ സൌകര്യങ്ങളും അവിടെയുണ്ട്. മുഖ്യമന്ത്രിയുമായി റവന്യൂമന്ത്രി നടത്തുന്ന ചര്‍ച്ചയ്ക്കു ശേഷം നല്‍കേണ്ട ഭൂമിയുടെ കാര്യത്തില് അന്തിമതീരുമാനമെടുക്കും. നിയമങ്ങളും ചട്ടങ്ങളും അനുസരിച്ചേ ഐ.എസ്.ആര്.ഒയ്ക്കു ഭൂമി നല്‍കാന് കഴിയുകയുള്ളൂവെന്ന് റവന്യൂമന്ത്രി കെ.പി.രാജേന്ദ്രന് ‘മംഗള’ത്തോടു പറഞ്ഞു. എന്തു കാരണത്താലാണ് തെന്നൂരിലെ ഭൂമി വേണ്ടെന്നുവച്ചതെന്ന് ഐ.എസ്.ആര്.ഒ. വ്യക്തമാക്കണം. അതിനു ശേഷം പുതിയ ഭൂമി നല്‍കുന്നതിനെക്കുറിച്ച് ആലോചിക്കാം.\nമന്ത്രിസഭായോഗത്തിന്റെ തീരുമാനപ്രകാരമാണ് ഭൂമി നല്‍കിക്കൊണ്ട് ഉത്തരവിറക്കിയത്. അതു പിന്‍വലിച്ചാലേ ഭൂമി മറ്റാവശ്യങ്ങള്‍ക്ക് ഉപയോഗിക്കാന് കഴിയൂ. അതിന് ഐ.എസ്.ആര്.ഒ. രേഖാമൂലം അറിയിക്കണം-അദ്ദേഹം പറഞ്ഞു.\nതെന്നൂരിലെ ഭൂമിക്കു വനത്തിന്റെ സ്വഭാവമാണെന്ന റിപ്പോര്‍ട്ട് അംഗീകരിക്കാന് കഴിയില്ലെന്നാണു സര്‍ക്കാര് നിലപാട്. അതിനു വിരുദ്ധമായി റിപ്പോര്‍ട്ട് നല്‍കിയ ലാന്‍ഡ് റവന്യൂകമ്മിഷണര്‍ക്കെതിരേ എന്തുനടപടി സ്വീകരിക്കണമെന്ന് ഇന്നു നടക്കുന്ന ചര്‍ച്ചയില് ധാരണയുണ്ടാകുമെന്നാണു സൂചന.\n8. ഹാരിസണ് പ്ലാന്റേഷന്: പാട്ടക്കാലാവധി കഴിഞ്ഞ ഭൂമി തിരിച്ചുപിടിക്കേണ്ടെന്ന് സര്‍ക്കാര്\nതൊടുപുഴ: ഇടതുപക്ഷ തോട്ടം തൊഴിലാളി സംഘടനകളുടെ എതിര്‍പ്പിന്റെ മറവില് ഹാരിസണ് മലയാളം പ്ലാന്റേഷന്റെ പാട്ടക്കാലാവധി കഴിഞ്ഞ ഭൂമി തിരിച്ചുപിടിക്കുന്നതില് നിന്നും സര്‍ക്കാര് പിന്‍വാങ്ങി. ഇടുക്കി, വയനാട്, കോട്ടയം, തൃശൂര്, പത്തനംതിട്ട, കൊല്ലം ജില്ലകളിലായി 66,000 ഏക്കര് ഭൂമിയാണ് ഹാരിസണിന് സര്‍ക്കാര് പാട്ടത്തിന് നല്‍കിയത്. ഈ തോട്ടങ്ങളുടെ പാട്ടക്കാലാവധി കഴിഞ്ഞിട്ട് വര്‍ഷങ്ങളായി. ഭൂമി തിരിച്ചുപിടിക്കാനായിരുന്നു സര്‍ക്കാര് തീരുമാനം. ഹാരിസണ് മലയാളം പ്ലാന്റേഷന്റെ സമ്മര്‍ദത്തെ തുടര്‍ന്ന് ഈ തീരുമാനം സര്‍ക്കാര് മാറ്റി.\nഹാരിസന്റെ തോട്ടങ്ങള് അളന്ന് അധിക ഭൂമി ഏറ്റെടുക്കാനാണ് ഈമാസം 21 ന് തിരുവനന്തപുരത്ത് സര്‍വേ ഡയറക്ടറുടെ നേതൃത്വത്തില് ചേര്‍ന്ന യോഗം തീരുമാനിച്ചത്. ജനുവരി ഒന്നുമുതല് ഹാരിസന്റെ തോട്ടങ്ങള് അളക്കാനും പാട്ടത്തിന് നല്‍കിയതില് കൂടുതല് ഭൂമി കൈവശം വെച്ചിരിക്കുന്നത് കണ്ടെത്താനുമാണ് സര്‍വേ വകുപ്പിന് ലഭിച്ചിരിക്കുന്ന നിര്‍ദേശം. ഇത് 10,000 ഏക്കറില് അധികം വരും. ബാക്കി ഭൂമി ഹാരിസണ് തന്നെ വിട്ടുനല്‍കാനാണ് തീരുമാനം.\nപാട്ടക്കാലാവധി കഴിഞ്ഞതാണ് ഹാരിസണ് മലയാളം പ്ലാന്റേഷന്റെ നിയന്ത്രണത്തിലുള്ള തോട്ടങ്ങള്. സര്‍ക്കാര് ഇത് തിരിച്ചുപിടിക്കുന്നത് മറികടക്കാന് കോട്ടയം ജില്ലയിലെയും കൊല്ലം ജില്ലയിലെയും തോട്ടങ്ങള് യു.ഡി.എഫ് സര്‍ക്കാറിന്റെ കാലത്ത് അവര് വില്‍പന നടത്തി. ഈ സര്‍ക്കാര് അധികാരത്തിലേറിയശേഷം ഇടുക്കി ജില്ലയിലെ കാളിയാര് എസ്റ്റേറ്റ് വില്‍ക്കാന് ആലുവയിലെ നെസ്റ്റ് ഗ്രൂപ്പുമായി കരാറുണ്ടാക്കി. ഇത് വിവാദമായതിനെ തുടര്‍ന്ന് ഭൂമി വില്‍പന സര്‍ക്കാര് മരവിപ്പിച്ചു. ഹാരിസന്റെ നിയന്ത്രണത്തിലുള്ള ഭൂമിയെക്കുറിച്ച് അന്വേഷിക്കാന് റവന്യൂ പ്രിന്‍സിപ്പല് സെക്രട്ടറിയെ ചുമതലപ്പെടുത്തി. സര്‍ക്കാര് ഭൂമി പല സ്ഥലത്തും ഹാരിസണ് വില്‍ക്കുകയും ചില സ്ഥലങ്ങളില് സബ്ലീസിന് നല്‍കുകയും ചെയ്തിരുന്നു. കോട്ടയം ജില്ലയിലെ ചെറുവള്ളി എസ്റ്റേറ്റ് യു.ഡി.എഫ് സര്‍ക്കാറിന്റെ കാലത്ത് വില്‍പന നടത്തിയിരുന്നു. പത്തനംതിട്ട ജില്ലയിലെ ളാഹ എസ്റ്റേറ്റിന്റെ പാട്ടക്കാലാവധി 2007 ജൂലൈയില് പൂര്‍ത്തിയായതായി കണ്ടെത്തി. മറ്റ് ജില്ലകളിലെ തോട്ടങ്ങളുടെ പാട്ടക്കാലാവധിയും പൂര്‍ത്തിയായതായി റവന്യൂ സെക്രട്ടറി നടത്തിയ അന്വേഷണത്തില് കണ്ടെത്തി.\nഭൂപരിഷ്കരണ നിയമത്തിലെ വ്യവസ്ഥകള്‍ക്ക് വിരുദ്ധമായി രജിസ്ട്രേഷന് വകുപ്പ് പ്രവര്‍ത്തിച്ചതാണ് സര്‍ക്കാര് ഭൂമി ഹാരിസണ് വില്‍പന നടത്തിയതിന് വഴിയൊരുക്കിയതെന്ന് അന്വേഷണത്തില് കണ്ടെത്തി. ആധാരം രജിസ്റ്റര് ചെയ്യുമ്പോള് വില്‍ക്കുന്നയാളും വാങ്ങുന്നയാളും സ്വന്തം ഭൂമിയെക്കുറിച്ച് സത്യവാങ്മൂലം നല്‍കണമെന്നാണ് വ്യവസ്ഥ. ഈ സത്യവാങ്മൂലം ഇല്ലാതെയാണ് സര്‍ക്കാര് ഭൂമി വില്‍പന നടത്താന് രജിസ്ട്രേഷന് വകുപ്പ് ഹാരിസണ് സൌകര്യം ചെയ്തുകൊടുത്തത്. ഇത് റദ്ദാക്കണമെന്നും അന്വേഷണ റിപ്പോര്‍ട്ടില് ഉണ്ടായിരുന്നു.\nഹാരിസണ് മലയാളം പ്ലാന്റേഷന്‍സ് പാട്ടക്കരാര് ലംഘിച്ചതായി സര്‍ക്കാര് ഹൈക്കോടതിയെ അറിയിച്ചിരുന്നു. കരാര് ലംഘിച്ച് ഭൂമി മറ്റ് ആളുകള്‍ക്ക് കൃഷി ചെയ്യാന് പാട്ടത്തിന് നല്‍കിയെന്നായിരുന്നു സത്യവാങ്മൂലത്തില് പറഞ്ഞിരുന്നത്. ഇതിനിടെയാണ് ഹാരിസണ് പ്ലാന്റേഷന് ഉടമകള് സര്‍ക്കാറില് സമ്മര്‍ദം ചെലുത്തിയത്. ഒപ്പം പ്രമുഖ ഇടത് ട്രേഡ് യൂനിയനുകളെ സ്വാധീനിക്കുകയും ചെയ്തു. തോട്ടം ഏറ്റെടുക്കുന്നതിനെ ട്രേഡ് യൂനിയനുകള് എതിര്‍ത്തു. സര്‍ക്കാര് ഏറ്റെടുത്താല് തൊഴില് നഷ്ടപ്പെടുമെന്ന് ആരോപിച്ചാണ് പാട്ടക്കാലാവധി കഴിഞ്ഞ ഭൂമി ഏറ്റെടുക്കുന്നതിനെ ട്രേഡ് യൂനിയനുകള് എതിര്‍ത്തത്. ഇത് മുതലെടുത്താണ് സര്‍ക്കാര് പാട്ടക്കാലാവധി ഭൂമി ഏറ്റെടുക്കേണ്ടെന്നും ഹാരിസണ് അധികമായി കൈവശം വെച്ചിരിക്കുന്ന ഭൂമി മാത്രം തിരിച്ചുപിടിച്ചാല് മതിയെന്നും തീരുമാനിച്ചത്.\n9. ലോട്ടറിരാജാവിന് ലൈസന്‍സ്: ഉദ്യോഗസ്ഥനെ ബലിയാടാക്കി സര്‍ക്കാര് തലയൂരുന്നു\nപാലക്കാട്: സംസ്ഥാനത്ത് ഭൂട്ടാന് ലോട്ടറിയുടെ വിതരണം സംബന്ധിച്ച് സര്‍ക്കാര് നയവും തീരുമാനവും എടുക്കാനിരിക്കെ ഹൈക്കോടതി ഉത്തരവ് നടപ്പാക്കിയ ഉദ്യോഗസ്ഥനെ സസ്പെന്‍ഡ് ചെയ്തു. ലോട്ടറിരാജാവ് സാന്റിയാഗോ മാര്‍ട്ടിന്റെ കേരളത്തിലെ വിതരണക്കാരായ ‘മെഗാ ഡിസ്ട്രിബ്യൂട്ടേഴ്സി’ന് ഭൂട്ടാന് ലോട്ടറി വില്പനയ്ക്ക് അനുമതി നല്‍കിയതിന്റെ പേരിലാണ് വാണിജ്യനികുതി പാലക്കാട് സ്പെഷല് സര്‍ക്കിള് അസിസ്റ്റന്റ് കമ്മീഷണര് സി. ഹരികുമാറിനെ നികുതി സെക്രട്ടറി സസ്പെന്‍ഡ് ചെയ്തത്.\nമുന്‍കൂര് നികുതി തുക സ്വീകരിച്ച് ഭൂട്ടാന് ലോട്ടറി വില്‍ക്കാന് മെഗാ ഡിസ്ട്രിബ്യൂട്ടേഴ്സിന് അനുമതി നല്‍കണമെന്ന് ഡിസംബര് 18ന് ഹൈക്കോടതി സിംഗിള്‍ബെഞ്ച് അസിസ്റ്റന്റ് കമ്മീഷണര്‍ക്ക് നിര്‍ദേശം നല്‍കിയിരുന്നു. ഇതിനെതിരെ നികുതിവകുപ്പ് ഡിവിഷന് ബെഞ്ചില് അപ്പീല് നല്‍കിയെങ്കിലും സ്റ്റേ അനുവദിച്ചില്ല.\nകോടതി ഉത്തരവിന്റെ പശ്ചാത്തലത്തില് മുന്‍കൂര് നികുതി സ്വീകരിച്ച് ഭൂട്ടന് ലോട്ടറി വിതരണത്തിന് അനുമതി നല്‍കണമോ എന്ന കാര്യത്തില് അഡ്വക്കറ്റ് ജനറലിന്റെ നിയമോപദേശം തേടാനായിരുന്നു വകുപ്പ് കമ്മീഷണറുടെ നിര്‍ദേശം. ഇതനുസരിച്ച് അഡ്വക്കറ്റ് ജനറലിനെ സമീപിച്ചപ്പോള് താത്കാലിക അനുമതി നല്‍കാനായിരുന്നു ഉപദേശം. തുടര്‍ന്ന് മെഗാ ഡിസ്ട്രിബ്യൂട്ടേഴ്സില്‍നിന്ന് ജനവരിമാസത്തെ മുന്‍കൂര് നികുതിയും പലിശയുമായി 3.14 കോടി രൂപ സ്വീകരിച്ച് 22ന് രാവിലെ താത്കാലിക അനുമതി നല്‍കി.\nഅഡ്വക്കറ്റ് ജനറലിന്റെ നിയമോപദേശം നികുതി സെക്രട്ടറിക്ക് അയയ്ക്കണമെന്നും അതിനുശേഷം സര്‍ക്കാര് തീരുമാനം അറിയിക്കുമെന്നും കാണിച്ച് ഉച്ചയോടെ കമ്മീഷണറുടെ ഇ മെയില് സന്േദശം സ്പെഷല് ഓഫീസില് ലഭിച്ചു. തുടര്‍ന്ന് മെഗാ ഡിസ്ട്രിബ്യൂട്ടേഴ്സിന് നികുതിപ്പണം തിരിച്ചുനല്‍കുകയും ഭൂട്ടാന് ലോട്ടറി വിതരണത്തിനുള്ള താത്കാലിക അനുമതി റദ്ദാക്കുകയും ചെയ്തു.\nഎന്നാല് വൈകീട്ട് നികുതി സെക്രട്ടറിയുടെ സസ്പെന്‍ഷന് ഉത്തരവ് പുറത്തിറങ്ങി. ഉദ്യോഗസ്ഥര് എടുക്കുന്ന തീരുമാനങ്ങള്‍ക്കെതിരെ കോടതിഅലക്ഷ്യം ഭയന്ന് നികുതിവകുപ്പില് സസ്പെന്‍ഷന് നടപടിയുണ്ടാകുന്നത് ഈ വര്‍ഷം രണ്ടാമത്തേതാണ്. കോടതി ഉത്തരവുപ്രകാരം നടുപ്പുണി ചെക്പോസ്റ്റിലൂടെ കോഴിവണ്ടികള് കടന്നുപോകാന് അനുവദിച്ചതിന് ചിറ്റൂര് ഇന്‍സ്പെക്ടിങ് അസിസ്റ്റന്റ് കമ്മീഷണര് ഉള്‍പ്പെടെ ഏതാനും ജീവനക്കാരെ നേരത്തെ സസ്പെന്‍ഡ് ചെയ്തിരുന്നു.\n10. റീസര്‍വേ ഇഴഞ്ഞു നീങ്ങുന്നു; 42 – ാം വര്‍ഷത്തിലേക്ക്\nതിരുവനന്തപുരം: നാല്‍പ്പത്തൊന്നു വര്‍ഷം കഴിഞ്ഞിട്ടും റീസര്‍വേ പ്രവര്‍ത്തനങ്ങള് 40% പോലും പൂര്‍ത്തിയാകാതെ ഇഴയുന്നു. 1966ല് ആരംഭിച്ചു 90ല് പൂര്‍ത്തിയാക്കാന് ലക്ഷ്യമിട്ട റീസര്‍വേ ഭാഗികമായെങ്കിലും തീര്‍ന്നത് 730 വില്ലേജുകളില് മാത്രമാണ്. 873 വില്ലേജുകളില് ഇനിയും റീസര്‍വേ നടപടികള് തുടങ്ങിയിട്ടില്ല. ഇന്നത്തെ നിലയ്ക്ക് ഇപ്പോള് ജീവിച്ചിരിക്കുന്ന തലമുറയ്ക്കും റീസര്‍വേയുടെ പ്രയോജനം ലഭിക്കുന്ന ലക്ഷണമില്ല.കേരളത്തില് ആദ്യമായി റീസര്‍വേ നടന്നത് 1883ല് തിരുവിതാംകൂറിലാണ്.\nകേരള സംസ്ഥാനം നിലവില്‍വന്നതോടെ ഭൂരേഖകള് പുതുക്കേണ്ടത് അനിവാര്യമായി. പഴയ രേഖകള് പോക്കുവരവിനനുസരിച്ചു പരിഷ്കരിക്കാത്തതിനാലും മെട്രിക് സമ്പ്രദായം നിലവില് വന്നതിനാലും സംസ്ഥാന വ്യാപകമായി റീസര്‍വേ വേണമെന്ന ആവശ്യം ശക്തമായി. ഇതിനെ തുടര്‍ന്നാണു റീസര്‍വേ നടപടി ആരംഭിച്ചത്. 1604 വില്ലേജുകളില് 939ല് ആണു റീസര്‍വേ നടപടി തുടങ്ങിയത്. ഇതില് 731 വില്ലേജുകളില് സര്‍വേ പൂര്‍ത്തിയായെന്നാണു സര്‍ക്കാരിന്റെ അവകാശവാദം.\nഏറിയകൂറും പഴയ തിരുവിതാംകൂറിലെ ഭാഗമായ ജില്ലകളിലാണ്.ഇന്നത്തെപ്പോലെ ആധുനിക ഉപകരണങ്ങള് ഇല്ലാതിരുന്നിട്ടും തിരുവിതാംകൂറിലും കൊച്ചിയിലും റീസര്‍വേ പൂര്‍ത്തിയാക്കാന് അന്നത്തെ ഭരണാധികാരികള്‍ക്കു കഴിഞ്ഞിരുന്നു. എന്നാല് രണ്ടു ഗോബല് പൊസിഷനിങ് സിസ്റ്റം, 150ല്‍പരം ടോട്ടല് സ്്റ്റേഷനുകള്, 250ല്‍പരം കംപ്യൂട്ടറുകള് എന്നിവയും വിവിധ തസ്തികകളിലായി 3600ല് പരം ഉദ്യോഗസ്ഥരും ഉണ്ടായിട്ടും ഇപ്പോഴത്തെ റീസര്‍വേ എങ്ങുമെത്താതെ മുടന്തുകയാണ്.\nറീസര്‍വേ ആരംഭിച്ച ജില്ലകളിലെല്ലാം പരാതികളുടെ പ്രളയമാണ്. പരാതികള് പരിഹരിക്കാന് 95ല് സര്‍വേ അദാലത്തുകള് നടത്തിയെങ്കിലും പ്രയോജനമുണ്ടായില്ല. അന്നു ലഭിച്ച പതിനായിരക്കണക്കിനു പരാതികളില് ഇനിയും തീര്‍പ്പുണ്ടായിട്ടില്ല.പൊതുജനങ്ങളുടെ നിസ്സഹകരണം മുതല് അതിര്‍ത്തിത്തര്‍ക്കം വരെയുള്ള കാരണങ്ങള് സര്‍വേ വൈകുന്നതിനു കാരണമായി പറയുന്നുണ്ടെങ്കിലും ജീവനക്കാരുടെ അനാസ്ഥയും ആക്കം കൂട്ടുന്നുണ്ട്.\nറീസര്‍വേ പൂര്‍ത്തിയായാല് സര്‍വേ വകുപ്പിന്റെ പ്രസക്തി നഷ്ടപ്പെടുമെന്ന ഭയം ഒരുവിഭാഗം ജീവനക്കാര്‍ക്കുണ്ട്. അവര് സര്‍വേ വൈകിക്കുന്നതിനു ശ്രമിക്കുന്നുവെന്ന പരാതി വ്യാപകമാണ്. ടാറ്റയുടെ കൈവശമുള്ള ഭൂമി ഉപഗ്രഹ സര്‍വേ നടത്താന് കേന്ദ്രസര്‍ക്കാര് സ്ഥാപനമായ നാഷനല് റിമോട്ട് സെന്‍സിങ് ഏജന്‍സിയെ ഏല്‍പ്പിക്കാന് തീരുമാനിച്ചപ്പോള് ജീവനക്കാരുടെ സംഘടനകള് എതിര്‍പ്പുയര്‍ത്തിയത് ഈ പശ്ചാത്തലത്തില് ശ്രദ്ധേയമാണ്. റീസര്‍വേ ജോലികള് സ്വകാര്യവല്‍ക്കരിക്കുന്നതിന്റെ മുന്നോടിയായാണ് ഈ നീക്കത്തെ ജീവനക്കാര് കണ്ടത്.\nഎന്നാല് വിശദമായ ആസൂത്രണത്തിന്റെ അഭാവവും ആധുനിക ഉപകരണങ്ങള് കൈകാര്യം ചെയ്യുന്നതിനുള്ള പരിശീലനത്തിന്റെ അഭാവവും 95 മുതല് 10 വര്‍ഷം ജോലികള് നിര്‍ത്തിവച്ചതുമാണു ജോലി പൂര്‍ത്തിയാകാതിരിക്കാന് കാരണമെന്നാണു ജീവനക്കാരുടെ വിശദീകരണം. കാരണങ്ങള് എന്തായാലും സര്‍വേ ഭൂരേഖകള് പൂര്‍ത്തിയാകാത്തതു ഭൂമി ഇടപാടുകള് സങ്കീര്‍ണമാക്കാനും അതുവഴി അഴിമതി വര്‍ധിപ്പിക്കാനും കാരണമായിട്ടുണ്ട്.\n11. മണിക്കിണര് ഖനനം: നാലു ദിവസം പിന്നിട്ടിട്ടും അടിത്തട്ട് കണ്ടെത്താനായില്ല\nതിരൂര്: മാമാങ്ക സ്മാരകമായ മണിക്കിണറില് പുരാവസ്തു വകുപ്പ് ഖനനം തുടങ്ങി നാലു ദിവസമായിട്ടും കിണറിലെ മാലിന്യങ്ങള്‍മൂലം യഥാര്‍ഥ മണ്ണ് കണ്ടെത്താനായില്ല. കൊടക്കല് സിഎസ്ഐ ആശുപത്രി മതിലകത്തുള്ള സ്മാരകങ്ങളിലൊന്നായ മണിക്കിണറിലാണ് കഴിഞ്ഞ നാലു ദിവസമായി പുരാവസ്തു വകുപ്പ് എക്സ്കവേഷന് അസിസ്റ്റന്റ് ഡി. മോഹനന് നായരുടെ നേതൃത്വത്തില് ഖനനം നടത്തുന്നത്.\nകിണര് പരിസരത്തെ കാടും മരങ്ങളും വെട്ടിമാറ്റി ദിവസവും പതിനഞ്ചോളം പേര് ജോലി ചെയ്തിട്ടും കിണറിന്റെ അടിത്തട്ടു കാണാനാകാത്തതിനാല് പുരാവസ്തു വകുപ്പ് അധികൃതരും അങ്കലാപ്പിലാണ്. കിണര് നാലു കോല് താഴ്ത്തിയെങ്കിലും കിണറില് അടിഞ്ഞിരിക്കുന്ന മാലിന്യങ്ങള് മാത്രമാണ് പുറത്തെടുക്കാനായിട്ടുള്ളത്.\nഇന്നലെ തിരൂര് തുഞ്ചന് കോളജ് എന്‍എസ്എസ് യൂണിറ്റും ചരിത്ര സ്മാരകങ്ങള് സംരക്ഷിക്കുന്നതിനായി രംഗത്തിറങ്ങി. നിലപാടുതറ, ചങ്ങമ്പള്ളി കളരി, മരുന്നറ എന്നീ മാമാങ്ക സ്മാരകങ്ങള് സംഘം സന്ദര്‍ശിച്ചു. യന്ത്രസാമഗ്രികള് ഉപയോഗിക്കാന് കഴിയാത്തതിനാല് പെട്ടെന്നു ഖനനം പൂര്‍ത്തിയാക്കാനാകുന്നില്ല. ഈ മാസം മുപ്പത്തിയൊന്നിനകം മണിക്കിണര് ഖനനം പൂര്‍ത്തിയാക്കി റിപ്പോര്‍ട്ട് സമര്‍പ്പിക്കാനാകുമെന്ന് പുരാവസ്തു വകുപ്പ് ഡയറക്ടര് ഹേമചന്ദ്രന് അറിയിച്ചു.\nമണിക്കിണര് ഖനനം നടത്തി ചുറ്റുമതില് കെട്ടി സംരക്ഷിച്ച് സന്ദര്‍ശകര്‍ക്കു കാണാനായി ആലത്തിയൂര് റോഡില് കവാടമുണ്ടാക്കാനാണ് പുരാവസ്തു വകുപ്പ് അധികൃതരുടെ തീരുമാനം. എന്നാല് മണിക്കിണര് ഖനനത്തിനുള്ള കൂലി പ്രതീക്ഷിച്ചതിലും അധികമായതായി അധികൃതര് പറയുന്നു. എക്സ്കവേഷന് ഫണ്ട് ഉപയോഗിച്ചാണ് ഖനനം നടത്തുന്നത്. മെയിന്റനന്‍സ് ഫണ്ടുകൂടി ലഭിച്ചാലേ ബാക്കി പ്രവര്‍ത്തനങ്ങള് നടത്താനാകൂ. കിണറില്‍നിന്നു മണ്ണു നീക്കിത്തുടങ്ങിയതോടെ ചരിത്ര സ്മാരകം കാണാന് സന്ദര്‍ശകരുടെ തിരക്കേറിയിട്ടുണ്ട്. തിരുനാവായയിലെ മാമാങ്ക സ്മാരകങ്ങള് പുരാവസ്തു വകുപ്പ് ഏറ്റെടുത്തതിനുശേഷമുള്ള ആദ്യ നടപടിയാണ് മണിക്കിണര് ഖനനം. ചരിത്ര സ്മാരകങ്ങളുടെ സംരക്ഷണ നടപടികള് പൂര്‍ത്തിയാക്കി സന്ദര്‍ശകര്‍ക്കു കാണാനായി തുറന്നുകൊടുക്കാനാണ് പുരാവസ്തു വകുപ്പിന്റെ പദ്ധതി.\nTagged as ഐഎസ്ആര്‍ഒ, ഐടിമേള, ഓര്‍ക്കൂട്ട്, കോളേജ്, പെരിയാര്, മണക്കിണര്, റീസര്‍വേ, റെയ്ഡ്, ലൈസന്‍സ്, സ്വതന്ത്ര സോഫ്റ്റ്വ, ഹാരിസണ്


എണ്‍പത് ലക്ഷം കാറുകള് നിര്‍മ്മിച്ച് ഹ്യുണ്ടായ് ഇന്ത്യ - FUTURE KERALA - Future Kerala\nഎണ്‍പത് ലക്ഷം കാറുകള് നിര്‍മ്മിച്ച് ഹ്യുണ്ടായ് ഇന്ത്യ\nby എഫ് കെ ഓട്ടോ\t,\t12 June 2018\n1998 ലാണ് ഹ്യുണ്ടായ് ഇന്ത്യയില് കാറുകള് നിര്‍മ്മിച്ചുതുടങ്ങിയത്. സാന്‍ട്രോ ആയിരുന്നു ആദ്യ മോഡല്\nന്യൂഡെല്‍ഹി : ഇന്ത്യയില് എണ്‍പത് ലക്ഷം കാറുകള് നിര്‍മ്മിച്ച് ഹ്യുണ്ടായ് ഇന്ത്യ പുതിയ നാഴികക്കല്ല് താണ്ടി. മാരുതി സുസുകി കഴിഞ്ഞാല് ഇന്ത്യയില് രണ്ടാമതാണ് ഈ ദക്ഷിണ കൊറിയന് വാഹന നിര്‍മ്മാതാക്കള്. നിലവില് ഇന്ത്യയിലെ കാര് വിപണിയില് പതിനാറ് ശതമാനത്തോളമാണ് ഹ്യുണ്ടായുടെ വിപണി വിഹിതം. ഇന്ത്യയില് രണ്ട് കോടി വാഹനങ്ങള് നിര്‍മ്മിച്ചുവെന്ന സുസുകിയുടെ നേട്ടത്തിനു പിന്നാലെയാണ് ഹ്യുണ്ടായ് മോട്ടോര് ഇന്ത്യയുടെ പ്രഖ്യാപനം വരുന്നത്.\n1998 ലാണ് ഹ്യുണ്ടായ് ഇന്ത്യയില് കാറുകള് നിര്‍മ്മിച്ചുതുടങ്ങിയത്. സാന്‍ട്രോ ആയിരുന്നു ആദ്യ മോഡല്. ഇന്ത്യയില് എണ്‍പത് ലക്ഷം കാറുകള് എന്ന എണ്ണം തികച്ച് പുറത്തിറങ്ങിയത് പുതിയ ഹ്യുണ്ടായ് ക്രെറ്റയാണ്. അതേസമയം സൂപ്പര്‍മിനി എന്ന നിലയില് ഇന്ത്യയില് തിരിച്ചുവരവിന് ഒരുങ്ങുകയാണ് ഹ്യുണ്ടായ് സാന്‍ട്രോ. മാരുതി സുസുകി ഓള്‍ട്ടോ, റെനോ ക്വിഡ് എന്നിവയായിരിക്കും പുതിയ സാന്‍ട്രോയുടെ എതിരാളികള്.\n2006 ലാണ് പത്ത് ലക്ഷം കാറുകള് എന്ന ഉല്‍പ്പാദന നാഴികക്കല്ല് ഹ്യുണ്ടായ് മോട്ടോര് ഇന്ത്യ താണ്ടിയത്. പത്ത് ലക്ഷം എന്ന എണ്ണം തികച്ച കാറായി പുറത്തുവരാനുള്ള ഭാഗ്യം ലഭിച്ചത് സാന്‍ട്രോ കാറിനായിരുന്നു (അന്ന് സാന്‍ട്രോ സിംഗ്). ഇന്ത്യയില് ഉല്‍പ്പാദനം ആരംഭിച്ച് എട്ട് വര്‍ഷത്തിനുശേഷമായിരുന്നു ഈ നേട്ടം. പിന്നീട് ഓരോ ഒന്നര വര്‍ഷം കൂടുമ്പോഴും ഹ്യുണ്ടായ് പത്ത് ലക്ഷത്തോളം കാറുകള് നിര്‍മ്മിക്കുന്നതാണ് കണ്ടത്. 2016-17 സാമ്പത്തിക വര്‍ഷം ദക്ഷിണ കൊറിയന് വാഹന നിര്‍മ്മാതാക്കള് ഇന്ത്യയില് 5,36,241 കാറുകളാണ് നിര്‍മ്മിച്ചത്. ഒരു സാമ്പത്തിക വര്‍ഷത്തില് ഹ്യുണ്ടായ് മോട്ടോര് ഇന്ത്യയുടെ എക്കാലത്തെയും ഏറ്റവും വലിയ ഉല്‍പ്പാദനം. 1998 ല് പ്രവര്‍ത്തനം ആരംഭിച്ചതുമുതല് ഇന്ത്യയില് ഇതുവരെ 53,00,967 കാറുകളാണ് വിറ്റത്. 27,03,581 കാറുകള് കയറ്റുമതി ചെയ്തു.\nഇന്ത്യയില് എണ്‍പത് ലക്ഷം കാറുകള് എന്ന എണ്ണം തികച്ച് പുറത്തിറങ്ങിയത് പുതിയ ഹ്യുണ്ടായ് ക്രെറ്റയാണ്\nഹ്യുണ്ടായ് മോട്ടോര് ഇന്ത്യയെ സംബന്ധിച്ച് ഇത് ചരിത്രസംഭവമാണെന്ന് മാനേജിംഗ് ഡയറക്റ്ററും ചീഫ് എക്‌സിക്യൂട്ടീവ് ഓഫീസറുമായ വൈ കെ കൂ പറഞ്ഞു. ഇത്രയും ചെറിയ കാലയളവില് ഈ മഹത്തായ നേട്ടം കൈവരിച്ച ഒരേയൊരു വാഹന നിര്‍മ്മാതാക്കളാണ് ഹ്യുണ്ടായ് എന്ന് അദ്ദേഹം അവകാശപ്പെട്ടു. ഹ്യുണ്ടായ് ഉപയോക്താക്കള്‍ക്കും ഹ്യുണ്ടായ് കുടുംബത്തിലെ ഓരോ അംഗത്തിനും ഈ നേട്ടം സമര്‍പ്പിക്കുന്നതായി വൈ കെ കൂ പറഞ്ഞു.\nTags:\tHYUNDAI INDIA CROSSES 8 MILLION CARS PRODUCTION MILESTONE\nഫോക്‌സ്‌വാഗണ് അമിയോ പേസ് പുറത്തിറക്കി\nഫോഡ് എന്‍ഡവര് ഫേസ്‌ലിഫ്റ്റ് അവതരിപ്പിച്ചു\nസെപ്റ്റംബറില് വാഹന വില്‍പ്പന വര്‍ധിച്ചത് 10 ശതമാനം\nനിരത്തുകളെ പുളകമണിയിക്കാന് പിനിന്‍ഫറീന ബാറ്റിസ്റ്റ\nറെനോ കാപ്ചര് ഇന്ത്യയില് അവതരിച്ചു\nഫോഡ് ഇക്കോസ്‌പോര്‍ടിന്റെ വില വര്‍ധിപ്പിച്ചു\nടെസ്ലയെ പ്രൈവറ്റ് ആക്കുന്നില്ലെന്ന് മസ്‌ക്ക്, ലിസ്റ്റഡ് കമ്പനിയായി തുടരും


ദുബായിലെ പ്രമുഖ സംഗീതബാന്‍ഡ് ‘മാസ്റ്റര് പ്ലാന്’ അയര്‍ലണ്ടിലെ വേദിയിലേക്ക്Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\n: സ്വന്തം ലേഖകന് in Features, Spiritual, കില്‍ഡയര് on August 3, 2016\nഡബ്ലിന്: പോളണ്ടില് സമാപിച്ച വേള്‍ഡ് യൂത്ത് ഡേയുടെ പ്രധാന വേദിയില് ആരവമുയര്‍ത്തിയ മാസ്റ്റര് പ്ലാന് ഐ കണക്ട് വേദിയിലെത്തും. ലോകമെമ്പാടും ആരാധകരുള്ള ദുബായ് ആസ്ഥാനമായി പ്രവര്‍ത്തിക്കുന്ന സംഗീത ബാന്‍ഡിലെ മുന്‍നിര ഗായകരാണ് അയര്‍ലണ്ടിലെത്തുക.\nഈ മാസം 18 മുതല് 21 വരെ മെനൂത്തിലെ നോര്‍ത്ത് ക്യാമ്പസിലാണ് ജീസസ് യൂത്ത് ഒരുക്കുന്ന യുവജന കോണ്‍ഫ്രന്‍സ് അരങ്ങേറുക. 13 മുതല് 25 വയസുവരെയുള്ള യുവജനങ്ങള്‍ക്കാണ് പ്രവേശനം.\nവിവിധ വിഭാഗങ്ങളിലായി ഇംഗ്ലീഷിലാണ് ക്ലാസുകള് ക്രമീകരിച്ചിരിക്കുന്നത്.\nലോക പ്രശസ്ത വചന പ്രഘോഷകരായ കോളിന് ക മിയാനോ, ഡോണി പീറ്റര്, സ്ലൈഗോ ബിഷപ് കെവിന് ഡോറന് എന്നിവര് ക്ലാസുകള്‍ക്ക് നേതൃത്വം നല്‍കും. ഇവര്‍ക്കു പുറമെ പുതുതലമുറ ലൈംഗീക വിശുദ്ധി കാത്തു സൂക്ഷിക്കുന്നതില് നേരിടുന്ന വെല്ലുവിളികള് എന്ന വിഷയത്തില് അയര്‍ലന്‍ഡിലെ യുവജന കോണ്‍ഫ്രന്‍സുകളിലെ നിറസാന്നിധ്യമായ നൈ മക്നലീയുടെ പ്രത്യേക ക്ലാസുമുണ്ടാവും.\nകോണ്‍ഫ്രന്‍സിന്റെ മൂന്നാം ദിനത്തില് പ്രമുഖ ഐറീഷ് ബാന്‍ഡായ എലേഷന് മിനിസ്ട്രീയുടെ സംഗീത നിശയും ഐ കണക്ടിന്റെ മുഖ്യാകര്‍ഷണമാവും.\nകോണ്‍ഫ്രന്‍സിന്റെ രജിസ്ട്രേഷന് അന്തിമ ഘട്ടത്തിലേക്ക് കടന്നതായി ജീസസ് യൂത്ത് ഭാരവാഹികള് അറിയിച്ചു. തീയേറ്റര് പ്രസന്റേഷന്, കണ്‍സര്‍ട്ട്, ഗ്രൂപ്പ് ആക്ടിവിറ്റീസ് എന്നിവയുള്‍പ്പെട്ട കോണ്‍ഫ്രസിന്റെ രജിസ്ട്രേഷന് ഫീസ് 150 യൂറോയാണ്. താത്പര്യമുള്ളവര്‍ക്ക് http://ireland.jesusyouth.org/iconnect വഴിയായി പേരുകള് രജിസ്റ്റര് ചെയ്യാവുന്നതാണ്. തുടര്‍ന്ന് ഫീസടച്ച് സീറ്റുകള് ഉറപ്പാക്കുന്ന ആദ്യ മൂന്നൂറ് യുവജനങ്ങള്‍ക്കാണ് പ്രവേശനം.\nകൂടുതല് വിവരങ്ങള്‍ക്ക് 0892110313, 0879630904 എന്നീ നമ്പരുകളില് ബന്ധപ്പടാവുന്നതാണ്.


ലൈംഗികബന്ധത്തിനിടെ ഹൃദയാഘാതം വന്നേക്കുമോ എന്ന് ആശങ്ക; കോടീശ്വരനായ 72കാരനെ ഉപേക്ഷിച്ച് പുതിയ വരനെ തേടി പോണ് താരം – Times Kerala\nകോടീശ്വരനെ വിവാഹം ചെയ്ത 33കാരിയായ പോണ്‍താരം വീണ്ടും വിവാഹിതയാകുന്നു. തായ് സുന്ദരിയായ പോണ് താരം നോങ് നാറ്റാണ് ആരാധകരെ നിരാശയിലാഴ്ത്തി 72കാരനായ വ്യവസായി ഹാരോള്‍ഡ് ജെനിങ്‌സ് നെസ്‌ലാന്‍ഡിനെ വിവാഹം ചെയ്യുകയും പോണ് ചിത്രങ്ങളില് നിന്ന് വിടപറയുകയും ചെയ്തിരുന്നു. എന്നാല് ഇപ്പോള് തന്റെ ഇരട്ടിപ്രായമുള്ള ഭര്‍ത്താവില് നിന്ന് വിവാഹമോചനം തേടിയിരിക്കുകയാണ് നോങ് നാറ്റ്.\n2012ലാണ് ഇരുവരും വിവാഹിതരായത്. ബുദ്ധമതം സ്വീകരിച്ച ശേഷമാണ് ബിസിനസുകാരനായ ഹാരോള്‍ഡിനെ നാറ്റ് വിവാഹം ചെയ്തത്. ലൈംഗികബന്ധത്തിിനിടെ ഭര്‍ത്താവിന് ഹൃദയാഘാതം വന്നേക്കുമോ എന്ന ആശങ്കയായിരുന്നു വിവാഹബന്ധം വേര്‍പെടുത്താന് കാരണമായി നോങ് പറയുന്നത്. എന്നാല് വീണ്ടും വിവാഹിതയാകുമ്പോള് നോങ് ചില നിബന്ധനകള് മുന്നോട്ട് വെച്ചിട്ടുണ്ട്. ആരെ വേണമെങ്കിലും വിവാഹം ചെയ്യാന് തയ്യാറാണെങ്കിലും വിവാഹത്തിന് മുമ്പ് വരന്റെ ബാങ്ക് അക്കൗണ്ട് വിവരങ്ങളും സ്റ്റേറ്റ്‌മെന്റ് വിവരങ്ങളും നോങിന് കാണണം.\nയാതൊരു നഷ്ടപരിഹാരവും ആവശ്യപ്പെടാതെയാണ് നോങ് ഹാരോള്‍ഡില് നിന്നും വിവാഹമോചനം നേടിയത്. ഇതാണ് ഇനി വിവാഹിതയാകുമ്പോള് തനിക്ക് ബാങ്ക് സ്‌റ്റേറ്റ്‌മെന്റ് ഉള്‍പ്പെടെയുള്ളവ കാണണമെന്ന് പറഞ്ഞിരിക്കുന്നതിന് പിന്നിലെ കാരണം. സാമ്പത്തികമായി മെച്ചപ്പെട്ട അവസ്ഥയിലുള്ള ഒരാളെ മാത്രമേ തനിക്ക് വിവാഹം ചെയ്യാന് സാധിക്കൂ. നോങ് പറയുന്നു.\nവിവാഹബന്ധം വേര്‍പെടുത്തിയെങ്കിലും താനും ഹാരോള്‍ഡും നല്ല സുഹൃത്തുക്കളാണ്. എന്തെങ്കിലും ഒരാവശ്യമുണ്ടായാല് ഇപ്പോഴും ഹാരോള്‍ഡിനെ വിളിക്കാനുള്ള സ്വാതന്ത്ര്യം എനിക്കുണ്ടെന്നും നോങ് പറയുന്നു. വാഷിങ്ടണ് ആസ്ഥാനമായുള്ള ഗ്ലോബല് ഡിസൈനിങ് സൊല്യൂഷന്‍സ് എന്ന സ്ഥാപനത്തിന്റെ സിഇഒയും മാനേജിങ് ഡയറക്ടറുമാണ് ഹാരോള്‍ഡ്. കണ്‍സ്ട്രക്ഷന് രംഗത്ത് വന്‍വിജയം നേടിയിട്ടുള്ള ആര്‍ക്കിട്ടെക്ട് കൂടിയാണ് ഈ 72കാരന്.\nമണിരത്‌നം ചിത്രത്തില് അപ്പാനി രവി


കാര്യസാധ്യത്തിന് എളുപ്പ വഴി കല്ലുപ്പ് മാത്രം.!! കാര്യം സാധിക്കാൻ കല്ലുപ്പുകൊണ്ട് ഇങ്ങനെ ചെയ്താൽ മതി.!!\nവീടിനുള്ളിൽ എപ്പോഴും സന്തോഷവും സമാധാനവും ഉണ്ടാകണമെന്നല്ലേ നമ്മളുടെ എല്ലാം ആഗ്രഹം. എന്നാൽ വീടിനുള്ളിൽ നെഗറ്റിവ് എനർജി ഉണ്ടായാൽ അത് നമ്മുടെ സന്തോഷത്തെ ഹനിക്കും. കുടുംബാംഗങ്ങളുടെ ആരോഗ്യത്തെ പ്രതികൂലമായി ബാധിക്കും.\nഅത് നമ്മുടെ ആന്തരിക വൈകാരികതലത്തെ സാരമായി ബാധിക്കും. എന്താണ് നെഗറ്റീവ് എനര്‍ജി? ഒരു പ്രത്യേക എനര്‍ജി നിങ്ങളെ നിയന്ത്രിക്കുകയും കരുത്ത് ചോര്‍ത്തിക്കളയുകയും ചെയ്യുന്നുണ്ടെങ്കില് അതിനെ നെഗറ്റീവ് എനര്‍ജി എന്ന് വിളിക്കാം. ഉദാഹരണത്തിനു ഭയം. നിങ്ങള് സദാസമയവും ശ്രദ്ധയില്ലാതെ, ഒന്നിലും ശ്രദ്ധ കേന്ദ്രീകരിക്കാന് കഴിയാത്ത ആളാണെങ്കില്,\nഅല്ലെങ്കില് ഏതോ അജ്ഞാത ശക്തികള് നിങ്ങളെ ശല്യപ്പെടുത്തുന്നുവെന്ന് തോന്നുന്നുണ്ടെങ്കില് അതല്ലെങ്കില് വേഗത്തില് വികാരവിക്ഷോഭങ്ങള്ക്ക് അടിപ്പെടുന്നുവെങ്കില് നെഗറ്റീവ് എനര്‍ജി ബാധിക്കുന്നുണ്ടെന്നാണ് അര്‍ത്ഥം.\nബാഹ്യ സ്രോതസുകള് – ചിലപ്പോള് പുറമേ നിന്നുള്ള സ്വാധീനം ഉണ്ടാകാം. മറ്റൊരു തരത്തില് പറഞ്ഞാല് ചിലരെക്കുറിച്ചുള്ള ചിന്തകളും അവരുടെ പ്രവൃത്തികളും നിങ്ങളെ ആഴത്തില് ശല്യപ്പെടുത്തുന്നുവെങ്കില് അവരുടെ എനര്‍ജി സ്വാധീനിക്കുന്നുവെന്നാണ് അര്‍ത്ഥം. ചിലര്‍ക്കൊപ്പം സഞ്ചരിക്കുമ്പോള് തീര്‍ത്തും ക്ഷീണം അനുഭവപ്പെടുന്നുവെങ്കില് അവര് നിങ്ങളെ നെഗറ്റീവായി സ്വാധീനിക്കുന്നുണ്ട്. Credit : LEKSHMI ASTRO CENTRE\nവീശി അടിക്കാതെ പൊറോട്ട ഉണ്ടാക്കാന് ഇതിലും എളുപ്പ വഴി ഇല്ല 👌👌 വീശിയടിക്കാതെ സോഫ്റ്റായ പൊറോട്ട വീട്ടിൽ ഉണ്ടാക്കാം 😋😋


ഡോ. കെ.ജി. അടിയോടി മൂല്യങ്ങള് ഉയര്‍ത്തിപ്പിടിച്ച നേതാവ്: കെ. മുരളീധരന് : Deepika.com Nattu Visesham\nSunday, October 24, 2021 11:55 PM IST\nപേരാമ്പ്ര: സത്യസന്ധതയും മൂല്യങ്ങളും ഉയര്‍ത്തിപ്പിടിച്ച നേതാവായിരുന്നു ഡോ. കെ.ജി.അടിയോടിയെന്ന് കെ.മുരളീധരന് എംപി. അടിയോടിയുടെ 34-ാം ചരമ വാർഷിക ദിനത്തില് കൂത്താളിയില് സംഘടിപ്പിച്ച അനുസ്മരണ സമ്മേളനം ഉദ്ഘാടനം ചെയ്യുകയായിരുന്നു അദ്ദേഹം. പിഎസ്‌സിയുടെ ചരിത്രത്തിലെ ഏറ്റവും മികച്ച ചെയര്‍മാനായിരുന്നു അടിയോടി. രാഷ്ട്രീയത്തിലേക്ക് വൈകിയാണ് എത്തിയതെങ്കിലും ഏറ്റെടുത്ത എല്ലാ ഉത്തരവാദിത്തങ്ങളും അദ്ദേഹം നല്ല നിലയില് കൈകാര്യം ചെയ്തുവെന്ന് അദ്ദേഹം പറഞ്ഞു. ഡിസിസി പ്രസിഡന്‍റ് കെ.പ്രവീണ്‍കുമാര് അനുസ്മരണ പ്രഭാഷണം നടത്തി.\nമോഹന്‍ദാസ് ഓണിയില് അധ്യക്ഷത വഹിച്ചു. കെപിസിസി ജനറല് സെക്രട്ടറി അഡ്വ.പി.എം.നിയാസ്, സെക്രട്ടറി സത്യന് കടിയങ്ങാട്, ഡിസിസി ജനറല് സെക്രട്ടറിമാരായ രാജന് മരുതേരി, കെ.കെ. വിനോദന്, രാജേഷ് കീഴരിയൂര്, യൂത്ത് കോണ്‍ഗ്രസ് സംസ്ഥാന ജനറല് സെക്രട്ടറി പി.കെ.രാഗേഷ്, മേപ്പയ്യൂര് ബ്ലോക്ക് കോണ്‍ഗ്രസ് പ്രസിഡന്‍റ് കെ.പി. വേണുഗോപാല്, കാവില് പി.മാധവന്, ഷിജു പുല്യോട്ട് എന്നിവർ പ്രസംഗിച്ചു.\nശവകുടീരത്തില് നടന്ന പുഷ്പാര്‍ച്ചനയ്ക്ക് കെ.ബാലനാരായണന്, കെ. മധുകൃഷ്ണന്, പി.ജെ.തോമസ്, കെ.വി.രാഘവന്, ഉമ്മര് തണ്ടോറ, ഇ.ടി. സത്യന്, സി.പ്രേമന്, എസ്.സുനന്ദ്, കെ.സി.രവീന്ദ്രന്, പി.എം. പ്രകാശന്, പി.എസ്.സുനില്‍കുമാര്, പ്രകാശന് കന്നാട്ടി, പി.സി.രാധാകൃഷ്ണന്, പി.സി. സജീവന്, വി.ടി. സൂരജ് എന്നിവർ നേതൃത്വം നല്‍കി.


Bihar;will field candidates against LJP if they field candidate against JD(U) says HAM | എൻഡിഎയിൽ പോര് തുടങ്ങി; മാഞ്ജിയും പസ്വാന്‍റെ എൽജെപിയും നേർക്കുനേർ!! കോൺഗ്രസിന് ചിരി - Malayalam Oneindia\n6 min ago ജയിലില് ഇരിക്കുമ്പോള് ഭാര്യയെ കസേരയില് ഇരുത്തുകയാണ് ചെയ്തത്; ആര്‍ജെഡിക്കെതിരെ ആഞ്ഞടിച്ച് നിതീഷ്\n18 min ago ഇന്ന് കൊവിഡ് കേസുകള് 1000 കടന്നത് തൃശൂരിൽ മാത്രം; ജില്ലയിൽ കര്‍ശന നിയന്ത്രണങ്ങള്; ആകെ 9916 രോഗികൾ\n19 min ago തിരുവനന്തപുരത്ത് പോരാട്ടം മുറുക്കി സിപിഎം; മത്സരത്തിന് ഇറങ്ങുക ഇവർ.. കരുതലോടെ കോൺഗ്രസും\nUpdated: Fri, Sep 4, 2020, 20:42 [IST]\nബിഹാർ നിയമസഭ തിരഞ്ഞെടുപ്പ് നവംബറിൽ നടക്കുമെന്ന് പ്രഖ്യാപിച്ചിരിക്കുകയാണ് തെരഞ്ഞെടുപ്പ് കമ്മീഷൻ. കൊവിഡിന്റെ പശ്ചാത്തലത്തിൽ തിരഞ്ഞെടുപ്പ് മാറ്റിവെയ്ക്കണമെന്ന ആവശ്യങ്ങൾക്കിടെയാണ് ഇന്ന് കമ്മീഷൻ ഇക്കാര്യം അറിയിച്ചത്. എന്നാൽ തിയതി പിന്നീടാവും അറിയിക്കുക. കൊവിഡ് മാർഗനിർദ്ദേശങ്ങൾ പാലിച്ച് കൊണ്ടായിരിക്കും തിരഞ്ഞെടുപ്പ് എന്നും മറ്റ് നിയന്ത്രണങ്ങൾ സംബന്ധിച്ചുള്ള കാര്യങ്ങൾ പിന്നീട് അറിയിക്കാമെന്നും കമ്മീഷൻ വ്യക്തമാക്കി.\nഅതേസമയം തിരഞ്ഞെടുപ്പ് പ്രഖ്യാപിച്ചതോടെ മുന്നണികൾ ചർച്ചകൾക്ക് വേഗം പകർന്നിരിക്കുകയാണ്. ഭരണ തുടർച്ച പ്രതീക്ഷിക്കുന്ന എൻഡിഎയ്ക്ക് പക്ഷേ തുടക്കം മുതൽ തന്നെ സഖ്യത്തിലെ ഭിന്നത കല്ലുകടിയായിരിക്കുകയാണ്.\nജെഡിയു, ബിജെപി, എൽജെപി എന്നീ കക്ഷികളാണ് ബിഹാറിൽ എൻഡിഎ സഖ്യത്തിൽ ഉള്ളത്. എന്നാൽ മഹാസഖ്യത്തിനൊപ്പമുണ്ടായിരുന്നു ജിതിൻ റാം മഞ്ജിയുടെ ഹിന്ദുസ്ഥാനി അവാം മോര്‍ച്ചയും (സെക്യൂലര്) എന്‍ഡിഎയില് ചേര്‍ന്നിരിക്കുകയാണ്. എൻഡിഎയ്ക്കൊപ്പം ചേർന്ന് പ്രവർത്തിക്കാൻ തിരുമാനിച്ചതായും ഉടൻ തന്നെ സീറ്റ് വിഭജനം സംബന്ധിച്ച ചർച്ചകൾ നടത്തുമെന്നും മാഞ്ജി അറിയിച്ചു.\nതുടക്കം മുതൽ തന്നെ തർക്കം\nആർജെഡി നേതൃത്വം നൽകുന്ന മഹാസഖ്യത്തിൽ സീറ്റ് വിഭജനം സംബന്ധിച്ച തർക്കത്തെ തുടർന്നായിരുന്നു മാഞ്ജി മഹാസഖ്യം വിട്ടത്. നിയമസഭയിൽ മാഞ്ജിയുടെ പാർട്ടിക്ക് ഒരു സീറ്റ് മാത്രമേ ഉള്ളൂവെങ്കിലും മാഞ്ജിയുടെ വരവോടെ ദളിത് വോട്ടുകൾ തങ്ങൾക്ക് അനുകൂലമാകുമെന്ന പ്രതീക്ഷയിലാണ് ബിജെപി. എന്നാൽ മാഞ്ജിയുടെ വരവ് എൻഡിഎ സഖ്യകക്ഷിയായ എൽജെപിയ്ക്കിടയിൽ അതൃപ്തിക്ക് വഴിവെച്ചിരിക്കുകയാണ്.\nമാഞ്ജി എത്തിയതോടെ സീറ്റ് വിഭജനത്തിൽ തർക്കം ഉടലെടുത്തേക്കുമെന്നാണ് എൽജെപി കണക്കാക്കുന്നത്. ഇതിനോടകം തന്നെ സീറ്റ് വിഭജനം ഉൾപ്പെടെയുള്ള കാര്യങ്ങളിൽ എൽജെപി കടുത്ത അതൃപ്തിയിലാണ്. ജെഡിയു സർക്കാരിനെതിരെ നിരന്തരം വിമർശനം ഉയർത്തുന്ന പാർട്ടിയാണ് എൽജെപി.\nവരുന്ന നിയമസഭ തിരഞ്ഞെടുപ്പിസ് നിതീഷ് കുമാറിനെ മുഖ്യമന്ത്രിയായി ഉയർത്തിക്കാട്ടാനുള്ള നീക്കത്തെ തുടക്കം മുതൽ തന്നെ എൽജെപി എതിർത്തിരുന്നു. ദേശീയ അധ്യക്ഷന് ചിരാഗ് പാസ്വാനെയാണ് എല്‍ജെപി മുഖ്യമന്ത്രി സ്ഥാനത്തേക്ക് ഉയര്‍ത്തിക്കാട്ടുന്നത്. എന്നാല് നിയമസഭയില് രണ്ട് അംഗങ്ങള് മാത്രം ഉള്ള എല്‍ജെപിക്ക് മുഖ്യമന്ത്രി സ്ഥാനാര്‍ത്ഥിയോ എന്നാണ് ജെഡിയുവിന്‍റെ ചോദ്യം.\nഅതൃപ്തി പുകഞ്ഞതോടെ ജെഡിയുവിനെതിരെ സ്ഥാനാർത്ഥികളെ മത്സരിപ്പിക്കുമെന്നാണ് എൽജെപി വെല്ലുവിളിച്ചിരിക്കുന്നത്.\nഅതേസമയം എൽജെപി അത്തരമൊരു നീക്കം നടത്തിയാൽ തങ്ങളും എൽജെപിക്കെതിരെ സ്ഥാനാർത്ഥികളെ മത്സരിപ്പിക്കുമെന്നാണ് മാഞ്ജി വ്യക്തമാക്കിയിരുന്നത്.\nബിഹാറിലെ വോട്ടര്‍മാരില് 16 ശതമാനം ദളിത് വിഭാഗക്കാരാണ്. 243 അംഗ നിയമസഭയില് 40 സീറ്റുകളില് ആര് ജയിക്കണം എന്ന് തീരുമാനിക്കുക ദളിത് വിഭാഗക്കാരാണ്. സംസ്ഥാനത്ത് ഗണ്യമായ ജനസംഖ്യയുള്ള മഹാദളിത് സമുദായമായ മുഷർ വിഭാഗത്തിനിടയിൽ എച്ച്എഎമ്മിന് ശക്തമായ പിന്തുണയുണ്ട്. ദളിത് വിഭാഗങ്ങൾക്കിടയിൽ തന്നെ പിന്തുണയുള്ള പാർട്ടിയാണ് പസ്വാന്റെ എൽജെപി.\nനേരത്തേ ജെഡിയു സർക്കാരിൽ മുഖ്യമന്ത്രിയായിരുന്നു മാഞ്ജി. നിതീഷ് കുമാറിന് മുഖ്യമന്ത്രിയാകാൻ മാഞ്ജി രാജിവെച്ചു. പിന്നീട് എച്ച്എഎം എന്ന പാർട്ടി രൂപീകരിച്ച് എൻഡിഎയുടെ ഭാഗമായി.\nജെഡിയു എൻഡിഎയിൽ എത്തിയതോടെ മാഞ്ജി മഹാസഖ്യത്തിലേക്ക് മാറുകയായിരുന്നു. അതേസമയം തങ്ങളെ സഖ്യത്തിൽ ഒതുക്കുകയെന്ന ലക്ഷ്യത്തോടെയാണ് മാഞ്ജിയെ ബിജെപി സഖ്യത്തിൽ എത്തിച്ചതെന്നാണ് എൽജെപി കരുതുന്നത്.\nഅതൃപ്തി രൂക്ഷമായാൽ എൽജെപി എൻഡിഎ വിട്ട് ആർജെഡി-കോൺഗ്രസ് സഖ്യത്തിന്റെ ഭാഗമാകുമോയെന്നാണ് ഉറ്റുനോക്കപ്പെടുന്നത്. അതല്ല തനിച്ച് മത്സരിക്കാൻ എൽജെപി തയ്യാറാകുമോയെന്നുള്ള ചർച്ചകളും ശക്തമാണ്. നേര്ത്തേ സംസ്ഥാനത്തെ 94 നിയമസഭാ മണ്ഡലങ്ങളില് തനിച്ച് മത്സരിക്കാന് തയ്യാറാണെന്നാണ് എൽജെപി നേതാക്കൾ വ്യക്കമാക്കിയിരുന്നു.\nBihar;will field candidates against LJP if they field candidate against JD(U) says HAM


അലോക് വര്‍മ്മയുടെ ഉത്തരവുകള് റദ്ദാക്കി ഇടക്കാല ഡയറക്ടര് എം.നാഗേശ്വര റാവു - IBC Live\nഅലോക് വര്‍മ്മയുടെ ഉത്തരവുകള് റദ്ദാക്കി ഇടക്കാല ഡയറക്ടര് എം.നാഗേശ്വര റാവു\nന്യൂഡല്‍ഹി: സി.ബി.ഐയില് വീണ്ടും അധികാര വടംവലി. അലോക് വര്‍മ്മ പുറത്തിറക്കിയ ഉത്തരവുകള് ഇടക്കാല ഡയറക്ടറായി തിരിച്ചെത്തിയതിനു പിന്നാലെ നാഗേശ്വര റാവു റദ്ദാക്കി.\nനാഗേശ്വര റാവു റദ്ദാക്കിയത് അലോക് വര്‍മ്മ നടത്തിയ സ്ഥലം മാറ്റങ്ങളാണ്. നേരത്തെ അലോക് വര്‍മ്മ അധികാരമേറ്റശേഷം നാഗശ്വര റാവു നടപ്പാക്കിയ സ്ഥലമാറ്റ ഉത്തരവുകള് റദ്ദാക്കിയിരുന്നു.\nസുപ്രീം കോടതി വിധിയെത്തുടര്‍ന്ന് ഡയറക്ടറായി അലോക് വര്‍മ്മ തിരിച്ചെത്തിയതിന് പിന്നാലെയാണ് സിബിഐയില് അഴിച്ചുപണി നടന്നത്. രാകേഷ് അസ്താനയ്ക്കെതിരായ കേസിന്‍റെ അന്വേഷണ ചുമതലയിലടക്കം അലോക് വര്‍മ്മ മാറ്റം വരുത്തിയിരുന്നു. അഞ്ച് ഉദ്യോഗസ്ഥരെ സ്ഥലംമാറ്റി. മുരുകേശന്, തരുണ് ഗൗബ എന്നീ ഉദ്യോഗസ്ഥര്‍ക്ക് പുതിയ ചുമതലയും നല്‍കിയിരുന്നു. ഈ ഉത്തരവുകളാണ് എം.നാഗേശ്വര റാവു റദ്ദാക്കിയത്.\nഅതേസമയം, കേന്ദ്രസര്‍ക്കാറിനെ പ്രതിസ്ഥാനത്തു നിര്‍ത്തുന്ന പരാമര്‍ശങ്ങളാണ് അലോക് വര്‍മ്മ ഉന്നയിച്ചിരുന്നത്. രാജ്യത്തെ ഏറ്റവും വിശ്വാസ്യതയുള്ള ഏജന്‍സിയാണ് സി.ബി.ഐ. ഈ ഏജന്‍സിയില് പുറമേ നിന്നുള്ള ഇടപെടല് ഉണ്ടാകരുതെന്ന് താന് ആഗ്രഹിച്ചിരുന്നു. എന്നാല് അത്തരം ഇടപെടലുകള് ഉണ്ടായിട്ടുണ്ടെന്ന് അദ്ദേഹം ആരോപിച്ചിരുന്നു. വീണ്ടും ചുമതലയേറ്റ് 36 മണിക്കൂറിനുള്ളിലാണ് അലോക് വര്‍മ്മയ്ക്ക് സിബിഐ ഡയറക്ടര് സ്ഥാനം നഷ്ടപ്പെട്ടത്.


Emalayalee.com - നടുവേദനയ്ക്കും അരക്കെട്ടന്റെ ഭംഗിക്കും ശലഭാസനം\nനടുവേദന അകറ്റാനും നടുവിനും പുറത്തും ഇടുപ്പിനും ഉണ്ടാകുന്ന പേശികളുടെ വലിഞ്ഞു മുറുകിയിരിക്കുന്ന അവസ്ഥ മാറിക്കിട്ടാനും ശലഭാസനം മൂലം സാധിക്കുന്നു. ഇതുമൂലം അരക്കെട്ടിലെയും നടുവിലെയും നാഡീഞരമ്പുകള് ശക്തങ്ങളാകുന്നു. നടുവിനുണ്ടാകുന്ന നീര്‍ക്കെട്ടിനും വേദനയ്ക്കും ശമനം കിട്ടുന്നു. കാലുകളുടെ തുടകളിലെ പേശികളും മുട്ടിനു താഴെയുള്ള പേശികളും അയഞ്ഞു കിട്ടുന്നതു മൂലം ആ ഭാഗത്തുള്ള വേദനയും കഴപ്പും മസിലുകയറ്റവും കുറയുന്നു.\nശലഭാസനം ചെയ്യുന്ന വിധം: ഇരുകാലുകളും ചേര്‍ത്തുവച്ചു കമഴ്ന്നു കിടക്കുക. അതോടൊപ്പം നെറ്റി തറയില് പതിഞ്ഞിരിക്കുകയും വേണം. ഇനി ഇരുകൈകളും ശരീരത്തിനിരുവശത്തും ചേര്‍ത്തു തറയില് മലര്‍ത്തിവയ്ക്കുക. വിരലുകളെല്ലാം ചുരുട്ടിപ്പിടിക്കുകയും വേണം. സാവധാനം ശ്വാസമെടുത്തു കൊണ്ട് ഇരുകാലുകളും തറയില്‍നിന്നുയര്‍ത്തുകയും ശ്വാസം വിട്ടുകൊണ്ടു താഴ്ത്തുകയും ചെയ്യുക. ഇങ്ങനെ ചെയ്യുമ്പോള് കാല്‍മുട്ടുകള് മടങ്ങാതിരിക്കാന് ശ്രദ്ധിക്കേണ്ടതാണ്. അതോടൊപ്പം താടി തറയില് പതിഞ്ഞിരിക്കുകയും വേണം.\nഇതേ പോലെ എട്ടോ പത്തോ തവണ ആവര്‍ത്തിക്കാവുന്നതാണ്. ബുദ്ധിമുട്ടുള്ളവര് ഓരോ കാലുവീതം മാത്രം ഉയര്‍ത്തിയും ചെയ്യുക.


രാജ്യത്ത് കൊവിഡ് മരണം 2500 കടന്നു; 24 മണിക്കൂറിനുള്ളില് 3722പേര്‍ക്ക് രോഗബാധ - Muhimmath\nരാജ്യത്ത് കൊവിഡ് മരണം 2500 കടന്നു; 24 മണിക്കൂറിനുള്ളില് 3722പേര്‍ക്ക് രോഗബാധ\nന്യൂഡല്‍ഹി: രാജ്യത്ത് കൊവിഡ് രോഗികളും മരണവും വലിയ തോതില് ഉയരുന്നു. 24 മണിക്കൂറിനിടെ 3722 പുതിയ കേസുകളും 134 മരണവുമാണ് രാജ്യത്തുണ്ടായത്. ഇതോടെ മരണസംഖ്യ 2549ഉം രോഗികളുടെ എണ്ണം 78003 മായി ഉയര്‍ന്നു. 549,219 പേരാണ് ഇപ്പോള് ചികിത്സയിലുള്ളത്. 26235 പേര് രോഗമുക്തരായി.33 ശതമാനം പേര് രോഗമുക്തരാകുന്നവെന്നാണ് കേന്ദ്ര ആരോഗ്യമന്ത്രാലയത്തിന്റെ റിപ്പോര്‍ട്ട്.\nരാജ്യത്തിന്റെ സാമ്പത്തിക തലസ്ഥാനമായ മാഹാരാഷ്ട്രയില് രോഗികളുടെ എണ്ണം 25922 ആയി. ഇന്നലെ മാത്രം 1495 കേസുകളും 54 മരണവുമാണുണ്ടായത്. സംസ്ഥാനത്ത് 975 പേര്‍ക്കാണ് ജീവന് നഷ്ടപ്പെട്ടത്. തുടര്‍ച്ചയായി എട്ടാം ദിവസമാണ് സംസ്ഥാനത്ത് രോഗബാധിതരുടെ എണ്ണം ആയിരം കടക്കുന്നത്. കഴിഞ്ഞ ദിവസങ്ങളില് അത് 1100, 1200 ആയിരുന്നെങ്കില് കഴിഞ്ഞ 24 മണിക്കൂറില് 1495ലെത്തുകയായിരുന്നു. മുംബൈ നഗരത്തില് മാത്രം രോഗികളുടെ എണ്ണം 15,000 കടന്നു.\nഗുജറാത്തില് 9267പേര് രോഗാബാധിതരാകുകയും 566 പേര് മരണപ്പെടുകയും ചെയ്തു. ഇന്നലെ മാത്രം സംസ്ഥാനത്ത് 29 മരണവും 364 കേസുകളുമാണ് റിപ്പോര്‍ട്ട് ചെയ്തത്. തമിഴ്നാട്ടില് 9227 രോഗബാധിതരും 64 മരണവുമാണുണ്ടായത്. ഇന്നലെ തമിഴ്നാട്ടില് 509 പേര്‍ക്കാണ് രോഗം സ്ഥിരീകരിച്ചത്.


'കോവിഡ് വാക്സിൻ വന്ധ്യതയ്ക്ക് കാരണമാകുമോ'? മിഥ്യാധാരണകൾക്ക് മറുപടി നൽകി കേന്ദ്ര ആരോഗ്യമന്ത്രി | Health Minister Harsh Vardhan Tackles Myths spreading about covid vaccine – News18 Malayalam\n'കോവിഡ് വാക്സിൻ വന്ധ്യതയ്ക്ക് കാരണമാകുമോ'? മിഥ്യാധാരണകൾക്ക് മറുപടി നൽകി കേന്ദ്ര ആരോഗ്യമന്ത്രി\nവാക്സിന് രോഗവ്യാപനത്തിന് ഇടയാക്കുമോ ? വന്ധ്യതയ്ക്ക് കാരണമാകുമോ? തുടങ്ങി നിരവധി സംശയങ്ങൾക്ക് ഗ്രാഫിക് ഇമേജുകളുടെ സഹായത്തോടെ ട്വിറ്റർ വഴിയായിരുന്നു ആരോഗ്യമന്ത്രിയുടെ പ്രതികരണം.\nLast Updated : January 15, 2021, 08:39 IST\nന്യൂഡൽഹി: കോവിഡ് വാക്സിനുമായി ബന്ധപ്പെട്ടുയരുന്ന സംശയങ്ങൾക്ക് മിഥ്യാധാരണകൾക്കും മറുപടിയുമായി കേന്ദ്ര ആരോഗ്യമന്ത്രി ഹർഷ് വർധൻ. ലോകത്തിലെ തന്നെ ഏറ്റവും വലിയ വാക്സിനേഷൻ ഡ്രൈവിന് രാജ്യത്ത് അടുത്ത ദിവസം തുടക്കം കുറിക്കാനിരിക്കെയാണ് സംശയങ്ങൾക്ക് മറുപടിയുമായി കേന്ദ്രമന്ത്രി തന്നെ രംഗത്തെത്തിയിരിക്കുന്നത്.\nചില പ്രതികരണങ്ങള് ചുവടെ:\nകോവിഡ് വാക്സിന് സ്ത്രീകളിലോ പുരുഷന്മാരിലോ വന്ധ്യതയ്ക്ക് കാരണമാകുന്നു എന്നത് സംബന്ധിച്ച് ഒരു ശാസ്ത്രീയ തെളിവുകളും ഇല്ല. അതുകൊണ്ട് തന്നെ സ്ഥിരീകരിക്കാത്ത ഉറവിടങ്ങളിൽ നിന്നും വരുന്ന ഇത്തരം കിംവദന്തികളും വിവരങ്ങളും ദയവ് ചെയ്ത് കണക്കിലെടുക്കരുത്.\nകോവിഡ് 19 വാക്സിൻ കുത്തിവയ്പ്പ് നടത്തുന്നത് കൊണ്ട് നിങ്ങൾ രോഗബാധിതനാകില്ല. ചെറിയ പനി പോലെയുള്ള താത്ക്കാലിക പാര്‍ശ്വഫലങ്ങൾ ഉണ്ടാകും എന്നാൽ അത് കോവിഡ് 19 ബാധിച്ചതു കൊണ്ടാണെന്ന് തെറ്റിദ്ധരിക്കരുത്.\nവാക്സിനെടുത്ത് കഴിഞ്ഞാൽ ചില ആളുകൾക്ക് ചെറിയ പനി, കുത്തിവയ്പ്പെടുത്ത ഭാഗത്ത് വേദന, ശരീര വേദന എന്നിവയുണ്ടാകാം. മറ്റ് ചില വാക്സിനുകൾ എടുത്ത് കഴിഞ്ഞ ശേഷമുള്ള പാർശ്വഫലങ്ങൾക്ക് സമാനമായുള്ളതാണിതും. കുറച്ചു സമയം കഴിയുമ്പോൾ മാറുകയും ചെയ്യും.\nഅടുത്ത ദിവസമാണ് രാജ്യത്ത് കോവിഡ് വാക്സിൻ വിതരണം ആരംഭിക്കുന്നത്. ഓക്സഫഡ് സര്‍വകലാശാല വികസിപ്പിച്ച് പൂനെ സീറം ഇൻസ്റ്റിറ്റ്യൂട്ട് ഉത്പ്പാദിപ്പിക്കുന്ന കോവിഷീൽഡ്, ഭാരത് ബയോടെക്കിന്‍റെ കോവാക്സിൻ എന്നിവയ്ക്കാണ് നിലവിൽ ഉപയോഗത്തിന് അനുമതിയുള്ളത്. ഇതിൽ കോവാക്സിന് നൽകാൻ ഗുണഭോക്താവിന്‍റെ പ്രത്യേക അനുമതിയും തുടർനിരീക്ഷണവും ആവശ്യമായതിനാൽ ഇതിന് പരീക്ഷണാടിസ്ഥാനത്തിലാണ് അനുമതിയുള്ളത്.\nമുൻഗണനാ വിഭാഗത്തിൽ ഉൾപ്പെട്ട മുപ്പത് കോടി ആളുകളിൽ മൂന്ന് കോടി പേർക്കാണ് ആദ്യ ഘട്ടത്തിൽ വാക്സിൻ നൽകുന്നത്. ഇതിൽ ഒരുകോടി ആരോഗ്യപ്രവർത്തകരാണ്. പൊലീസുകാരും ശുചീകരണ പ്രവർത്തകരും ഉൾപ്പെടെ കോവിഡ് പ്രതിരോധ പ്രവർത്തനങ്ങളിൽ മുൻനിരയിൽ വരുന്ന വിഭാഗങ്ങളാണ് ബാക്കി രണ്ടു കോടിയിൽ വരുന്നത്.\nFirst published: January 15, 2021, 08:39 IST\nCovid 19Covid vaccineCovid Vaccine in IndiaCovid Vaccine IndiaDr Harsh Vardhan


p jayarajan discharged from hospitalപി. ജയരാജന് ആശുപത്രി വിട്ടു\nകൊവിഡ് ബാധിച്ച് ചികിത്സയിലായിരുന്ന സിപിഐഎം നേതാവ് പി. ജയരാജന് ആശുപത്രി വിട്ടു. ഇന്ന് വൈകിട്ടോടെയാണ് ജയരാജന് ആശുപത്രി വിട്ടത്. കൊവിഡ് ബാധിച്ചതിനെ തുടര്‍ന്ന് സെപ്റ്റംബര് നാലിനാണ് ജയരാജനെ ആശുപത്രിയില് പ്രവേശിപ്പിച്ചത്.\nപ്രത്യേക മെഡിക്കല് ടീമിന്റെ ഇടപെടലിന്റെ ഫലമായാണ് അതിവേഗം രോഗമുക്തി നേടാനായതെന്ന് പി. ജയരാജന് പറഞ്ഞു. പരിയാരത്തെ ഡോക്ടര്‍മാര്, മറ്റ് ജീവനക്കാര് എന്നിവരുടെയെല്ലാം മെച്ചപ്പെട്ട ചികിത്സയും പരിചരണവും ലഭിച്ചു. മുഖ്യമന്ത്രി പിണറായി വിജയന് ഉള്‍പ്പെടെയുള്ളവര്‍ക്ക് നന്ദി പറയുന്നതായും പി. ജയരാജന് കൂട്ടിച്ചേര്‍ത്തു.\nകൊവിഡ് ബാധിച്ചതിനെ തുടര്‍ന്ന് സെപ്റ്റംബര്4നാണ് പരിയാരം മെഡിക്കല് കോളജില് ഞാന് അഡ്മിറ്റ് ചെയ്യപ്പെട്ടത്. അല്‍പസമയം മുന്‍പ് ആശുപത്രിയില് നിന്ന് ഡിസ്ചാര്‍ജ്ജ്ജ് ചെയ്തു. അതിവേഗം രോഗമുക്തിക്ക് ഇടയായത് നിയോഗിച്ച പ്രത്യേക മെഡിക്കല് ടീമിന്റെ ഇടപെടലിന്റെ ഫലമായാണ്. പരിയാരത്തെ ഡോക്ടര്‍മാര്,മറ്റ് ജീവനക്കാര് എന്നിവരുടെയെല്ലാം മെച്ചപ്പെട്ട ചികിത്സയും പരിചരണവും ലഭിച്ചതുകൊണ്ടാണ്. ബഹുമാനപ്പെട്ട മുഖ്യമന്ത്രി സ:പിണറായിയോടും ആരോഗ്യവകുപ്പ് അധികൃതരോടും ഹൃദയംഗമായ നന്ദി രേഖപ്പെടുത്തുന്നു. അതിവേഗം രോഗമുക്തിക്കായി താത്പര്യപ്പെട്ട് സന്ദേശങ്ങളയക്കുകയും വിവരങ്ങള് അന്വേഷിക്കുകയും ചെയ്ത എല്ലാ പ്രിയപ്പെട്ടവര്‍ക്കും നന്ദി.\nStory Highlight: p jayarajan discharged from hospital


Suriya's comment about Mohanlal's acting skill went trending in social media| മോഹന്‍ലാലിനെക്കുറിച്ച് സൂര്യ, കണ്ണടച്ച് തുറക്കുംമുന്‍പ് കഥാപാത്രമായി മാറും, ഞാന് അങ്ങനെയല്ല - Malayalam Filmibeat\n13 min ago പാടാത്ത പൈങ്കിളിയിലെ സ്വപ്നയും കനകയും ക്ലാസ്മേറ്റ്സ്, അപൂര്‍വ്വ സംഗമത്തെക്കുറിച്ച് അര്‍ച്ചന സുശീലന്\n35 min ago എന്റെ രോമമുള്ള കൈകളും തൊലിയുടെ നിറവും എവിടെ പോയി? പുതിയ കവര് ചിത്രത്തിനെതിരെ നടി കനി കുസൃതി\n47 min ago ആ പേടി ഒടുവില് മാറി, അത് സംഭവിച്ചു, സന്തോഷം പങ്കുവെച്ച് ലക്ഷ്മി നക്ഷത്ര\n59 min ago പണത്തിന് വേണ്ടിയുളള വിവാഹം , ആറ് മാസം തികയ്ക്കില്ല, വിമർശകർക്ക് മറുപടി നൽകി പ്രിയങ്ക ചോപ്ര\nSports ഏകദിനത്തിലെ ഇന്ത്യയുടെ ബൗളിങ് പുലി ഷമി തന്നെ; തുടര്‍ച്ചയായ രണ്ടാം വര്‍ഷവും നേട്ടം\n| Published: Tuesday, November 17, 2020, 16:01 [IST]\nമലയാളി താരങ്ങളുമായി അടുത്ത ബന്ധമാണ് സൂര്യ നിലനിര്‍ത്തുന്നത്. തമിഴകത്തിന്റെ സ്വന്തം താരമാണെങ്കിലും കേരളത്തില് നിന്നും മികച്ച പിന്തുണയാണ് അദ്ദേഹത്തിന് ലഭിക്കാറുള്ളത്. മലയാള സിനിമയില് അഭിനയിക്കാന് താല്‍പര്യമുണ്ടെന്ന് അദ്ദേഹം നേരത്തെ പറഞ്ഞിരുന്നു. മോഹന്‍ലാലിനൊക്കെ കാപ്പാനില് അഭിനയിക്കാനായതിന്റെ സന്തോഷം പങ്കുവെച്ചായിരുന്നു നേരത്തെ സൂര്യ എത്തിയത്. എല്ലാതരം കഥാപാത്രങ്ങളേയും അവതരിപ്പിക്കാറുണ്ട് അദ്ദേഹം.\nകാലങ്ങള്‍ക്ക് ശേഷം പഴയ പ്രൗഢിയിലേക്ക് സൂര്യ തിരിച്ചെത്തിയെന്നാണ് ഇപ്പോള് ആരാധകര് പറയുന്നത്. സുരറൈ പോട്രുവിന് ഗംഭീര പ്രതികരണമാണ് ലഭിച്ചുകൊണ്ടിരിക്കുന്നത്. താരങ്ങളും ആരാധകരുമെല്ലാം ചിത്രത്തെക്കുറിച്ച് വാചാലരായെത്തുന്നുണ്ട്. സുരറൈ പോട്രുവിന്റെ റിലീസിനടനുബന്ധിച്ച് നല്‍കിയ അഭിമുഖം വൈറലായിക്കൊണ്ടിരിക്കുകയാണ് ഇപ്പോള്. മോഹന്‍ലാലിന്റെ അഭിനയ മികവിനെക്കുറിച്ചും അതുപോലെ പെട്ടെന്ന് കഥാപാത്രമായി മാറാന് തനിക്കാവില്ലെന്നും അദ്ദേഹം പറഞ്ഞിരുന്നു.\nമോഹൻലാൽ സാർ ഒക്കെ സെറ്റിൽ വന്ന് ആക്‌ഷൻ കേട്ട് തൊട്ടടുത്ത നിമിഷം കഥാപാത്രമായി മാറും. കണ്ണടച്ചു തുറക്കും മുമ്പാണ് അദ്ദേഹം ആ കഥാപാത്രമായി മാറുന്നത്. അദ്ദേഹത്തിനൊപ്പം അഭിനയിച്ചപ്പോൾ ഞാനത് നേരിൽ കണ്ടിട്ടുള്ളതാണ്. എന്നെ സംബന്ധിച്ച് മറ്റൊരു കഥാപാത്രമാകാൻ ലുക്ക് ചെയ്ഞ്ച് അത്യാവശ്യമാണെന്ന് സൂര്യ പറയുന്നു. സുരറൈ പോട്രുവിനായി നടത്തിയ തയ്യാറെടുപ്പുകളെക്കുറിച്ച് താരം നേരത്തെ തുറന്നുപറഞ്ഞിരുന്നു.\nഇത് ലോക്ഡൗൺ കാലത്ത് വളർത്താൻ തുടങ്ങിയതാണ്. പക്ഷേ ഇതു കണ്ട് രണ്ടു സംവിധായകർ ഈ ലുക്കിൽ സിനിമ ചെയ്യാമെന്നു പറഞ്ഞു. ദീപാവലിക്കു ശേഷം ആദ്യം ഈ ലുക്കിൽ ഗൗതം വാസുദേവ മേനോന്റെ സിനിമയിൽ അഭിനയിക്കും. ശേഷം മറ്റൊരു സംവിധായകന്റെ ചിത്രത്തിലും അഭിനയിക്കും. പതിനെട്ടുകാരനായി ഞാൻ അഭിനയിച്ചാൽ ആളുകൾ ചിരിക്കുമെന്ന് ഞാൻ സുധ കൊങ്ങരയോട്പറഞ്ഞിരുന്നു. പക്ഷേ എന്തോ സുധയ്ക്ക് എന്നെ വിശ്വാസമായിരുന്നു. എല്ലാവരുടെയും സഹായത്തോടെ ഡയറ്റ് ഒക്കെ നോക്കി 27 ദിവസത്തെ ക്രാഷ് കോഴ്സിനൊടുവിൽ4കിലോ കുറച്ചു.\nസൂര്യ ആവാതിരിക്കാനുള്ള ശ്രമം\nഞാൻ ഒരിക്കലും സൂര്യ ആകാതിരിക്കാനാണ് ശ്രദ്ധിക്കുന്നതും ശ്രമിക്കുന്നതും. അതിനു ലുക്കുകളിൽ മാറ്റം വരുത്തുകയാണ് വേണ്ടതെങ്കിൽ അങ്ങനെ ചെയ്യും. എന്നെക്കൊണ്ട് പെട്ടെന്ന് മറ്റൊരു കഥാപാത്രമായി മാറാൻ സാധിക്കില്ല. മോഹൻലാൽ സാർ ഒക്കെ സെറ്റിൽ വന്ന് ആക്‌ഷൻ കേട്ട് തൊട്ടടുത്ത നിമിഷം കഥാപാത്രമായി മാറും. കണ്ണടച്ചു തുറക്കും മുമ്പാണ് അദ്ദേഹം ആ കഥാപാത്രമായി മാറുന്നത്. അദ്ദേഹത്തിനൊപ്പം അഭിനയിച്ചപ്പോൾ ഞാനത് നേരിൽ കണ്ടിട്ടുള്ളതാണ്.\nഎന്നെ സംബന്ധിച്ച് മറ്റൊരു കഥാപാത്രമാകാൻ ലുക്ക് ചെയ്ഞ്ച് അത്യാവശ്യമാണ്.അൻപുചെൽവനെ കണ്ടാലും ദുരൈസിങ്കത്തെ കണ്ടാലും ഒരുപോലെ ഇരുന്നാൽ ശരിയാവില്ലല്ലോ. നാളെ ഏതെങ്കിലും ഒരു സിനിമയിലെ സ്റ്റിൽ കണ്ടാൽ ആ സിനിമ ഏതാണെന്ന് അവർക്ക് മനസ്സിലാകണം. എല്ലാ സിനിമയിലും ഒരുപോലെ ഇരുന്നാൽ ശരിയാകില്ലെന്നും സൂര്യ പറയുന്നു.\nയഥാര്‍ത്ഥത്തില് ആരാണ് സൂരറൈ പോട്രുവിലെ ക്യാപ്റ്റന് ഗോപിനാഥ് | Filmibeat Malaylam\nവാരണം ആയിരം പോലെ\nസൂരറാൈ പോട്ര് കണ്ടപ്പോൾ എനിക്കും അങ്ങനെ തോന്നിയിരുന്നു. സാധാരണ ഒരു സിനിമ സംഭവിക്കുന്നത് ആറു മാസം കൊണ്ടാണ്. എന്നാൽ വാരണം ആയിരത്തിന്റെ കാര്യത്തിൽ അങ്ങനെ ആയിരുന്നില്ല. എനിക്കായാലും ഗൗതം സാറിനായാലും ഒരുപാട് ഇമോഷനൽ ഇൻവെസ്റ്റ്മെന്റുള്ള ചിത്രമായിരുന്നു അത്. ഗൗതം സാറിന്റെ അച്ഛനെക്കുറിച്ചായിരുന്നു ആ സിനിമ. രണ്ടു വർഷത്തിനു മേലെ തിരക്കഥയ്ക്കും മറ്റു ഒരുക്കങ്ങൾക്കുമായി സമയം ചിലവഴിച്ച ശേഷമാണ് ആ ചിത്രം ആരംഭിക്കുന്നത്. ഷൂട്ടിങ് സമയത്തും അതിലെ ലുക്കുകൾ മാറ്റാനും മറ്റു കാര്യങ്ങൾക്കുമായി ഒരുപാട് സമയം ചിലവിട്ടു.\nRead more about: suriya mohanlal മോഹന്‍ലാല് സൂര്യ\nSuriya's comment about Mohanlal's acting went trending in social media\nStory first published: Tuesday, November 17, 2020, 16:01 [IST]


തെരഞ്ഞെടുപ്പിന്റെ മറവില് കുന്നത്തുനാട്ടില് ഘനന മാഫിയ പിടിമുറുക്കുന്നു\nകോലഞ്ചേരി: ഉദ്യോഗസ്‌ഥരെല്ലാം തെരഞ്ഞെടുപ്പിന്റെ തിരക്കിലേക്ക് മാറിയതോടെ കുന്നത്തുനാട് നിയോജക മണ്ഡലത്തില് മണ്ണ് മാഫിയ അഴിഞ്ഞാടുന്നു. മണ്ഡലത്തിലെ മലകള് തുരന്ന് മടുത്ത മാഫിയ ഇപ്പോള് പുഴയോരത്തെ കളിമണ്ണിലേക്കാണ് ശ്രദ്ധയൂന്നുന്നത്.\nമലയിടിക്കല് പാടം നികത്തല് എന്നിവക്കു പുറമേ കുന്നത്തുനാട്ടില് വ്യാപകമായി ജലമൂറ്റലും സജീവമായിരിക്കുകയാണ്.\nമൂവാറ്റുപുഴയാറിന്റെ തീരത്ത് തമ്മാനിമറ്റം കുടുംബനാട് കളിമണ്ണ് ഘനനം പരിസ്‌ഥിതി പ്രവര്‍ത്തകരുടെ ഇടപെടലിനെ തുടര്‍ന്ന് നിര്‍ത്തിവെച്ചിരിക്കുകയാണ്. ഇത് പുന:സ്‌ഥാപിക്കാന് മാഫിയ സജീവമായി രംഗത്തുണ്ട്. ഇവര് ഉദ്യോഗസ്‌ഥരേയും, രാഷ്‌ട്രീയ നേതാക്കളെയും സ്വാധീനിച്ച് വരികയാണ്. ലോഡൊന്നിന് നാല്‍പതിനായിരത്തോളം രൂപയാണ് കളിമണ്ണിന് ലഭിക്കുന്നത്. കളിമണ്ണ് ഘനനം ഗുരുതരമായ പാരിസ്‌ഥിതിക ആഘാതത്തിന് വഴിതെളിക്കുമെന്നാണ് പരിസ്‌ഥിതി പ്രവര്‍ത്തകര് ചൂണ്ടിക്കാണിക്കുന്നത്. പുഴയോരം ഇടിയുന്നതിനും മറ്റും ഘനനം കാരണമായേക്കും.\nമാഫിയകളുടെ സുരക്ഷിത ഇടമാണ് കുന്നത്തുനാടെന്നാണ് പറയപ്പെടുന്നത്. പഞ്ചായത്ത് റവന്യൂ, പോലീസ് മേഖലകളിലുള്ളവരെ സ്വാധീനിക്കാന് മാഫിയ കയറിയിറങ്ങുകയാണ്. പലപ്പോഴും രാത്രിയിലാണ് മണ്ണ് ഘനനം നടക്കുന്നത്. ഇതുമൂലം ജനശ്രദ്ധ പതിയില്ല.\nരാത്രി 12 മുതല് പുലര്‍ച്ചെ നാലുവരെയാണ് പലയിടത്തും മണ്ണ് ഘനനം നടക്കുന്നത്. നൂറ് കണക്കിന് ടോറസ് ലോറികള് മണിക്കൂറുകള്‍ക്കിടയില് മണ്ണ് കടത്തുന്നതോടെ മണിക്കൂറുകള്‍ക്കുള്ളില് തന്നെ മല നിരപ്പായി മാറും. പുഴയോരത്ത് കളിമണ്ണ് ഘനനം നടത്തുന്നവര് ജീയോളജി വകുപ്പിന്റെ കണ്ണില് പൊടിയിടാനായി സാധാരണ മണ്ണ് കൊണ്ടു വന്നിടുന്നുണ്ട്.\nപശപ്പുള്ള ഇത്തരം മണ്ണ് പുഴയോരത്തു നിന്നും ഘനനം ചെയ്‌തെടുക്കുന്നത് മൂലം ജലം അരിച്ചിറങ്ങുന്ന പ്രക്രിയ ഇല്ലാതാക്കുമെന്നും, പഴയുടെ വശങ്ങളിലെ ബലം കുറക്കാന് ഇടയാക്കുമെന്നും കാലക്രമത്തില് പുഴയുടെ വശങ്ങള് ഇടിയാനും ഇടയാക്കുമെന്നും പരിസ്‌ഥിതി പ്രവര്‍ത്തകന് അഡ്വ. സജോ സക്കറിയ ആന്‍ഡ്രൂസ് പറഞ്ഞു.


ജമ്മു കശ്മീരില് വെള്ളപ്പൊക്കത്തിലും മണ്ണിടിച്ചിലിലും 10 പേര് മരിച്ചു • ഇ വാർത്ത | evartha\nജമ്മു കശ്മീരില് വെള്ളപ്പൊക്കത്തിലും മണ്ണിടിച്ചിലിലും 10 പേര് മരിച്ചു\nജമ്മു കശ്മീരില് വെള്ളപ്പൊക്കത്തിലും മണ്ണിടിച്ചിലിലും 10 പേര് മരിച്ചു. ഒരു ഗ്രാമത്തിലെ 16 പേരെ കാണാതായി. ശക്തമായ മണ്ണിടിച്ചിലിനെ തുടര്‍ന്ന് ദേശീയപാത അടച്ചിട്ടു. സംസ്ഥാന സര്‍ക്കാര് ദുരിതാശ്വാസ ക്യാമ്പുകള് തുറന്നു. ദേശീയ ദുരന്ത നിവാരണസേനയുടെ രണ്ട് യൂണിറ്റുകള് മേഖലയില് ക്യാമ്പ് ചെയ്യുന്നുണ്ട് .\nസൈന്യവും രക്ഷാപ്രവര്‍ത്തനം തുടങ്ങി.നദികള് കരകവിഞ്ഞൊഴുകുന്നതിനാല് പ്രദേശവാസികളെ ഒഴിപ്പിക്കുന്നതു പുരോഗമിക്കുകയാണ്. വെള്ളിയാഴ്ച വരെ ശക്തമായ മഴയ്ക്കു സാധ്യതയുണ്ടെന്ന് കാലാവസ്ഥാ നിരീക്ഷണകേന്ദ്രം അറിയിച്ചു. കേന്ദ്രആഭ്യന്തരമന്ത്രി രാജ്‌നാഥ് സിംഗ് മുഖ്യമന്ത്രി മുഫ്തി മുഹമ്മദ് സെയ്ദിനെ വിളിച്ച് സ്ഥിതി വിലയിരുത്തി.


സോളാര് കേസില് ഉമ്മന് ചാണ്ടിക്കെതിരെ ഗുരുതര പരാമര്‍ശങ്ങള്: ഇനി എങ്ങനെ ന്യായീകരിക്കും ? • Live Kerala News\nസോളാര് കേസില് ഉമ്മന് ചാണ്ടിക്കെതിരെ ഗുരുതര പരാമര്‍ശങ്ങള്: ഇനി എങ്ങനെ ന്യായീകരിക്കും ?\n9/11/2017 at 12:22 pm\nസോളാര് കമ്മീഷന് റിപ്പോര്‍ട്ട് പ്രകാരം ശക്തമായ അന്വേഷണം നടത്തുമെന്ന് സര്‍ക്കാര് വ്യക്തമാക്കി. ഉമ്മന് ചാണ്ടി, ടെനി ജോപ്പന്, ജിക്കുമോന് ജേക്കബ്, ഗണ്‍മാന് സലീംരാജ്, ഉമ്മന് ചാണ്ടിയുടെ ഡല്‍ഹിയിലെ സഹായി തോമസ് കുരുവിള എന്നിവര് സരിതയ്ക്ക് സഹായം നല്‍കി. ആര്യാടന് മുഹമ്മദിന് സരിതയെ പരിചയപ്പെടുത്തി കൊടുത്തത് ഉമ്മന് ചാണ്ടിയാണ്. അദ്ദേഹത്തിന്റെ ഓഫീസ്് സരിതയുമായി ഫോണില് നിരന്തരം ബന്ധപ്പെട്ടിരുന്നു തുടങ്ങിയ നിര്‍ണായക വിവരങ്ങളാണ് റിപ്പോര്‍ട്ടിലുള്ളത്.\nസരിതാ എസ്. നായരെ പരിചയമുണ്ടെന്ന കാര്യം കമ്മീഷന് മുന്‍പാകെ ഉമ്മന് ചാണ്ടി നിഷേധിച്ചിരുന്നു. സരിതയുടെ കത്തില് പറയുന്ന ഫോണ് സംഭാഷണങ്ങളെക്കുറിച്ചുള്ള വിവരങ്ങള് ഗുരുതരമാണ്. ഉമ്മന് ചാണ്ടിയുടെ ഇടപെടല് പോലെ തന്നെ നിര്‍ണായകമായിരുന്നു ആര്യാടന് മുഹമ്മദിന്റെ ഇടപെടല്. സരിതയ്ക്ക് വേണ്ട സഹായം ചെയ്തു കൊടുക്കണമെന്ന് ഉമ്മന് ചാണ്ടി ആര്യാടനോട് ആവശ്യപ്പെട്ടിരുന്നു തുടങ്ങിയ വിവരങ്ങളും റിപ്പോര്‍ട്ടിലുണ്ട്.\nഅതേസമയം, സോളാര് അന്വേഷണ കമ്മീഷന് റിപ്പോര്‍ട്ടിന്റെ വിശദാംശങ്ങള് മുഖ്യമന്ത്രി വാര്‍ത്താ സമ്മേളനം നടത്തി പരസ്യപ്പെടുത്തിയെന്ന് പ്രതിപക്ഷം ആരോപിച്ചു. ഇത് ഗുരുതരമായ ചട്ടലംഘനമാണെന്നാണ് പ്രതിപക്ഷ ആരോപണം. എന്നാല്, മുഖ്യമന്ത്രി ഈ ആരോപണങ്ങള് നിഷേധിച്ചു. റിപ്പോര്‍ട്ടിന്റെ വിശദാംശങ്ങള് പുറത്തുവിട്ടിട്ടില്ലെന്നും റിപ്പോര്‍ട്ട് വായിച്ചാല് അത് മനസ്സിലാകുമെന്നും പിണറായി പറഞ്ഞു. 1000 പേജുള്ള കമ്മീഷന് റിപ്പോര്‍ട്ടിന്റെ കോപ്പി നിയമസഭാ അംഗങ്ങള്‍ക്ക് വിതരണം ചെയ്യും.\nറിപ്പോര്‍ട്ട് മേശപ്പുറത്ത് വെച്ച ശേഷം നിയമസഭാ സമ്മേളനം അനിശ്ചിതകാലത്തേക്ക് പിരിഞ്ഞു.


സ്വര്‍ണക്കടത്ത് കേസ്: അന്വേഷണം തീരുമ്പോൾ യുഡിഎഫിനും ബിജെപിക്കും ബൂമറാങ് ആകുമെന്ന് കോടിയേരി | cpm kodiyeri balakrishnan press meet gold smuggling case nia\nസ്വര്‍ണക്കടത്ത് കേസ്: അന്വേഷണം തീരുമ്പോൾ യുഡിഎഫിനും ബിജെപിക്കും ബൂമറാങ് ആകുമെന്ന് കോടിയേരി\nTrivandrum, First Published 9, Aug 2020, 12:24 PM\nസ്വര്‍ണക്കടത്ത് കേസിനെ തുടര്‍ന്ന് മുഖ്യമന്ത്രിയുടെ ഓഫീസിൽ ഒരു മാറ്റവും വരുത്തില്ല. നടപടി എം ശിവശങ്കറിൽ ഒതുങ്ങിയെന്നും കോടിയേരി\nതിരുവനന്തപുരം: സ്വർണക്കടത്ത് കേസുമായി ബന്ധപ്പെട്ട ആരോപണങ്ങളിൽ കേസ് അന്വേഷണം തീരും വരെ കാത്തിരിക്കാൻ സിപിഎം സംസ്ഥാന സെക്രട്ടറി കോടിയേരി ബാലകൃഷ്ണൻ. എൻഐഎയും കസ്റ്റംസും അടക്കം നടത്തുന്ന അന്വേഷണം തീരുന്നതോടെ സ്വർണക്കടത്ത് കേസ് യുഡിഎഫിനും ബിജെപിക്കും ബൂമറാങ് ആകും . സ്വര്‍ണക്കടത്ത് കേസിനെ തുടര്‍ന്ന് മുഖ്യമന്ത്രിയുടെ ഓഫീസിൽ ഒരു മാറ്റവും വരുത്തില്ല. നടപടി എം ശിവശങ്കറിൽ ഒതുങ്ങിയെന്നും കോടിയേരി ബാലകൃഷ്ണൻ പറഞ്ഞു,\nലൈഫ് മിഷൻ പദ്ധതിയിൽ സ്വപ്ന സുരേഷിന് കമ്മീഷൻ കിട്ടിയെന്ന ആരോപണത്തിൽ അന്വേഷണം നടക്കട്ടെ എന്നും കോടിയേരി പറഞ്ഞു. സംസ്ഥാന സർക്കാറിന്‍റെ വികസന പ്രവര്‍ത്തനങ്ങൾ യുഡിഎഫിനേയും ബിജെപിയേയും വിറളിപിടിപ്പിച്ചിരിക്കുകയാണെന്നും സിപിഎം സംസ്ഥാന സെക്രട്ടറി കോടിയേരി ബാലകൃഷ്ണൻ പറഞ്ഞു.\nഅയോധ്യയിൽ രാമക്ഷേത്ര നിർമ്മാണത്തിൽ സർക്കാർ ഭാഗമാകുന്നത് സുപ്രീം കോടതി വിധിയുടെ ലംഘനമാണെന്നും സിപിഎം സംസ്ഥാന സെക്രട്ടറി പറ‍ഞ്ഞു. നിർമ്മാണ പ്രവർത്തനങ്ങൾക്ക് പരിസ്ഥിതി അനുമതി ഒഴിവാക്കാനുളള കേന്ദ്ര സർക്കാർ നീക്കത്തിൽ കേരളം എതിർപ്പറിയിക്കും. രാജ്യത്തെ മതനിരപേക്ഷ ശക്തികൾക്ക് ആശങ്കയുണ്ടാക്കുന്നതാണ് രാമക്ഷേത്ര നിർമ്മാണം. രാമന്‍റെ പേരിൽ ക്ഷേത്രം നിർമ്മിക്കുന്നതിൽ എതിർപ്പില്ല. എന്നാൽ പള്ളി പൊളിച്ച സ്ഥലത്ത് സർക്കാർ നേതൃത്വത്തിൽ ക്ഷേത്രം നിർമ്മിക്കുന്നതാണ് പ്രശ്നമെന്നും കോടിയേരി വിശദീകരിച്ചു.\nആര്‍എസ്എസ് കോൺഗ്രസ് ചങ്ങാത്തം അയോധ്യയിലും മറനീക്കി പുറത്ത് വരികയാണ്. കേരളത്തിലും ബിജെപിയും കോൺഗ്രസും ഒരുമിച്ചാണ് .കോൺഗ്രസിനെ അധികാരത്തിലെത്തിക്കാനുള്ള ശ്രമമാണ് ബിജെപി നടത്തുന്നത്. ഇത് ആർഎസ്എസ് ഒരുക്കുന്ന കെണിയാണ്. കോൺഗ്രസ് അധികാരത്തിൽ എത്തിയാൽ മധ്യ പ്രദേശ് മാതൃകയിൽ സർക്കാരിനെ അട്ടിമറിക്കാൻ എളുപ്പമാണെന്നും കോടിയേരി പറഞ്ഞു\nLast Updated 9, Aug 2020, 12:30 PM\nയുഡിഎഫിനും ബിജെപിക്കും ബൂമറാങ്\nലൈഫ് പദ്ധതി കമ്മീഷൻ


മാധ്യമങ്ങള് പോലീസുകാരനാകുന്ന കാലം – നേരിടം\nPosted on ഏപ്രില് 6, 2016 ഏപ്രില് 18, 2016 by admin\nഅറിയപ്പെടുന്ന കവി, ശാസ്ത്രജ്ഞന്, ശാസ്ത്ര പ്രചാരകന് എന്ന നിലയില് ശോഭിക്കുന്ന ഒരു വ്യക്തിയാണ് ഗൌഹര് റാസ(Gauhar Raza). 35 വര്‍ഷങ്ങളായി സാമൂഹ്യ പ്രവര്‍ത്തകനായി പ്രവര്‍ത്തിച്ച അദ്ദേഹം Delhi science forum, All india people science network (aipsn) തുടങ്ങിയ സംഘടനകളുടെ സജീവ പ്രവര്‍ത്തകനാണ്.\nഎന്നാല് കുറച്ച് മാസങ്ങള്‍ക്ക് മുമ്പ് അദ്ദേഹത്തെ രാജ്യദ്രോഹിയാണെന്ന് ആരോഹിച്ച് കൊണ്ട് BREAKING NEWS ചാനലുകളില് പ്രത്യക്ഷപ്പെട്ടു.. ഇന്‍ഡ്യയിലേയും പാകിസ്ഥാനിലേയും കവികളുടെ സംഗമമായ, കഴിഞ്ഞ 51 വര്‍ഷങ്ങളായി തുടര്‍ന്ന് വരുന്ന, അടിയന്തിരവാസ്ഥാ കാലത്ത് പോലും നിരോധിക്കപ്പെയാത്ത മുഷൈറ എന്ന പരിപാടിയില് പങ്കെടുത്തതാണ് അദ്ദേഹത്തിനെതിരായ ‘കുറ്റം’.\nഅധികാരികളുടെ മാനസികാവസ്ഥ നമുക്ക് മനസിലാക്കാവുന്നതാണെന്ന് അദ്ദേഹം പറയുന്നു. എന്നാല് അതിനേക്കാള് വളരെ വലിയ പ്രശ്നമുണ്ട്. ജനത്തിനെതിരെ, പ്രത്യേകിച്ച് ദുര്‍ബലരായ ജനത്തിനെതിരെ മാധ്യമങ്ങള് തിരിയുന്നത് അപകടകരമായ അവസ്ഥയാണത്.\nനമുക്കറിയാം പാകിസ്ഥാനും ബംഗ്ലാദേശും പട്ടാളഭരണവും പാതി പട്ടാളഭരണവും ഒക്കെയുള്ള വളരെ മോശം രാജ്യങ്ങളാണ്. സര്‍ക്കാരിനെതിരെ അവിടെയും പ്രതിഷേധങ്ങളുണ്ടാവുന്നുണ്ട്. എന്നാല് അവിടെയെങ്ങും പോലും മാധ്യമങ്ങള് ഒരിക്കലും ജനത്തിനെ എതിരെ തിരിഞ്ഞിട്ടില്ല.\nZee group നെ ബഹിഷ്കരിക്കുക.\nമുമ്പത്തെ ലേഖനം ചിക്കാഗോയിലെ പൊതു വിദ്യാലയ അദ്ധ്യാപകര് സര്‍ക്കാര് ഫണ്ടിനായി സമരം നടത്തി\nഅടുത്ത ലേഖനം തുര്‍ക്കിയുടെ എര്‍ഡൊഗാണ് പത്രക്കാരെ തല്ലുന്ന പരിപാടി അമേരിക്കയിലേക്കും കൊണ്ടുവന്നു\nOne thought on “മാധ്യമങ്ങള് പോലീസുകാരനാകുന്ന കാലം”\nഏപ്രില് 18, 2016 -ല് 9:01 pm\nകോര്‍പ്പറേറ്റ് അധിനിവേശക്കാലമാണ് ഇന്ത്യന് യാഥാര്‍ത്ഥ്യം. അതിപ്പോള് ദേശീയതയും അസഹിഷ്ണുതയും ആയുധമാക്കി ആരേയും കടന്നാക്രമിക്കുകയാണ്. കോര്‍പ്പറേറ്റുകളുടെ വെറും ഡിവിഷന് മാത്രമായി അവയുടെ ചാനലുകളും പത്രവും പ്രവര്‍ത്തിക്കുകയാണിപ്പോള്. അതിനാല് അവയ്ക്ക് സ്വതന്ത്രമായ നിലപാടുകളില്ല. കടന്നാക്രമണം സുഗമമാക്കാനുള്ള ഉപാധികള് മാത്രമായി മാധ്യമങ്ങള് അധഃപതിച്ചുപോയി. പോരാടുക, അവയുടെ ജനവിരുദ്ധത തുറന്നുകാട്ടുക, നിയമനടപടികളുമായി മുന്നോട്ടുപോവുക. ജനങ്ങള്‍ക്ക് അവയെക്കുറിച്ചൊരു അഭിപ്രായം പറയാനാകട്ടെ. ഒപ്പമുണ്ടാകും.


ചമ്പാരൻ സത്യാഗ്രഹത്തിന് നൂറുവയസ്സ്: ഗാന്ധിമാർഗത്തിന്റെ വിജയാരംഭം | Mahatma Gandhi\nചമ്പാരൻ സത്യാഗ്രഹത്തിന് നൂറുവയസ്സ്: ഗാന്ധിമാർഗത്തിന്റെ വിജയാരംഭം\nApr 18, 2017, 11:35 PM IST\nബ്രിട്ടന്റെ ധാർമികശക്തിയെയാണ് ചമ്പാരൻ സത്യാഗ്രഹം തകർത്തത്. നിരാലംബരും നിസ്സഹായരുമായ ദരിദ്രർക്ക് അധാർമികമായ ഏത് അധികാര ശക്തിക്കെതിരെയും അഹിംസാനിഷ്ഠമായ സഹനസമരം നയിച്ച് ജയിക്കാൻ കഴിയുമെന്ന വിശ്വാസം അത് വളർത്തി. ഈ വിശ്വാസമാണ് ബ്രിട്ടീഷ് ഭരണത്തിനുനേരെ സമരം നയിക്കാൻ ഇന്ത്യക്കാരെ പ്രാപ്തരാക്കിയത്\n# ഡോ. കെ.എസ്. രാധാകൃഷ്ണൻ\nഋഷിവര്യന്മാരുടെ ആശ്രമസ്ഥാനമായ ചമ്പാരണ്യം ജനകമഹാരാജാവിന്റെ മിഥിലാപുരിയുടെ പ്രാന്തപ്രദേശമാണ്. സാക്ഷാൽ വാല്‌മീകിതന്നെ അവിടെയുണ്ടായിരുന്ന ആശ്രമങ്ങളിലൊന്നിൽ വിശ്രമിച്ചിട്ടുണ്ടെന്നാണ് ഐതിഹ്യം. ഇന്ന് ചമ്പാരൻ എന്ന് പ്രസിദ്ധമായ ആ പ്രദേശത്ത് 1917 ഏപ്രിൽ 11-ന് ആദ്യമായി എത്തിച്ചേരുമ്പോൾ മോഹൻദാസ് കെ. ഗാന്ധി എന്ന രാമഭക്തന് അക്കാര്യം അറിയില്ലായിരുന്നു. അനീതിക്കെതിരെ അരുത് എന്ന് ആജ്ഞാപിക്കലും അതനുസരിച്ച് പ്രവർത്തിക്കലുമാണ് രാമകഥാസാരമെന്ന് പക്ഷേ അദ്ദേഹത്തിന് നിശ്ചയമുണ്ടായിരുന്നു.\nതികച്ചും യാദൃച്ഛികമായിട്ടാണ് ഗാന്ധിജി ചമ്പാരനിൽ എത്തിച്ചേർന്നത്. ചമ്പാരനിലെ നീലം കൃഷിക്കാരുടെ ജീവിതം അക്ഷരാർഥത്തിൽ ദുസ്സഹമായിരുന്നു. യൂറോപ്യന്മാരായ തോട്ടമുടമകളുടെ മൃഗീയമായ അടക്കിവാഴ്ചയ്ക്ക് അടിപ്പെട്ട് ആത്മവിശ്വാസവും ആത്മാഭിമാനവും നഷ്ടപ്പെട്ട സാധുക്കളായിരുന്നു അവർ. ഇന്ത്യൻ നാഷണൽ കോൺഗ്രസിന്റെ മുപ്പത്തിമൂന്നാമത് സമ്മേളനം (1916 ഡിസംബർ 26-30) ലഖ്‌നൗവിൽ നടക്കുമ്പോഴാണ് ചമ്പാരൻകാരനായ രാജ്‌കുമാർ ശുക്ല എന്ന ഗ്രാമീണൻ ഗാന്ധിജിയെ കാണുന്നതും നീലം കൃഷിക്കാരുടെ ദുരവസ്ഥ വിവരിക്കുന്നതും.\nഇക്കാര്യത്തിൽ ഗാന്ധിജി ആദ്യം ഒരു താത്‌പര്യവും കാണിച്ചില്ല. രാജ്‌കുമാർ ശുക്ലയുടെ നിർബന്ധത്തിനുവഴങ്ങി 1917 ഏപ്രിൽ എട്ടിന് ചേരുന്ന കൽക്കത്ത എ.ഐ.സി.സി. സമ്മേളനത്തിൽ പങ്കെടുത്തുമടങ്ങുംവഴി ചമ്പാരൻ സന്ദർശിക്കാമെന്ന് അദ്ദേഹം സമ്മതിക്കുകയായിരുന്നു. പട്‌നവഴി 1917 ഏപ്രിൽ 11-ന് ഗാന്ധിജി മുസാഫർപുരിൽ എത്തിച്ചേർന്നു. തൊട്ടടുത്തദിവസം ബിഹാർ തോട്ടമുടമസംഘം സെക്രട്ടറി ജയിംസ് വിൽസണുമായും മുസാഫർപുരിലെ അഭിഭാഷകരുമായും അദ്ദേഹം ചർച്ചനടത്തി. നീലംകർഷകരുടെ പ്രശ്നങ്ങൾക്ക് പരിഹാരംകാണേണ്ടത് തന്റെ കടമയാണെന്ന് ബോധ്യപ്പെട്ട ഗാന്ധിജി ആ ദൗത്യമേറ്റെടുത്തു. തന്റെ ദൗത്യത്തിന് സഹായമഭ്യർഥിച്ചുകൊണ്ട് തീർഹട്ട് ഡിവിഷൻ കമ്മിഷണർക്ക് അദ്ദേഹം കത്തുനൽകി.\nതോട്ടമുടമകളുടെ ആധിപത്യം സംരക്ഷിക്കുന്നതാണ് നീതി എന്നുവിശ്വസിച്ചിരുന്ന കമ്മിഷണർ ക്ഷുഭിതനായി. കിട്ടുന്ന ആദ്യ തീവണ്ടിയിൽക്കയറി ആ ജില്ല വിട്ടുപോകണമെന്ന ഉത്തരവ് അദ്ദേഹം ഗാന്ധിജിക്ക് നൽകി. എന്നാൽ, ചമ്പാരൻ വിട്ടുപോകില്ലെന്നും ആ ഉത്തരവ് താൻ പാലിക്കില്ലെന്നും ഗാന്ധിജി തൊട്ടടുത്ത ദിവസം മറുപടി നൽകി. നിയമലംഘനത്തിനെതിരെ കേസെടുക്കാൻ കമ്മിഷണർ വിധിച്ചു. 1917 ഏപ്രിൽ 18-ന് മോത്തിഹാരി ജില്ലാ മജിസ്‌ട്രേട്ടുമുമ്പാകെ ഹാജരായി ഗാന്ധിജി തന്റെ ഭാഗം വിശദീകരിച്ചു. സാധുക്കളായ നീലംകർഷകരെ സഹായിക്കുന്നത് ഒരു കുറ്റമല്ലെന്നും അതുകൊണ്ട് ജില്ലവിട്ടുപോകില്ലെന്നും ഈ നിയമലംഘനത്തിന് നൽകുന്ന ഏതുശിക്ഷയും സ്വീകരിക്കുമെന്നും ഗാന്ധിജി പ്രസ്താവിച്ചു.\nശിക്ഷ കുറയ്ക്കണമെന്ന് അപേക്ഷിക്കാതെ പരമാവധി ശിക്ഷ നൽകണമെന്ന് ആവശ്യപ്പെടുന്ന പ്രതിയെ എന്തുചെയ്യണമെന്നറിയാതെ കേസ് ഏപ്രിൽ 21-ലേക്ക് നീട്ടിവെച്ചു. ഇതിനിടയിൽ ഏപ്രിൽ 20-ന് ഗാന്ധിജിക്കെതിരെയുള്ള നടപടികൾ സർക്കാർ പിൻവലിച്ചു. നീലം കർഷകരുടെ പ്രശ്നപരിഹാരത്തിനായി ശ്രമിക്കുന്ന ഗാന്ധിജിക്ക് സർക്കാർ ഉദ്യോഗസ്ഥർ എല്ലാ സഹകരണവും നൽകണമെന്നും നിർദേശിച്ചു. സത്യനിഷ്ഠകൊണ്ടും സ്വഭാവമഹിമകൊണ്ടും അഗ്നിയെയും ശ്രീരാമനെയും ഒരുപോലെ വിസ്മയിപ്പിച്ച സീതാദേവിയുടെ മണ്ണിൽ ഗാന്ധിജി എന്ന സത്യാഗ്രഹിനേടിയ ആദ്യവിജയമായിരുന്നു അത്. അദ്ദേഹത്തിന്റെ ഭാഷയിൽ പറഞ്ഞാൽ ‘സിവിൽ നിയമലംഘനത്തിന്റെ ആദ്യ സാധനാപാഠം’.\nചമ്പാരനിലെ കർഷകർ അവരു ടെ കൃഷിയിടങ്ങളിലെ ഇരുപതിൽ മൂന്നുഭാഗത്ത് നിർബന്ധമായും നീലംകൃഷിചെയ്യണമെന്ന വ്യവസ്ഥയുണ്ടായിരുന്നു. ഈ സമ്പ്രദായമാണ് ‘തീൻ കഠിയ’ എന്ന പേരിൽ അറിയപ്പെട്ടിരുന്നത് ‘കഠിയ’ ഭൂമിയുടെ അളവിന്റെ പേരാണ്. ഇരുപത് കഠിയ ചേർന്നാൽ ഒരു ഏക്കറാകും. അന്ന് യൂറോപ്പിന് നീലം ആവശ്യമുണ്ടായിരുന്നു. അതുകൊണ്ടാണ് നിർബന്ധിത നീലംകൃഷി ഏർപ്പെടുത്തിയത്. കൃഷിയുടെ നിയമങ്ങളും ചട്ടങ്ങളും തോട്ടമുടമകളായ ബ്രിട്ടീഷുകാർതന്നെയാണ് ഉണ്ടാക്കിയത്. ഇതിനിടയിൽ സിന്തറ്റിക് നീലം ഉത്‌പാദിപ്പിക്കപ്പെട്ടു. അതോടെ നീലംകൃഷി വേണ്ടെന്നായി. ഉള്ള നീലംകൃഷി നശിപ്പിക്കാൻ ഉടമകൾ ആജ്ഞാപിച്ചെങ്കിലും കൃഷിക്കാർക്ക് നഷ്ടപരിഹാരം നൽകാൻ അവർ തയ്യാറായില്ല. ഈ അവസ്ഥയിൽ കർഷകരുടെ നില കൂടുതൽ വഷളായി.\nഅടിമത്തം അവസാനിപ്പിക്കാനും കർഷകരുടെ അവശത പരിഹരിക്കാനും ഗാന്ധിജി ശ്രമമാരംഭിച്ചു. അതിനുള്ള ആദ്യപടി എന്നനിലയ്ക്കാണ് ചമ്പാരൻ കാർഷികാന്വേഷണസമിതി രൂപവത്‌കരിക്കാൻ ഗാന്ധിജി തീരുമാനിച്ചത്. കർഷകരുടെ തത്‌സ്ഥിതി മനസ്സിലാക്കാനുള്ള വസ്തുതകൾ ശേഖരിക്കുക, പ്രശ്നങ്ങളുണ്ടെങ്കിൽ അവയ്ക്ക് പരിഹാരം നിർദേശിക്കുക എന്നിവയായിരുന്നു അന്വേഷണസമിതിയുടെ ലക്ഷ്യങ്ങൾ. തോട്ടമുടമസംഘം ആദ്യംമുതലേ ഈ ശ്രമത്തിന് എതിരായിരുന്നു. ഗാന്ധിജിയുടെ ലക്ഷ്യം സമാധാനംതകർത്ത് അക്രമം സൃഷ്ടിക്കലാണെന്നുകാണിച്ച് തോട്ടമുടമസംഘം ഇന്ത്യാ ഗവൺമെന്റിലെ ആഭ്യന്തര അംഗത്തിന് കത്തെഴുതി. ഗാന്ധിജി യൂറോപ്യൻവിരുദ്ധസമരത്തിന്റെ കേന്ദ്രബിന്ദുവാണെന്നും ഡിഫൻസ് ഓഫ് ഇന്ത്യ റൂൾപ്രകാരം അദ്ദേഹത്തിനെതിരെ നടപടിയെടുക്കണമെന്നും അവർ ആവശ്യപ്പെട്ടു. പക്ഷേ, സർക്കാർ അതിനുവഴങ്ങിയില്ല. ചമ്പാരൻ കാർഷികാന്വേഷണസമിതി രൂപവത്‌കരിച്ചുകൊണ്ടുള്ള ഉത്തരവ് 1917 ജൂൺ പത്തിന് സർക്കാർ പുറപ്പെടുവിക്കുകയും ചെയ്തു. ചമ്പാരൻ സത്യാഗ്രഹത്തിൽ ഗാന്ധിജി കൈവരിച്ച രണ്ടാമത്തെ വിജയമായിരുന്നു അത്.\nഈ സമിതിയുടെ പ്രവർത്തനത്തിന് നേതൃത്വം നൽകുമ്പോഴും ചമ്പാരൻകാർക്ക് ഗാന്ധിജി അപരിചിതനായിരുന്നു. ഇക്കാര്യം അദ്ദേഹംതന്നെ ആത്മകഥയിൽ രേഖപ്പെടുത്തിയിട്ടുണ്ട്. ഗാന്ധിജി ആദ്യം താമസിച്ചത് ബാബു രാജേന്ദ്രപ്രസാദിന്റെ വീട്ടിലായിരുന്നു. വീട്ടുജോലിക്കാർക്ക് ഗാന്ധിജിയുടെ ജാതി എന്തെന്ന് നിശ്ചയമുണ്ടായിരുന്നില്ല. അതുകൊണ്ട് കിണറ്റിൽനിന്ന് വെള്ളംകോരാൻ ഗാന്ധിയെ അനുവദിച്ചിരുന്നില്ല. അത്രയ്ക്ക് തീവ്രമായിരുന്നു അവിടത്തെ അയിത്താചരണമെന്നും ആത്മകഥയിൽ ഗാന്ധിജി വിശദീകരിച്ചിട്ടുണ്ട്. താമസിക്കാൻ ഒരു വീടുകിട്ടാനും സഹായികളെ കിട്ടാനുമെല്ലാം പ്രയാസമുണ്ടായിരുന്നു.\nഇതിനുമുമ്പ് കൃഷിക്കാർക്ക് അവരുടെ ആവലാതികൾ പറയാൻ ഒരു കേന്ദ്രമുണ്ടായിരുന്നില്ല. ഉടമകളിൽനിന്നുള്ള കനത്ത അനീതിക്കെതിരെ അവർ പറഞ്ഞിരുന്ന ആവലാതികൾ കേട്ടിരുന്നത് അഭിഭാഷകരായിരുന്നു. കർഷകർക്ക് നീതിലഭിച്ചിരുന്നില്ലെങ്കിലും ആവലാതികൾ കേൾക്കാനും അന്യായം ഫയൽചെയ്യാനും ഭാരിച്ച ഫീസാണ് അവർ വസൂലാക്കിയിരുന്നത്. മുസാഫർപുരിലെ അഭിഭാഷകരുടെ ഫീസ്‌നിരക്കുകേട്ട് താൻ അമ്പരന്നതായും ഗാന്ധിജി ആത്മകഥയിൽ രേഖപ്പെടുത്തിയിട്ടുണ്ട്. ചമ്പാരൻ കൃഷിക്കാരുടെ ആവലാതികൾ ഫീസൊന്നും വാങ്ങാതെ അനുകമ്പയോടെ കേട്ട ആദ്യഅഭിഭാഷകനും ഗാന്ധിജിതന്നെയായിരുന്നു.\nആ 8000 താളുകൾ\nഗാന്ധിജി കൃഷിക്കാരുടെ പരാതി കേൾക്കുന്നതിനെ തോട്ടമുടമകൾ എതിർത്തു. ഗാന്ധി കൃഷിക്കാരനുമല്ല, ചമ്പാരൻകാരനുമല്ല. അതുകൊണ്ട് ഇക്കാര്യത്തിൽ തീർത്തും ‘അന്യനായ’ ഗാന്ധിക്ക് പരാതി കേൾക്കാൻ അവകാശമില്ലെന്നും അവർ വാദിച്ചു. ഇന്ത്യക്കാരനായ തനിക്ക് ഇന്ത്യയിലെ കർഷകർ സഹിക്കുന്ന അനീതികൾ ആരാഞ്ഞറിയാനും അവയ്ക്ക് പരിഹാരംനിർദേശിക്കാനും അവകാശമുണ്ടെന്ന് ഗാന്ധിജി സമർഥിച്ചു. ആദ്യം അദ്ദേഹം തോട്ടമുടകളുടെ വാദഗതികൾ കേട്ടു. അവ വായിച്ചുകേൾപ്പിച്ചു ബോധ്യപ്പെടുത്തി അവരുടെ കൈയൊപ്പോടെ സൂക്ഷിക്കുകയും ചെയ്തു. അതിനുശേഷമാണ് 2841 ഗ്രാമങ്ങളിലായി പാർത്തിരുന്ന ആയിരക്കണക്കിന് കൃഷിക്കാരെ ഓരോരുത്തരെയായി അദ്ദേഹം നേരിൽ കേട്ടത്. മൊഴികളിൽ, ചമ്പാരൻകാരായ വക്കീലന്മാരുടെയും മറ്റുചിലരുടെയും സഹായത്താൽ വ്യക്തതയും കൃത്യതയും വരുത്തി. ഓരോ കൃഷിക്കാരനെയും മൊഴി വായിച്ചുകേൾപ്പിച്ചു. അവരുടെ ഒപ്പോ വിരലടയാളമോ പതിപ്പിച്ച് മൊഴികൾ സാക്ഷ്യപ്പെടുത്തി. ആ മൊഴികളെല്ലാംകൂടി കൈയെഴുത്തിൽ എണ്ണായിരം പേജുണ്ടായിരുന്നു. ‘ചമ്പാരൻ അന്വേഷണം സത്യവും അഹിംസയും കൊണ്ടുള്ള ഒരു ധീരപരീക്ഷണമായിരുന്നു’ എന്ന് ഗാന്ധിജി തന്റെ ‘സത്യാന്വേഷണ പരീക്ഷണങ്ങളി’ൽ അഭിമാനത്തോടെ രേഖപ്പെടുത്തി. സമാനതകളില്ലാത്ത സത്യാഗ്രഹസമരത്തിന്റെ സാക്ഷ്യപത്രങ്ങളായി ഈ എണ്ണായിരം പുറങ്ങൾ മാറുകയും ചെയ്തു.\nചമ്പാരൻ കാർഷികാന്വേഷണ സമിതിയുടെ ആദ്യയോഗം 1917 ജൂലായ് 11-നായിരുന്നു. അന്ന് അന്വേഷണത്തിന്റെ നടപടിക്രമങ്ങൾ നിശ്ചയിച്ചു. ജൂലായ് 17 മുതൽ സ്ഥിരം സിറ്റിങ് ആരംഭിച്ചു. രാപകൽ ഭേദമില്ലാതെ ജോലിചെയ്തു. ഈ എണ്ണായിരം പുറങ്ങളിൽ പകുതിയിലധികവും രാത്രിയിൽ മണ്ണെണ്ണ വിളക്കിന്റെ അരണ്ടവെളിച്ചത്തിലിരുന്നാണ് എഴുതിയത്. 1917 ഒക്ടോബർ മൂന്നിന് ചമ്പാരൻ കാർഷികാന്വേഷണ റിപ്പോർട്ട് ഒപ്പുവെച്ച് സർക്കാരിന് സമർപ്പിച്ചു. ഒക്ടോബർ ആറിന് സർക്കാർ റിപ്പോർട്ട് അംഗീകരിച്ചു. ഒക്ടോബർ 29-ന് ചമ്പാരൻ ബിൽ ലെജിസ്ലേറ്റീവ് കൗൺസിലിൽ അവതരിപ്പിക്കപ്പെട്ടു. 1918 മാർച്ച് നാലിന് ചമ്പാരൻബിൽ ബിഹാർ, ഒഡിഷ ലെജിസ്ലേറ്റീവ് കൗൺസിലുകൾ പാസാക്കി.\nസത്യനിഷ്ഠവും അഹിംസാത്മകവുമായ ഒരു സമരത്തിന്റെ ഐതിഹാസികമായ വിജയമാണ് ചമ്പാരൻ സത്യാഗ്രഹം. ബ്രിട്ടീഷ് കോളനിയുടെ അധാർമികവും അസത്യജടിലവുമായ അടക്കിവാഴ്ചയ്ക്കുമേൽ സത്യവും നീതിയും നേടിയ വിജയമായിരുന്നു അത്. നിരാലംബരും നിസ്സഹായരുമായ ദരിദ്രർക്ക് അധാർമികമായ ഏത് അധികാരശക്തിക്കെതിരെയും അഹിംസാനിഷ്ഠമായ സഹനസമരം നയിച്ച് ജയിക്കാൻ കഴിയുമെന്ന വിശ്വാസം അത് വളർത്തി. ഈ വിശ്വാസമാണ് ബ്രിട്ടീഷ് ഭരണത്തിനെതിരെ സമരം നയിക്കാൻ ഇന്ത്യക്കാരെ പ്രാപ്തരാക്കിയത്.\n(പ്രഭാഷകനും എഴുത്തുകാരനുമായ ലേഖകൻ പി.എസ്.സി. ചെയർമാനും ശ്രീ ശങ്കരാചാര്യ സംസ്കൃത സർവകലാശാലാ വി.സി.യുമായിരുന്നു)


കെ.ഇ.എൻ : ഫാഷിസം, പ്രതിരോധം, ധാർമിക പ്രചോദനങ്ങൾ | Utharakalam\nഅംബിക / ബി.എസ്. ബാബുരാജ് January 28, 2019\nമതം, വര്‍ഗീയത, ജാതി, ദേശീയത, മാര്‍ക്‌സിസം, മുതലാളിത്തം… സമകാലിക ഇന്ത്യയിലെ രാഷ്ട്രീയ-സാംസ്‌കാരിക വ്യവഹാരങ്ങളെ കുറിച്ച്, മാതൃഭൂമി ആഴ്ചപ്പതിപ്പിലെ അഭിമുഖത്തിന്റെ പശ്ചാത്തലത്തില് കെ.ഇ.എന്നുമായി ബി.എസ് ബാബുരാജും അംബികയും നടത്തിയ അഭിമുഖ സംഭാഷണം.\nഓരോ മനുഷ്യരും ‘സ്വന്ത’ത്തോടു സത്യസന്ധരാവുമ്പോള് സര്‍വ വ്യത്യസ്ത സ്വന്തങ്ങള്‍ക്കും പരസ്പര സൗഹൃദം പങ്കുവെക്കാന് കഴിയും. ‘സ്വന്തം’ എന്നുള്ളത്, ഒരു നിരന്തര നവീകരണ പ്രക്രിയയുടെ ന്യൂക്ലിയസാണ്. അശാന്തമായ അന്വേഷണങ്ങളാണു മനുഷ്യരെ സര്‍ഗാത്മകമായ സ്വസ്ഥതകളിലേക്കു നയിക്കുന്നത്. ”നിങ്ങളെന്നെ എങ്ങനെ വേണമെങ്കിലും നിന്ദിച്ചോളൂ, പക്ഷേ ഞാനൊരാളെയും നിന്ദിക്കുകയില്ല” എന്ന് ഓരോരുത്തരും ഉള്ളില് തട്ടി പറയുമ്പോള്, നമ്മുടെ സംവാദങ്ങള്‍ക്ക് ഒരു സൂര്യശക്തി സാമൂഹ്യജീവിതത്തിലാകെ പ്രസരിപ്പിക്കാന് കഴിയും. വ്യക്തികള് സ്വന്തം ജീവിതത്തില് ഒരനുഭൂതിപോലെ സ്വയമനുഭവിക്കുന്ന ആഴത്തിലുള്ള സത്യസന്ധത, തത്ത്വചിന്താപരമായ വ്യത്യസ്തതകള് നിലനില്‍ക്കെത്തന്നെ പരസ്പരം ആകര്‍ഷിക്കും. സ്വന്തം തത്ത്വചിന്താപരമായ നിലപാടുകളില് അടിയുറച്ചു നിന്നുകൊണ്ടുതന്നെ മനുഷ്യര്‍ക്ക് അപ്പോള്, സര്‍വ തത്ത്വചിന്തകള്‍ക്കുമപ്പുറത്തേക്കു ശിരസ്സുയര്‍ത്താന് കഴിയും. ഗാന്ധിയനല്ലാത്ത വൈലോപ്പിള്ളി അഹിംസയെ ആഘോഷിക്കുന്ന ‘എണ്ണ പുഴുക്കള്’ പോലുള്ള കവിതകള് എഴുതും. മാര്‍ക്‌സിസ്റ്റല്ലാത്ത ഇടശ്ശേരി അഹിംസയെ പ്രതിക്കൂട്ടിലേറ്റുന്ന ‘ബുദ്ധനും ഞാനും നരിയും’ എഴുതിപ്പോകും. (സംസ്‌കാരത്തിന്റെ സംഘര്‍ഷങ്ങള്, കെ ഇ എന്)\nഇന്ത്യന് അവസ്ഥ അത്യന്തം ഭീതിജനകമാണ്. യു.പിയിലെ തവാങ്ങില് ഒരു ഖാലിദ് മുഹമ്മദിനു മര്‍ദ്ദനമേറ്റതു തൊട്ടടുത്ത വീട്ടിലെ പശുവിനെ തുറിച്ചു നോക്കി എന്നാരോപിച്ചാണ്. ഭാരത് മാതാ കി ജയ് എന്ന് എഴുതിയില്ലെങ്കില് ഗുജറാത്തിലെ അമ്രേലിയിലെ ശ്രീപട്ടേലിന്റെ ആശ്രമം ട്രസ്റ്റിന്റെ സ്കൂളില് കുട്ടികള്‍ക്കു പ്രവേശനം ലഭിക്കില്ല! നാടിന്റെ കാര്യപരിപാടി ഞങ്ങള് തീരുമാനിക്കും എന്നാണു ഫാഷിസ്റ്റ് സംഘടനകള് ആക്രോശിക്കുന്നത്. സ്വാതന്ത്ര്യാനന്തരം മൂലധനശക്തികള് തുടരുന്ന ചൂഷണം മുന്‍പില്ലാത്തവിധം വര്‍ധിച്ചിട്ടുണ്ട്. എന്നാല് പേരിനെങ്കിലും വ്യത്യസ്ത തൊഴിലാളി സംഘടനകള്‍ക്ക് ഇതിനെതിരെ ഐക്യപ്പെടാന് കഴിയുന്നുണ്ട്. അതേറെ ആവശ്യവും ആവേശജനകവുമാണ്. മൂലധന സര്‍വാധിപത്യത്തിനു മുന്‍പില് ഐക്യപ്പെടുന്നവര്‍ക്കു പക്ഷേ, സംഘപരിവാര് സാംസ്‌കാരികഭീകരതയ്ക്കുമുന്നില് ഐക്യപ്പെടാനാവുന്നില്ല. സംഘപരിവാര് തൊഴിലാളി സംഘടനയ്ക്കും സംഘപരിവാര ഫാഷിസത്തെ എതിര്‍ക്കുന്നവര്‍ക്കും സാമ്പത്തിക ഭീകരതകള്‍ക്കെതിരെ പരിമിതമായെങ്കിലും ഒന്നിക്കാനാവുമ്പോള് പോലും സാംസ്‌കാരിക ഭീകരതയ്‌ക്കെതിരെ ഒന്നിക്കാന് അവര്‍ക്കുപോലും കഴിയുന്നില്ല. ഗുജറാത്ത് വംശഹത്യ, കന്ധമാല് വംശഹത്യ, മുസഫര് നഗര് കലാപം, തുടര്‍ച്ചയായി നടക്കുന്ന ആള്‍ക്കൂട്ടക്കൊലകള്, കഠാവയിലടക്കം നടന്ന ബലാല്‍ക്കാരങ്ങള് ഇവയ്‌ക്കെതിരേയൊന്നും കാലം ആവശ്യപ്പെടും വിധമുള്ള തൊഴിലാളി ഐക്യം ഉണ്ടായിവരുന്നില്ല. തങ്ങളെ ബാധിക്കുന്ന സാമ്പത്തിക ആവശ്യങ്ങള്‍ക്കുവേണ്ടിയുള്ള സമരങ്ങളിലാണു പൊതു ഐക്യം കാണുന്നത്. അത്രയും നല്ലതാണ്. എന്നാല് ‘ഭൗതിക പ്രചോദന’ത്തില് നിന്നും സമരത്തിന്റെ കേന്ദ്രം ‘ധാര്‍മിക പ്രചോദന’ത്തിലേക്ക് ഒരല്‍പംപോലും നീങ്ങുന്നില്ലെങ്കില് ജനാധിപത്യം പേടിക്കണം. എല്ലാവരെയും പ്രത്യക്ഷത്തില് ബാധിക്കുന്ന ഭയത്തിന്റെ അന്തരീക്ഷങ്ങളെ ഇല്ലാതാക്കാന് കഴിയുന്നില്ലെങ്കില്, അതിനെ മറികടക്കാനുള്ള പ്രവര്‍ത്തനങ്ങള്‍ക്ക് ഒരുവിധ ഊര്‍ജവും നല്‍കാനാവുന്നില്ലെങ്കില്, മറ്റെല്ലാ സമരങ്ങളെയും ഇടപെടലുകളെയും അത് ഏറെ പ്രതികൂലമായി ബാധിക്കും.\nമാതൃഭൂമിയില് വന്ന അഭിമുഖത്തിന്റെ ഫോക്കസ് അതായിരുന്നു. പ്രധാനമായും അതിലെ ചോദ്യങ്ങളും പ്രതികരണങ്ങളും നമ്മുടെ നാട്ടില് നടക്കുന്ന ‘സാംസ്‌കാരിക ഭീകരത’ സംബന്ധിച്ചായിരുന്നു. അഭിപ്രായ വ്യത്യാസങ്ങള് ഉണ്ടാവാമെങ്കിലും അതിനപ്പുറം പരസ്പരം യോജിക്കാനാവുന്നൊരു പശ്ചാത്തലത്തിലാണ് ആ അഭിമുഖം ശ്രദ്ധിച്ചിരുന്നത്. കഠ്‌വയിലെ ബലാല്‍സംഗക്കൊല സൃഷ്ടിച്ച നടുക്കം നിലനില്‍ക്കെയായിരുന്നു ആ അഭിമുഖം. അതുകൊണ്ടുതന്നെ അഭിമുഖത്തിലെ പ്രധാന പ്രശ്‌നം അതായിരുന്നു. രണ്ടാമത് അവതരിപ്പിക്കാന് ശ്രമിച്ചതു മതരഹിതര്‍ക്കു മതരഹിതരായിരിക്കാന് കഴിയണമെങ്കില് അവര് ബദല് ജീവിതം അല്ലെങ്കില് ഒരു മതരഹിതസ്വത്വം ഉണ്ടാക്കിയെടുക്കേണ്ടതുണ്ടെന്ന നിലപാടാണ്. മതവിശ്വാസികള്‍ക്കു മതവിശ്വാസികളായി അവരുടെ ജീവിതം ആവിഷ്‌കരിക്കാനും, മതരഹിതര്‍ക്കു മതരഹിതമായ അവരുടെ ജീവിതം ആവിഷ്‌കരിക്കാനും രണ്ടു വ്യത്യസ്ത ജീവിതമാതൃകകള് തമ്മില് അനിവാര്യമായ ആശയസംവാദം ആരോഗ്യകരമായി നടക്കേണ്ടതുണ്ടെന്നും ആ അഭിമുഖത്തില് വ്യക്തമാക്കാന് ശ്രമിച്ചിരുന്നു. വ്യക്തികളുടെ ‘പേര്’ മുതല് ആചാരാനുഷ്ഠാനങ്ങള് വരെ വിശകലന വിധേയമായത് അതുകൊണ്ടാണ്.\nമനുസ്മൃതി ഇന്ത്യന് ഭരണഘടനയ്ക്കു മുകളില് ഭീഷണിയുയര്‍ത്തുന്നൊരു പശ്ചാത്തലത്തില്, ഭക്ഷണം മുതല് വായന വരെ അരിച്ചുപെറുക്കുന്നൊരവസ്ഥയില്, സവര്‍ണപ്രത്യയശാസ്ത്രം ‘സ്വാഭാവികത’യായി സ്വയം അവരോധിതമാവും വിധം ഭരണകൂടത്തിന്റെ സാംസ്‌കാരിക അടിച്ചമര്‍ത്തല് ഭീകരവും സൂക്ഷ്മവുമാവുന്നൊരു സന്ദര്‍ഭത്തിലെ സംഘര്‍ഷങ്ങളാണ് ആ അഭിമുഖം പങ്കുവയ്ക്കാന് ശ്രമിച്ചത്. ലിബറല് സെക്കുലറിസ്റ്റുകളടക്കം സര്‍വരും ഐക്യപ്പെടേണ്ടൊരു പശ്ചാത്തലമാണ് ഇന്നുള്ളതെന്നു സര്‍വര്‍ക്കും അറിയാവുന്ന, അറിയേണ്ട കാര്യം ഓര്‍മിപ്പിക്കുക മാത്രമായിരുന്നു. പക്ഷേ, അഭിമുഖത്തോടുള്ള പ്രതികരണങ്ങള് പലതും ഇതുമായി നമ്മുടെ ‘ആര്.എസ്.എസ് സന്ദര്‍ഭത്തില്’ നിര്‍ബന്ധമായും ബന്ധപ്പെടേണ്ടതില്ലാത്ത പല പ്രശ്‌നങ്ങളിലേക്കും വഴുക്കുകയാണുണ്ടായത്. മറുവാക്കിലെ എം ദിവാകരന്-എം വി കരുണാകരന് സംഭാഷണവും സംവാദമാക്കേണ്ട ചില പ്രശ്‌നങ്ങള് ഉന്നയിക്കുമ്പോഴും, എന്റെ അഭിമുഖത്തിലെ ഇന്ത്യയെയാകെ പിടികൂടിയ പേടിയില് നിന്ന് എങ്ങനെ നമുക്കു പുറത്തുകടക്കാനാവും എന്ന കാര്യത്തില് നിന്നും അകന്നുപോവുകയാണുണ്ടായത്. ചരിത്രത്തിന്റെ ചാലകശക്തിയെകുറിച്ചാണ് ആ അഭിമുഖം സംസാരിക്കുന്നത്. ഇന്ത്യന് ജീവിതത്തെ നിശ്ചലമാക്കും വിധം നട്ടെല്ലിലേക്കു വരെ ഭീതി ഇരച്ചുകയറുന്നൊരവസ്ഥയെക്കുറിച്ചാണ് എന്റെ അഭിമുഖം പറയുന്നത്. മതം, ദേശീയത, ജാതി എന്നിവ ചരിത്രത്തിന്റെ ചാലകശക്തിയാണോ അല്ലയോ എന്നുള്ളതല്ല, മറിച്ച് ഇന്നത്തെ ആര്‍എസ്എസ് കാലത്ത് ഇന്ത്യയിലിപ്പോള് ജാതി, മതം, ദേശീയത എന്നിവ സൃഷ്ടിക്കുന്ന സാംസ്‌കാരികഭീകരത എന്തുമാത്രം മാരകമാണെന്നാണ് ആലോചിക്കേണ്ടത്. വിവിധ കമ്മ്യൂണിസ്റ്റ് പാര്‍ട്ടികളുടെയോ ലിബറലുകളുടെയോ ഇന്ത്യന് ഭരണകൂടം സംബന്ധിച്ച സംവാദങ്ങളില് പങ്കെടുത്തുകൊണ്ട്, ഇന്ത്യന് ഭരണവര്‍ഗം കോംബ്രദോര് ആണോ, വന്‍കിട ബൂര്‍ഷ്വാസിയാണോ, ദേശീയ ബൂര്‍ഷ്വാസിയാണോ അതോ ബഹുവര്‍ഗമുന്നണിയാണോ തുടങ്ങിയ കാര്യങ്ങളായിരുന്നില്ല എന്റെ അഭിമുഖത്തിലെ വിഷയം.\nഇന്ത്യയിലിപ്പോള് മുന്‍പില്ലാത്തവിധം ജാതി-മതാടിസ്ഥാനത്തില് മനുഷ്യര് ആക്രമിക്കപ്പെടുന്നു, തീവ്ര അസഹിഷ്ണുതയും അതിന്റെ തുടര്‍ച്ചയായി നടക്കുന്ന ആക്രമണവും സംഘപരിവാര് സര്‍ക്കാറിന്റെ ഔദ്യോഗിക നയമായി മാറിയിരിക്കുന്നു. ഇതിനെ, മറ്റെല്ലാ അഭിപ്രായ വ്യത്യാസങ്ങളും തല്‍ക്കാലം മാറ്റിവച്ച് എങ്ങനെ പ്രതിരോധിക്കാനാവും എന്നാണ് ഒരു മതനിരപേക്ഷ സാംസ്‌കാരിക നിലപാടില് നിന്നുകൊണ്ടു പരിശോധിക്കാന് ശ്രമിച്ചത്. വൈരുദ്ധ്യാത്മക വിചിന്തനത്തിന്റെ ജീവന്, ലെനിന് വ്യക്തമാക്കിയതുപോലെ സമൂര്‍ത്ത സാഹചര്യങ്ങളുടെ സമൂര്‍ത്ത വിശകലനത്തിലാണു നിലകൊള്ളുന്നത്. തത്ത്വങ്ങളില് നിന്നു ജീവിതത്തിലേക്കല്ല, ജീവിതത്തില് നിന്നു തത്ത്വങ്ങളിലേക്ക് എന്നതാണ് അതിന്റെ തത്ത്വശാസ്ത്രം. സ്വന്തം ജീവിതയാഥാര്‍ഥ്യങ്ങളെ തിരിച്ചറിയാന് തടസ്സമാവുന്ന ഒരു തത്ത്വത്തെയും കാത്തുസൂക്ഷിക്കാനുള്ള ഉത്തരവാദിത്തം മാര്‍ക്‌സിസ്റ്റുകള്‍ക്കില്ല. സംഭവങ്ങളാണു ചരിത്രത്തിന്റെ യഥാര്‍ഥ വൈരുദ്ധ്യാത്മകത എന്നും അതെല്ലാ വിധിതീര്‍പ്പുകളെയും അഭിലാഷ ചിന്തകളെയും അതിജീവിക്കുമെന്നും ഗ്രാംഷി. പ്രശ്‌നം കേവലം തര്‍ക്കങ്ങളല്ല, അതിനെയെല്ലാം റദ്ദു ചെയ്യുന്ന ഭയപ്പെടുത്തും വിധമുള്ളൊരു ജീവിതാവസ്ഥയാണ്. മീര നന്ദ വ്യക്തമാക്കിയതുപോലെ ഇവിടെ ഇപ്പോഴുള്ളത് ഒരു ബ്രാഹ്മണിക്കല് -കോര്‍പറേറ്റ് സമുച്ചയ (State Temple corporate complex) മാണ്. പ്രബുദ്ധമെന്നു കരുതപ്പെടുന്ന കേരളീയ സമൂഹത്തിന്റെ ബോധത്തിലേക്കു വരെ ഫാഷിസ്റ്റ് വൈറസ് പടര്‍ന്നുകൊണ്ടിരിക്കുകയാണ്. ഇടതുപക്ഷ തത്ത്വചിന്ത ഒരുപരിധിവരെ ‘ഇടതുപക്ഷ തത്ത്വചിന്ത’യായി വേറിട്ടു നില്‍ക്കുമ്പോള്, വലതുപക്ഷ തത്ത്വചിന്ത ‘സാമാന്യബോധ’മായി ജനജീവിതത്തില് അലിഞ്ഞു ചേര്‍ന്നു മുന്നേറുന്നതാണു നാം കാണുന്നത്. ഒരു തത്ത്വചിന്ത ‘തത്ത്വചിന്ത’ മാത്രമായിരിക്കുമ്പോള് തോല്‍ക്കുകയാണെന്നും അതു ജനങ്ങളുടെ സാമാന്യബോധമായി മാറുമ്പോഴാണു തത്ത്വചിന്ത എന്ന നിലയില് വിജയിക്കുന്നതെന്നും മറ്റാരു മറന്നാലും ഇടതുപക്ഷം മറക്കരുത്. മതനിരപേക്ഷ രാഷ്ട്രീയത്തിനും സവര്‍ണ പ്രത്യയശാസ്ത്രത്തിനും സംഘര്‍ഷരഹിതമായി ഒരുമിച്ചു നില്‍ക്കാന് ചിലപ്പോഴെങ്കിലും കഴിയുന്നു എന്നതു നടുക്കമുണ്ടാക്കണം. ആ അശ്ലീല ഒരുമയില് വിള്ളലുണ്ടാക്കും വിധമുള്ള വിശകലനങ്ങള് സാധ്യമാവണമെങ്കില് ഫാഷിസ്റ്റ് വിമര്‍ശനങ്ങളില് വെള്ളം ചേര്‍ക്കും വിധമുള്ള സമവാക്യശ്രമങ്ങള് ഉപേക്ഷിക്കുക തന്നെ വേണം.\nബ്രിട്ടനു മുന്നില് മാപ്പുപറഞ്ഞ, ഗാന്ധിവധത്തില് ആശയ സ്രോതസ്സായ സവര്‍ക്കര്, അതേ ഗാന്ധിജിക്കുമുന്നില് ഇന്ന് ഇന്ത്യന് പാര്‍ലമെന്റില് ആദരണീയനായിരിക്കുമ്പോള് സമവാക്യത്തൂക്കമൊപ്പിക്കാന് സമാനസ്വഭാവമുള്ള മറ്റു വിഭാഗങ്ങളിലെ ഒരു വര്‍ഗീയവാദിയുടെ പടം കൂടി തൂക്കാന് ‘സമവാക്യ ചിന്തകരാ’രും ആവശ്യപ്പെടുന്നേയില്ല. 2003ലാണ് പാര്‍ലമെന്റില് സവര്‍ക്കറുടെ പടംതൂങ്ങിയത്. എന്നാല് 2008ല് യാദൃഛികമായി ഒരു രാജ്യസഭാംഗത്തിന്റെ പേരിനൊടുവില് ‘ജിന്ന’ എന്നുണ്ടായിപ്പോയതുകൊണ്ട് അയാളനുഭവിച്ച പൊല്ലാപ്പ് ചില്ലറയായിരുന്നില്ല.\nനവ ഉദാരവല്‍ക്കരണത്തിന്റേയും ആര്‍എസ്എസ് ആശയങ്ങളുടെയും ഉരുകിയൊന്നിക്കലാണു വിദ്യാഭ്യാസ മേഖലയില് നടക്കുന്നതെന്നു യെച്ചൂരി. പ്രഭാത് പട്‌നായ്ക്, കെ എന് പണിക്കര്, ഇര്‍ഫാന് ഹബീബ്, റൊമീല ഥാപ്പര് തുടങ്ങിയ മതനിരപേക്ഷ പ്രതിഭകള് വര്‍ഗീയ വിദ്വേഷം പരത്തുന്നതില് മുന്നില് നില്‍ക്കുന്നവരാണെന്നു സംഘപരിവാര് പ്രചാരകര്. സംഘപരിവാറുകാരല്ലാത്തവര് ‘സംഘപരിവാര് ഭാഷ’ സംസാരിക്കുമ്പോള്, ജനാധിപത്യവാദികള് കൂടുതല് ജാഗ്രത പുലര്‍ത്തണം. ഒരു ഭീകരപ്രവര്‍ത്തനം നടന്നാല്, അതും ഭരണകൂടത്തിന്റെ തന്നെ തണലില് നടന്നാല്, അതിനോടു പ്രതികരിക്കുന്നു എന്ന നാട്യത്തില്, അതിനു മുന്‍പു നടന്ന മറ്റൊരു ഭീകരസംഭവത്തെ ആദ്യത്തേതിനോടു കൃത്രിമമായി ചേര്‍ത്തുകെട്ടുന്ന വിശകലന സൂത്രവിദ്യകളെ അലസമായി അവഗണിക്കരുത്. മറ്റെല്ലാ ആക്രമണങ്ങളെയും അപലപിക്കുമ്പോഴും, ഭരണകൂട മാധ്യമികതയിലൂടെയുള്ള ആക്രമണമാണ് ഒരു പൗരസമൂഹത്തെ ഏറ്റവും നിസ്സഹായമാക്കുന്നതെന്നു നൂറാവര്‍ത്തി പറയാനായില്ലെങ്കില്, ഫാഷിസത്തിനു മുന്‍പില് പിടിച്ചു നില്‍ക്കാനാവാതെ ജനാധിപത്യവാദികള് നിസ്സഹായരാവും. ബ്രിട്ടനു മുന്നില് മാപ്പുപറഞ്ഞ, ഗാന്ധിവധത്തില് ആശയ സ്രോതസ്സായ സവര്‍ക്കര്, അതേ ഗാന്ധിജിക്കുമുന്നില് ഇന്ന് ഇന്ത്യന് പാര്‍ലമെന്റില് ആദരണീയനായിരിക്കുമ്പോള് സമവാക്യത്തൂക്കമൊപ്പിക്കാന് സമാനസ്വഭാവമുള്ള മറ്റു വിഭാഗങ്ങളിലെ ഒരു വര്‍ഗീയവാദിയുടെ പടം കൂടി തൂക്കാന് ‘സമവാക്യ ചിന്തകരാ’രും ആവശ്യപ്പെടുന്നേയില്ല. 2003ലാണ് പാര്‍ലമെന്റില് സവര്‍ക്കറുടെ പടംതൂങ്ങിയത്. എന്നാല് 2008ല് യാദൃഛികമായി ഒരു രാജ്യസഭാംഗത്തിന്റെ പേരിനൊടുവില് ‘ജിന്ന’ എന്നുണ്ടായിപ്പോയതുകൊണ്ട് അയാളനുഭവിച്ച പൊല്ലാപ്പ് ചില്ലറയായിരുന്നില്ല. തമിഴ്‌നാട്ടില് നിന്നും രാജ്യസഭയിലേക്കു ഡിഎംകെ പ്രതിനിധിയായി നാമനിര്‍ദേശം ചെയ്യപ്പെട്ട അമീര് അലി ജിന്നയാണ്, പ്രബുദ്ധമായ പാര്‍ലമെന്റില് സ്വന്തം പേരിനൊടുവിലെ ‘ജിന്ന’ നിമിത്തം വല്ലാതെ സങ്കടത്തിലായത്. ഒടുവില് എന്റെ പേര് ഒരു തര്‍ക്കപ്രശ്‌നമാക്കല്ലേ എന്ന് അദ്ദേഹം കെഞ്ചുകയായിരുന്നു. ഷേക്‌സ്പിയറുടെ ജൂലിയസ് സീസറിലെ കവിയായ സിന്നയെ ഗൂഢാലോചനക്കാരനായ സിന്നയാണെന്നു കരുതിയാണ് ആള്‍ക്കൂട്ടം കൊന്നത്. ഞാനാ സിന്നയല്ലെന്നു നിലവിളിച്ചപ്പോള്, ‘നീയാരായാലും ഒരു സിന്നയാണല്ലോ’ എന്നു പറഞ്ഞാണവര് കൊന്നു കളഞ്ഞത്. അതേ ആള്‍ക്കൂട്ടമാണ് ഇന്ത്യയില് ചില സ്ഥലങ്ങളിലെങ്കിലും ഇളകിമറിയുന്നത്. അതിനു തടയിടാന് ഒരു വാക്കെങ്കില് ഒരു വാക്ക്, അല്ലെങ്കില് ഒരു തുള്ളി കണ്ണീരെങ്കിലും.\nഅഭിവാദ്യങ്ങള് പകരുന്നത് മാനവികതയും ആത്മബോധവും\nഏതു മനുഷ്യബന്ധങ്ങളിലും ഏറ്റവും പ്രാഥമികമായ കാര്യങ്ങളിലൊന്നു പരസ്പരമുള്ള അഭിവാദ്യമാണ്. ഔപചാരിക രൂപമുണ്ട് അഭിവാദ്യത്തിന്. അതേസമയം അതിനൊരു അനൗപചാരിക ഉള്ളടക്കവുമുണ്ട്. രണ്ടാളുകള് പരസ്പരം കണ്ണുതുറിപ്പിച്ചു നില്‍ക്കുകയാണെങ്കില് അടിയുണ്ടാവുമെന്ന് ഉറപ്പാണ്. ഇന്ത്യയുടെയും പാകിസ്താന്റെയും അതിര്‍ത്തിയിലുള്ളവര് പരസ്പരം കണ്ണുതുറിച്ചു നോക്കി നിന്നാല് ഇന്ത്യ-പാക് യുദ്ധമുണ്ടാവാന് മറ്റൊരു കാരണവും വേണ്ട. പക്ഷേ, അവരങ്ങനെ കണ്ണുതുറുപ്പിച്ചു നില്‍ക്കാറില്ല. പകരം സംസാരിക്കുകയും ഭക്ഷണം കൈമാറുകയും ചെയ്യുന്നു. പരസ്പരം അഭിവാദ്യം ചെയ്യുന്നു.\nഅഭിവാദ്യം എന്നതുകൊണ്ടു വിവക്ഷിക്കുന്നത് അപരിചിതരായവരോ വേണ്ടത്ര പരിചിതരല്ലാത്തവരോ പോലും അന്യരല്ല എന്ന ആഴത്തിലുള്ള തിരിച്ചറിവാണ്. രണ്ടു പേര് ഷെയ്ക്ഹാന്‍ഡ് ചെയ്യുമ്പോള്, അല്ലെങ്കില് കയ്യൊന്നു നെഞ്ചത്തു വയ്ക്കുമ്പോള്, തല കുനിക്കുമ്പോള്, ‘നമസ്‌തേ’യോ ‘നമസ്‌കാര’മോ ‘അസ്സലാമു അലൈക്കു’മോ പറയുമ്പോള് ഒക്കെ ഈ പാരസ്പര്യമുണ്ട്. ‘അസ്സലാമു അലൈക്കും’ പറഞ്ഞാല് ‘വ അലൈക്കുമുസ്സലാം’ എന്നു പ്രത്യഭിവാദ്യം ചെയ്യാന് ഞാന് തീരുമാനിച്ചുവെന്നതു കേരളത്തില് ഒരു വിവാദമായി. ആര്‍എസ്എസുകാരാണു വിവാദമാക്കിയിരുന്നതെങ്കില് വലിയ വിഷയമല്ല. കാരണം ‘എന്ത് അസ്സലാമു അലൈക്കും’ എന്നു പറയാനുള്ള അവകാശം അവര്‍ക്കുണ്ട്. പക്ഷേ, ജനാധിപത്യവാദികള്, അതും മതനിരപേക്ഷവാദികളായ ഇടതുപക്ഷക്കാരാണു കൂടുതല് പ്രകോപിതരായത്. കാര്യങ്ങളെ തലനാരിഴ കീറി സൈദ്ധാന്തിക വിശകലനത്തിനു വിധേയമാക്കുന്നവര് പോലും നിസ്സാരമായ പ്രത്യഭിവാദ്യത്തിനു മേല് തട്ടി വീണുപോവുകയാണുണ്ടായത്.\nഞാനിങ്ങനെ പറയാന് കാരണമുണ്ട്. നമ്മള് കാര്യങ്ങളെ ചരിത്രപരമായാണു വിശകലനം ചെയ്യേണ്ടത്. അതിനു വളരെയൊന്നും പിറകോട്ടു പോവേണ്ടതില്ല. പഴയ കാലത്തു മനുഷ്യര് ജാതി-മത മതിലുകള്‍ക്കുള്ളിലായിരുന്നു കഴിഞ്ഞിരുന്നത്. അവര്‍ക്കു പരസ്പരം വേണ്ടവിധം കാണാനോ കേള്‍ക്കാനോ അറിയാനോ പാരസ്പര്യം അനുഭവിക്കാനോ കഴിഞ്ഞിരുന്നില്ല. അവരുടെ മനസ്സും ശരീരവും തടവിലായിരുന്നു. ശരീരം തടവിലായതു കൊണ്ടാണു ഭൂരിപക്ഷം വരുന്ന അധഃസ്ഥിതരെ സംബന്ധിച്ചേടത്തോളം അവര്‍ക്കു തല ഉയര്‍ത്തി നില്‍ക്കാന് കഴിയാതിരുന്നത്. അവര് എല്ലായ്‌പ്പോഴും കുനിഞ്ഞിരിക്കണം. ജന്‍മിയുടെ മുഖം ഒരിക്കലും ശരിക്കു കണ്ടിട്ടില്ലാത്ത അധഃസ്ഥിത കഥാപാത്രങ്ങളെ മുകുന്ദന് ‘പുലയപ്പാട്ടി’ല് അവതരിപ്പിക്കുന്നുണ്ട്. അവര് ജന്‍മിയെ മസസ്സിലാക്കുന്നതും തിരിച്ചറിയുന്നതും അവരുടെ കാലുകളിലൂടെയാണ്; രോമമില്ലാത്ത കാല്, രോമമുള്ള കാല്, മൊരി പിടിച്ച കാല്… ‘ഇതു മേനോക്കി ജാതിയുടെതാണ്’, ‘ഇതു മറ്റെ നായര് ജന്‍മിയുടെതാണ്’ എന്നൊക്കെ അവര് തിരിച്ചറിയുന്നു.\n‘അസ്സലാമു അലൈക്കും’ പറഞ്ഞാല് ‘വ അലൈക്കുമുസ്സലാം’ എന്നു പ്രത്യഭിവാദ്യം ചെയ്യാന് ഞാന് തീരുമാനിച്ചുവെന്നതു കേരളത്തില് ഒരു വിവാദമായി. ആര്‍എസ്എസുകാരാണു വിവാദമാക്കിയിരുന്നതെങ്കില് വലിയ വിഷയമല്ല. കാരണം ‘എന്ത് അസ്സലാമു അലൈക്കും’ എന്നു പറയാനുള്ള അവകാശം അവര്‍ക്കുണ്ട്. പക്ഷേ, ജനാധിപത്യവാദികള്, അതും മതനിരപേക്ഷവാദികളായ ഇടതുപക്ഷക്കാരാണു കൂടുതല് പ്രകോപിതരായത്. കാര്യങ്ങളെ തലനാരിഴ കീറി സൈദ്ധാന്തിക വിശകലനത്തിനു വിധേയമാക്കുന്നവര് പോലും നിസ്സാരമായ പ്രത്യഭിവാദ്യത്തിനു മേല് തട്ടി വീണുപോവുകയാണുണ്ടായത്.\nഅതേസമയം അഭിവാദ്യം രൂപപ്പെട്ടുവരുന്നതു മനുഷ്യന്റെ ആത്മബോധം വികസിച്ചുവരുന്ന കാലത്താണ്. അതിനു നിമിത്തമായ പല സംഭവങ്ങളും കാണാന് കഴിയും. കുനിഞ്ഞുനിന്ന്, അരയില് മുണ്ടു കെട്ടി ഇങ്ക്വിലാബ് വിളിക്കാനാവില്ല. ഇങ്ക്വിലാബ് വിളിക്കുമ്പോള് ശരീരം മാറും. മുഷ്ടി ശരീരത്തിന്റെ അതിര്‍ത്തി ഭേദിച്ച് ആകാശത്തെ സ്വപ്‌നം കാണണം. അപ്പോള് ശരീരം നിവരും. അങ്ങനെ നിവര്‍ന്ന മനുഷ്യനാണ് അഭിവാദ്യത്തിന്റെ ലോകത്തേക്കു കടന്നുവരുന്നത്. കുനിഞ്ഞ മനുഷ്യന് അഭിവാദ്യത്തിന്റെ പ്രശ്‌നമില്ല. ആത്മബോധവും അടുപ്പവുമാണ് അഭിവാദ്യത്തിലൂടെ വ്യക്തമാവുന്നത്.\nനിലനില്‍ക്കുന്ന ചരിത്ര പരിമിതികള്‍ക്കകത്താണ് അഭിവാദ്യങ്ങള് രൂപപ്പെടുന്നത്. രണ്ടു തൊഴിലാളികള് പരസ്പരം കാണുമ്പോള്, രണ്ടു കുടിയാന്‍മാര് കാണുമ്പോള്, രണ്ടു ജന്‍മിമാര് കാണുമ്പോള് ഉണ്ടാവുന്ന അഭിവാദ്യങ്ങള് വ്യത്യസ്തമായിരിക്കും. വ്യത്യസ്ത മതത്തിലുള്ളവര് കാണുമ്പോഴുള്ള അഭിവാദ്യവും വ്യത്യസ്തമായിരിക്കും. ഞാന് കുട്ടിയായിരുന്ന കാലത്തു മുസ്‌ലിം മതപ്രഭാഷണങ്ങള് കേള്‍ക്കാന് മുസ്‌ലിംകള് മാത്രമെ ഉണ്ടായിരുന്നുള്ളൂ. പിന്നെ രണ്ടാം ഘട്ടമെത്തുമ്പോഴാണു ‘മുസ്‌ലിം സഹോദരന്‍മാര്‍ക്ക് അസ്സലാമു അലേക്കും ഹിന്ദുക്കള്‍ക്കു നമസ്‌കാരം’ എന്നു മൗലവിമാര് പറയാന് തുടങ്ങുന്നത്. ആദ്യ ഘട്ടത്തില് അമുസ്‌ലിം സഹോദരങ്ങള് ഈ മതപ്രഭാഷണങ്ങളുടെ ഭാഗമല്ല. അവരും ഭാഗമായി മാറുന്ന രണ്ടാം ഘട്ടത്തില് മതപ്രഭാഷണത്തിന്റെ ഉള്ളടക്കത്തിലും വ്യത്യാസം വരുന്നുണ്ട്.\nആദ്യ ഘട്ട മതപ്രഭാഷണങ്ങളില് മതത്തിന്റെ ചരിത്രവും മതവുമായി ബന്ധപ്പെട്ട കാര്യങ്ങളും മാത്രമാണു പറഞ്ഞിരുന്നത്. എന്നാല് രണ്ടാം ഘട്ടത്തില് ആശാന്റെയും വള്ളത്തോളിന്റെയും കവിതകളും പിന്നെ ചില പുരാണകഥകളുമൊക്കെ ഇസ്‌ലാം മതപ്രചാരണങ്ങളുടെ ഭാഗമായി. ഒന്നാം ഘട്ടത്തെ അപേക്ഷിച്ചു രണ്ടാം ഘട്ടത്തില് മനുഷ്യരുടെ പാരസ്പര്യം കൂടുതലാണ്. ആ ഘട്ടത്തിലാണ് ‘അമുസ്‌ലിംകള്‍ക്കു നമസ്‌കാരം, മുസ്‌ലികള്‍ക്കു സലാം’ കടന്നുവരുന്നത്. അത്രയും അതു ബഹുസ്വരതയാണ്.\nഈ ഘട്ടത്തിലും പാരസ്പര്യം വീടുകളുടെ അകത്തേക്കു കടന്നിട്ടില്ല. ഉദാഹരണമായി നോമ്പുകാലത്തു നോമ്പെടുത്തവരെ മാത്രമേ വീട്ടിലേക്കു വിളിക്കുകയുള്ളൂ. നോമ്പെടുക്കാത്ത മുസ്‌ലിംകളെ പോലും നോമ്പുതുറയ്ക്കു വിളിക്കില്ല. ഈ ഘട്ടത്തില് നിന്നു നമ്മളൊരു ചാട്ടംചാടിയാല് മൂന്നാം ഘട്ടമെന്നോ നാലാം ഘട്ടമെന്നോ പറയുന്ന അവസ്ഥയിലെത്തുമ്പോള് നോമ്പെടുക്കാത്ത മുസ്‌ലിംകളെ മാത്രമല്ല, നോമ്പു ജീവിതത്തിലൊരിക്കലും എടുക്കാത്ത ഇതര മതസ്ഥരെയും നോമ്പുതുറയ്ക്കു വിളിക്കുമെന്നായി. മറ്റൊരര്‍ഥത്തില് ബഹുസ്വരമായ ഒരന്തരീക്ഷം സമൂഹത്തില് രൂപപ്പെട്ടുവന്നു. മാത്രമല്ല, മുസ്‌ലിം-അമുസ്‌ലിം വിഭജനം നിലനില്‍ക്കെ തന്നെ ആ മതവിഭജനത്തെ മുറിച്ചുകടക്കുന്ന വിധത്തില് പലതരം ബന്ധങ്ങള് സമൂഹത്തില് വ്യാപിച്ചു. പള്ളികള്‍ക്കകത്തേക്കു മറ്റു മതവിഭാഗങ്ങളില് പെട്ടവര്‍ക്കു ചില പ്രത്യേക ഘട്ടത്തില് പ്രവേശിക്കാവുന്നതാണ് എന്ന അഭിപ്രായവും ഇക്കാലത്തുണ്ടായി.\nഅഭിവാദ്യങ്ങളുമായി ബന്ധപ്പെട്ടു മറ്റൊരു പ്രശ്‌നം കൂടിയുണ്ട്. അമ്പതുകളില് മുല്‍ക്ക്‌രാജ് ആനന്ദ് അംബേഡ്കറെ കാണുന്നുണ്ട്. അദ്ദേഹം ‘നമസ്‌തേ’ എന്നു പറഞ്ഞപ്പോള് അംബേഡ്കര് തിരുത്തി, ‘നമസ്‌തേ’ എന്നല്ല ‘ഓം മാനി പത്മായെ’, അതായതു പ്രബുദ്ധതയുടെ താമര വിരിയട്ടെ എന്നാണു പറയേണ്ടത്. അതാണു ബുദ്ധ അഭിവാദ്യ രീതി. ഹൈന്ദവ അഭിവാദ്യ രീതിയുമായി വളരെ പരിചയമുണ്ടായിരുന്ന അംബേഡ്കര് ഈയൊരു അഭിവാദ്യ രീതി നിരാകരിക്കണമെന്നു പറയുന്നതു തത്ത്വചിന്താപരമായ പശ്ചാത്തലത്തിലാണ്. പ്രബുദ്ധതയാണ്, നീ നിന്റെ വെളിച്ചമാവുക എന്ന ഉള്ളടക്കമാണ് അഭിവാദ്യത്തിലുണ്ടാവേണ്ടത് എന്ന ദാര്‍ശനികമായ നിലപാടാണത്. ഒപ്പം മതപരിവര്‍ത്തനത്തിന്റെ വീറും.\nഎന്നാല്, പ്രായോഗിക ജീവിതത്തില് ആളുകള് തമ്മിലുള്ള അഭിവാദ്യങ്ങള് മറ്റൊരു രീതിയിലാണു നിലനിന്നിരുന്നത്. മുസ്‌ലിംകള്‍ക്കിടയില് തന്നെ എല്ലാവര്‍ക്കും എല്ലാവരോടും ‘സലാം’ ചൊല്ലാന് കഴിഞ്ഞിരുന്നില്ല. നാട്ടിലെ പ്രമാണിയായ ഒരാളോടു പാവപ്പെട്ട മുസ്‌ല്യാര് സലാം പറഞ്ഞപ്പോള് അയാളെ അടിക്കുകയും ചവിട്ടുകയും ചെയ്തതിനെ കുറിച്ചു കെ മൊയ്തു മൗലവിയുടെ പുസ്തകത്തില് പരാമര്‍ശമുണ്ട്. അടിക്കുന്നതു കണ്ടപ്പോള് നാട്ടുകാര് കാര്യമന്വേഷിച്ചു. ഇവന് എന്നോടു സലാം പറഞ്ഞുവെന്നായിരുന്നു മറുപടി. ഇതുകേട്ടു കൂടിനിന്നവരും പറഞ്ഞത് അവന് മര്യാദകേടു കാണിച്ചുവെന്നാണ്. വലിയ പ്രമാണിയോടാണ് അഭിവാദ്യം പറഞ്ഞത്. ആ അഭിവാദ്യത്തില് സമത്വത്തിന്റെ ഒരു പ്രശ്‌നമുണ്ടെന്നതാണു പ്രമാണിയെ ക്ഷോഭിപ്പിച്ചത്. മാര്‍ക്‌സിസ്റ്റ്-ലെനിനിസ്റ്റുകള് അഭിവാദ്യത്തെ പരിഗണിക്കേണ്ടതു ചരിത്രപശ്ചാത്തലത്തിലാണ്.\nമത മതിലുകള്‍ക്ക് അപ്പുറത്തേക്കു മനുഷ്യബന്ധം വളരുന്നു. മതപരമായി കരുതപ്പെട്ടിരുന്ന ഇടങ്ങളിലേക്കു പോലും മതബന്ധമില്ലാത്തവരെ ക്ഷണിക്കുന്നു, അവരൊക്കെ ഒത്തുചേരുന്നു. ഇങ്ങനെ വളര്‍ന്നുവന്ന ഈ ബഹുസ്വരതയ്ക്കു സംഭാവന നല്‍കാന് സഹായകമാണ് എന്റെ വിവാദ വിധേയമായ സലാം പ്രത്യഭിവാദ്യം എന്നു ശരിയായി തിരിച്ചറിയേണ്ടതു മാര്‍ക്‌സിസ്റ്റ്-ലെനിനിസ്റ്റ് കാഴ്ചപ്പാടു പുലര്‍ത്തുന്നവരായിരുന്നു. പക്ഷേ, അവരാണ് ഇതിനെതിരെ പ്രതികരിക്കുന്നത്. അവര് ഇതിനെ വിശ്വാസത്തിന്റെ പ്രശ്‌നമായാണു നോക്കിക്കാണുന്നത്. ‘ഗുഡ്‌മോണിങ്’ പറയുമ്പോഴും ‘ഹലോ’ പറയുമ്പോഴും ‘നമസ്‌തേ’ പറയുമ്പോഴും ‘നമസ്‌കാരം’ പറയുമ്പോഴും ഇല്ലാത്ത എന്തോ ഒരു പ്രശ്‌നം, അപകടം ഇതില് അടങ്ങിയിരിക്കുന്നു എന്നാണവര് വിചാരിക്കുന്നത്. ബഹുസ്വരതയെ തത്ത്വത്തില് അംഗീകരിക്കുമ്പോഴും പ്രയോഗത്തില് വരുമ്പോള് അവര് പരിഭ്രമിക്കുന്നു. ഈ പരിഭ്രമം മുറിച്ചുകടക്കാന് ജനാധിപത്യവാദികള് കരുത്തരാവുക എന്നതാണു പ്രധാനം.\nകടപ്പാട് : മറുവാക്ക് മാസിക\nAnti Fascist Politics\nകെ.ഇ.എൻ: ഫാഷിസം, പ്രതിരോധം, ധാർമിക പ്രചോദനങ്ങൾ-2 March 1, 2019


wasim jafar for kerala cricket | അമേരിക്കയിൽ ഭാര്യയുമൊത്ത് കറങ്ങുന്ന ഉത്തപ്പ ആർക്ക് വേണ്ടി പാഡണിയണമെന്ന് ഇനിയും തീരുമാനമെടുക്കുന്നില്ല; ഇന്നിങ്‌സ് തുടങ്ങാൻ മുൻ ടെസ്റ്റ് താരം വാസിം ജാഫർ എത്താനും സാധ്യത; ജെജെ സിംഗിന് എൻഒസി നൽകാതെ പഞ്ചാബിന്റെ ഇരുട്ടടിയും; ക്യാപ്ടനെ തേടിയുള്ള കേരളാ ക്രിക്കറ്റിന്റെ യാത്ര തുടരുന്നു - MarunadanMalayali.com\nJuly 01, 2017 | 12:32 PM IST | Permalink\nതിരുവനന്തപുരം: കേരള ക്രിക്കറ്റ് ടീമിനായി ഈ രഞ്ജി സീസണിൽ റോബിൻ ഉത്തപ്പ പാഡണിയുമോ എന്നതിലെ അനിശ്ചിതത്വം തുടരുന്നു. ഇപ്പോൾ അമേരിക്കയിലുള്ള ഉത്തപ്പ ഓഗസ്റ്റ് മാസത്തോടെ മാത്രമേ തന്റെ അന്തിമ തീരുമാനമറിയിക്കുകയുള്ളു. എന്നാൽ ഈ മാസം മുതൽ സീസൺ ആരംഭിക്കുകയും ചെയ്യും. ഈ സാഹചര്യത്തിൽ ഉത്തപ്പയ്ക്ക് വേണ്ടി കാത്തിരിക്കണോ വേണ്ടയോ എന്ന ആശയക്കുഴപ്പത്തിലാണ് കെസിഎ ഭാരവാഹികൾ. അതേ സമയം ഉത്തപ്പ എത്തിയിലെങ്കിൽ പകരക്കാരനായി മുൻ ഇന്ത്യൻ ഓപ്പണറും മുബൈ രഞ്ജി ടീമിന്റെ നായകനുമായിരുന്നു വസീം ജാഫറിനെ എത്തിക്കാനാണ് ബോർഡിന്റെ നീക്കമെന്നും കെസിഎയിലെ ഒരു ഉന്നതൻ മറുനാടൻ മലയാളിയോട് പറഞ്ഞു.\nലോകത്തിലെ ആദ്യ ടി10 ക്രിക്കറ്റ് അക്കാദമി തിരുവനന്തപുരത്ത് തുടങ്ങാൻ പദ്ധതിയുമായി കേരള കിങ്സ്; മുഖ്യമന്ത്രി പിണറായി വിജയനുമായി ചർച്ച നടത്തി അന്താരാഷ്ട്ര ടി10 ചാമ്പ്യന്മാരായ കേരള കിങ്സ് ഉടമകൾ; ക്രിക്കറ്റ് കളിക്കാർക്ക് മികച്ച വേതനവും തൊഴിൽ വാഗ്ദാനവുമായി ടി10 എത്താനൊരുങ്ങുന്നു\nഐപിഎല്ലിൽ തകർത്തടിച്ച റോബിൻ ഉത്തപ്പയ്ക്ക് മറ്റ് ടീമുകളിൽ കളിക്കാനുള്ള എൻഒസി കർണ്ണാടക ക്രിക്കറ്റ് അസോസിയേഷൻ നൽകിയതിന് പിന്നാലെ തന്നെ വിദർഭ ക്രിക്കറ്റ് അസോസിയേഷൻ ഉൾപ്പടെയുള്ളവർ റോബിൻ ഉത്തപ്പയ്ക്കായി രംഗത്തുണ്ട്. ഓഗസ്റ്റ് പകപതിയോടെ തിരിച്ചെത്തിയേഷം മറ്റ് ടീമിനായി കളിക്കാൻ റോബിൻ ഉത്തപ്പ തീരുമാനിച്ചാൽ അത് കേരളത്തന് തിരിച്ചടിയാകും. ഉത്തപ്പയെ ലഭിച്ചില്ലെങ്കിൽ സീസൺ തുടങ്ങിയ ശേഷം മറ്റ് ടീമുകളിൽ കളിച്ച മികവുറ്റ താരങ്ങളെ കേരളത്തിന് ലഭിക്കുകയുമില്ല. ഇതാണ് വസീം ജാഫറിനെപ്പോലെയുള്ള ഒരു താരത്തെ സമീപിക്കാൻ കേരള ക്രിക്കറ്റ് അസോസിയേഷനെ പ്രേരിപ്പിച്ചിരിക്കുന്നത്. അമേരിക്കയിൽ ഭാര്യയുമൊത്ത് അവധിക്കാലം ആഘോഷിക്കുകയാണ് ഉത്തപ്പ. ഹോളിഡേ കഴിഞ്ഞ ശേഷമേ ഉത്തപ്പ ഏത് ടീമിൽ കളിക്കുകയെന്ന് തീരുമാനിക്കൂ. ഈ സാഹചര്യത്തിലാണ് ടിസി മാത്യുവിന്റെ നേതൃത്വത്തിൽ വാസിം ജാഫറെ എത്തിക്കാൻ നീക്കം സജീവമായത്.\nറോബിൻ ഉത്തപ്പ എത്തിയില്ലെങ്കിൽ പഞ്ചാബ് ബാറ്റ്സ്മാൻ ജീവൻ ജ്യോത് സിങ്ങിനെ കേരളത്തിന്റെ ജഴ്സിയണിയിക്കാനായിരുന്നു പദ്ധതി. എന്നാൽ ഉത്തപ്പയുടെ കാര്യം തീരുമാനമാകാതിരുന്ന സാഹചര്യത്തിൽ ജീവൻജ്യോത് സിങ് പഞ്ചാബിൽ തന്നെ തുടരാൻ തീരുമാനിക്കുകയായിരുന്നു. കേരള ടീമിന്റെ പരിശീലകനായി സൂപ്പർ കോച്ച് ഡേവ് വാട്മോർ എത്തിയതിന് പിന്നാലെയാണ് റോബിനെ എത്തിക്കാൻ ശ്രമിച്ചത്. ഐപിഎല്ലിൽ ഓറഞ്ച് ക്യാപ് നേടിയ താരമായറോബിൻ ഈ സീസണിലും മികച്ച ഫോം തന്നെയാണ് പ്രകടിപ്പിച്ചത്. സൂപ്പർ കോച്ചിന് പിന്നാലെ സൂപ്പർ ക്യാപ്റ്റനും എത്തിയാൽ ഇത് കേരള ക്രിക്കറ്റിന്റെ തലവര തന്നെ മാറ്റുമെന്ന കണക്ക് കൂട്ടലുമാണ് 31കാരനായ റോബിനെ എത്തിക്കാൻ ശ്രമിച്ചതിന് പിന്നിലെ കാരണവും.\nറോബിൻ ഉത്തപ്പയ്ക്ക് പകരക്കാരനായി ബോർഡ് ഇപ്പോൾ ആലോചിക്കുന്ന വസീം ജാഫറിനെ പക്ഷെ ദീർഘകാലം ഉപയോഗിക്കാനാകില്ല. നാൽപ്പതിനോട് അടുത്ത് പ്രായമുണ്ട് വസീം ജാഫറിന് ഇന്ത്യക്കായി 31 ടെസ്റ്റ് മത്സരങ്ങൾ കളിച്ചിട്ടുള്ള ജാഫർ 34.10 ശരാശരിയിൽ 1944 റൺസ് നേടിയിട്ടുണ്ട്.5സെഞ്ചുറികളും 11 അർധ ശതകങ്ങളുമാണ് ജാഫറിന്റെ സമ്പാദ്യം. വെസ്റ്റിൻഡീസിനെതിരെ നേടിയ 212 റൺസാണ് ഉയർന്ന സ്‌കോർ. രാജ്യാന്തര ക്രിക്കറ്റിനെ അപേക്ഷിച്ച് ഫസ്റ്റ് ക്ലാസ് ക്രിക്കറ്റിൽ വലിയ അനുഭവ സമ്പത്താണ് ജാഫറിന് ഉള്ളത്. ഇത് കേരളത്തിന് ഗുണം ചെയ്യുമെന്നാണ് ബോർഡ് കരുതുന്നത്. മുംബൈക്ക് വേണ്ടി 222 മത്സരങ്ങളിൽ നിന്നും 50.88 ശരാശരിയിൽ 51 സെഞ്ചുറികളും 81 അർധ ശതകങ്ങളും ജാഫർ നേടിയിട്ടുണ്ട്. 1996ൽ 18ാം വയസ്സിലാണ് ജാഫർ മുംബൈ ടീമിലെത്തിയത്.\nകേരള ടീമിലെത്താൻ ഉത്തപ്പ ചോദിച്ചിരുന്നത് ലക്ഷങ്ങളാണ്. കഴിഞ്ഞ സീസണിൽ രഞ്ജി ട്രോഫിയിൽ റോഹൻ പ്രേമാണ് കേരളത്തെ നയിച്ചത്. ഏകദിനത്തിൽ സച്ചിൻ ബേബിയും. സാധാരണ സീസണിന്റെ തുടക്കത്തിൽ തന്നെ ക്യാപ്ടനെ നിശ്ചയിക്കുകയാണ് പതിവ്. എന്നാൽ റോബിൻ ഉത്തപ്പയുടെ കാര്യത്തിൽ തീരുമാനം എടുക്കാത്തതിനാൽ ക്യാപ്ടനെ പ്രഖ്യാപിച്ചിട്ടില്ല. പാതി മലയാളിയായ റോബിനുമായി കേരളാ ക്രിക്കറ്റ് അസോസിയേഷന്റെ മുൻ പ്രസിഡന്റായ ടിസി മാത്യു പലവട്ടം ചർച്ച ചെയ്തിരുന്നു. കഴിഞ്ഞ സീസണിലെ അവസാന മത്സരങ്ങളിൽ റോബിനെ കർണ്ണാടക കളിപ്പിച്ചില്ല. ഇതിന്റെ വേദനയുമായാണ് കർണ്ണാടകം വിടാൻ റോബിൻ തീരുമാനിച്ചത്. ഇത് മലയാള ബന്ധങ്ങളുള്ള റോബിനെ കേരളത്തിലെത്തിക്കുമെന്ന തോന്നലുണ്ടാക്കി. ഇതിനെടയാണ് വിദർഭ ഉത്തപ്പയെ സ്വന്തമാക്കാൻ എത്തിയത്. ഇതോടെ ഡിമാൻഡും കൂടി.\nകഴിഞ്ഞ രഞ്ജി സീസണിൽ മോശം പ്രകടനമായിരുന്നുവെങ്കിലും ഐപിഎല്ലിൽ കൊൽക്കത്ത നൈറ്റ് റൈഡേഴ്‌സിന്റെ മിന്നും താരമായി റോബിൻ. ഫോമിലേക്ക് മടങ്ങിയെത്തിയതോടെയാണ് റോബിന് വേണ്ടി വിദർഭയും രംഗത്ത് വന്നത്. ഇപ്പോൾ കേരളാ ക്രിക്കറ്റ് അസോസിയേഷൻ റോബിനുമായി ബന്ധപ്പെടുന്നുണ്ട്. താരം വിദേശത്താണെന്നാണ് സൂചന. ഇപ്പോഴും ശുഭ പ്രതീക്ഷയിലാണ് കേരളം. റോബിന് എന്തും ചെയ്തു കൊടുക്കാം. എന്നാൽ അമിത് വർമ്മയുടെ ആവശ്യം കേരളത്തിനില്ല. സഞ്ജു വി സാംസൺ, റോഹൻ പ്രേം, സച്ചിൻ ബേബി, തുടങ്ങി ശക്തമായ ബാറ്റിങ് നിരയാണ് കേരളത്തിനുള്ളത്. അതുകൊണ്ട് തന്നെ അമിത് വർമ്മ കേരളത്തിന് ബാധ്യതയാകും. ഈ സാഹചര്യത്തിലാണ് മറ്റൊരു അന്യസംസ്ഥാനക്കാരനെ കൂടി ബാറ്റ്‌സ്മാനായി കളിപ്പിക്കാൻ മടിക്കുന്നത്. മലയാളിയായ സുനിൽ സാമിനെ കേരളത്തിൽ കളിപ്പിക്കണമെന്ന ആവശ്യം ശക്തമാണ്. തമിഴ്‌നാടിന്റെ രഞ്ജി ടീമംഗമായ സുനിൽ സാമും കേരളത്തിന്റെ പരിഗണനയിലാണ്.\nമറ്റു സംസ്ഥാനങ്ങൾക്ക് വേണ്ടി കളിക്കാനുള്ള എൻഒസി ഉത്തപ്പക്ക് കർണാടക ക്രിക്കറ്റ് അസോസിയേഷൻ നൽകിയിരുന്നു. ഇതോടെ കർണാടക ടീമുമായി 15 വർഷത്തോളം നീണ്ടു നിന്ന ബന്ധം അവസാനിപ്പിച്ചു. 2002ൽ 17-ാം വയസിലാണ് ഫസ്റ്റ്ക്ല ാസ് ക്രിക്കറ്റിൽ അരങ്ങേറിയ ഉത്തപ്പ അന്നുമുതൽ കർണാടകയ്ക്കായാണ് പാഡണിഞ്ഞത്. താരവുമായി കരാർ നീട്ടാൻ കർണാടക ക്രിക്കറ്റ് അസോസിയേഷൻ ശ്രമിച്ചെങ്കിലും ഉത്തപ്പ താത്പര്യം കാണിച്ചില്ല. കഴിഞ്ഞ രഞ്ജി സീസണിൽ കർണാടകയ്ക്ക് വേണ്ടി ആറു മത്സരം മാത്രമാണ് ഉത്തപ്പ കളിച്ചത്. അതാണ് ഉത്തപ്പ കർണാടക ടീം വിടാനുള്ള കാരണമായി വിലയിരുത്തപ്പെടുന്നത്. കരുൺ നായർ, കെ.എൽ.രാഹുൽ തുടങ്ങിയ താരങ്ങൾ കർണാടക ടീമിൽ എത്തിയതോടെ ഉത്തപ്പയ്ക്ക് അവസരം കുറയുകയായിരുന്നു.\n130 ഫസ്റ്റ്ക്ലാസ് മത്സരങ്ങളിൽ നിന്നായി 8793 റൺസ് നേടിയ ഉത്തപ്പ 21 സെഞ്ചുറിയും 48 അർധസെഞ്ചുറിയും നേടിയിട്ടുണ്ട്. 2014/15 സീസണിൽ കർണാടക രഞ്ജി ചാമ്പ്യന്മാരായതും ഉത്തപ്പയുടെ മികവിലായിരുന്നു. സീസണിൽ മൂന്ന് സെഞ്ചുറികളും ആറ് അർധ സെഞ്ചുറികളും നേടിയ ഉത്തപ്പ 50.34 ശരാശരിയിൽ 1,158 റൺസ് അടിച്ചുകൂട്ടിയിട്ടുണ്ട്. പത്താമത് സീസണിൽ കൊൽക്കത്ത നൈറ്റ്റൈഡേഴ്സും ബാംഗ്ലൂർ റോയൽ ചലഞ്ചേഴ്സും തമ്മിൽ നടന്ന മത്സരത്തിനിടെ കെ.സി.എ. മുൻ പ്രസിഡന്റ് കെ.സി. മാത്യു ഉത്തപ്പയുമായി അനൗദ്യോഗിക ചർച്ച നടത്തിയിരുന്നു. കേരളത്തിനു വേണ്ടി കളിക്കാൻ ഉത്തപ്പ അന്നു താൽപര്യം പ്രകടിപ്പിച്ചിരുന്നു. പത്താമത് സീസണിൽ നൈറ്റ്റൈഡേഴ്സിനു വേണ്ടി 388 റണ്ണെടുക്കാൻ ഉത്തപ്പയ്ക്കായി. മലയാളം അറിയാവുന്ന ഓപ്പണർക്കു വേണ്ടി കെ.സി.എ. അന്വേഷണം നടത്തിക്കൊണ്ടിരിക്കുകയാണ് ഉത്തപ്പയുടെ പേര് ഉയർന്നു വന്നത്.\nമൂന്ന് അന്യസംസ്ഥാന താരത്തെ ഒരു സീണണിൽ കളിപ്പിക്കാൻ കേരളത്തിന് കഴിയും. ഡേവ് വാട്മോറാണ് ഇത്തവണ കേരളത്തിന്റെ പരിശീലകൻ. വാട്മോർ എല്ലാ കളികൾക്കും കേരളത്തിനൊപ്പം ഉണ്ടായിരിക്കും എന്നും കെസിഎ ഉറപ്പിച്ചിട്ടുണ്ട്. മറ്റ് ഉത്തരവാദിത്തങ്ങൾ മാറ്റി വച്ച് വാട്മോർ മുഴുവൻ സമയ പരിശീകരനാകാമെന്ന് ്സന്നദ്ധ അറിയിച്ചതിനെ പ്രതീക്ഷയോടെയാണ് കേരളാ ക്രിക്കറ്റ് അസോസിയേഷൻ കാണുന്നത്. രഞ്ജി ട്രോഫിയിൽ എലൈറ്റ് ഗ്രൂപ്പിലേക്ക് എത്തുകയാണ് കേരളത്തിന്റെ ലക്ഷ്യം. ഇത്തവണ3അന്യസംസ്ഥാന താരങ്ങളെ അണിനിരത്തിയിട്ടും ടെസ്റ്റ്. ഏകദിന, ട്വന്റി ട്വിന്റെ ഫോർമാറ്റിലെല്ലാം കേരളത്തിന് സമ്പൂർണ്ണ പരാജയമായിരുന്നു. ഈ സാഹചര്യത്തിലാണ് വമ്പൻ താരങ്ങളെ അടുപ്പിക്കാൻ കേരളം ശ്രമിക്കുന്നത്.


4000 രൂപക്ക്4ജി ഫോണുമായി സിയോമി – DN News\nHome/News/Technology/4000 രൂപക്ക്4ജി ഫോണുമായി സിയോമി\nകുറഞ്ഞ വിലക്കുള്ള സ്മാര്‍ട്ട്‌ഫോണ് ചൈനീസ് മൊബൈല് കമ്പനിയായ സിയോമി വിപണിയിലെത്തിക്കുമെന്ന് റിപ്പോര്‍ട്ട്. 4000 രൂപക്ക് നാലാം തലമുറഫോണ് സിയോമി വിപണിയിലെത്തിക്കുമെന്നാണ് സൂചന. വിലയില് കുറവുണ്ടെങ്കിലും അടിസ്ഥാന സൗകര്യങ്ങളില് കുറവുണ്ടാകില്ലെന്നാണ് സിയോണി നല്‍കുന്ന വാഗ്ദാനം.\nചൈനീസ് ആപ്പിള് എന്ന് അറിയപ്പെടുന്ന സിയോമിയുടെ സിഎന്‍വൈ 399 എന്ന മോഡലിലുള്ള സ്മാര്‍ട്ട്‌ഫോണാണ് വിലയില് അത്ഭുതം കാണിച്ച് വിപണി കൈപ്പിടിയിലാക്കാന് ശ്രമിക്കുന്നത്. 4ജിക്ക് പുറമേ 720 മെഗാ പിക്‌സലിലുള്ള എച്ച്.ഡി വീഡിയോയും ഫോണ് സപ്പോര്‍ട്ട് ചെയ്യുന്നുണ്ട്. 1 ജിബി റാമാണ് ഫോണിലുള്ളത്.\nമൊബൈല് മേഖലയില് തരംഗമായി മാറിയ സിയോമി ക്യാമറ ഉദ്പാദന രംഗത്തേക്ക് കൂടി കടക്കുന്നതായി റിപ്പോര്‍ട്ടുകളുണ്ടായിരുന്നു. ഇതിനിടക്കാണ് വിലകുറഞ്ഞ സ്മാര്‍ട്ട്‌ഫോണ് പുറത്തിറക്കുന്ന വാര്‍ത്ത പുറത്തുവന്നിരിക്കുന്നത്.


ഇരുനില കെട്ടിടം തകര്‍ന്ന് ആറ് മരണം\nOctober 16, 2017 Anugraha WebAdmin main-news, National News\nബംഗളൂരു: ഇരുനില കെട്ടിടം തകര്‍ന്ന് ആറു പേര് മരിച്ചതായി റിപ്പോര്‍ട്ട്. എല്‍പിജി ഗ്യാസ് സിലിണ്ടര് പൊട്ടിത്തെറിച്ചതിനെത്തുടര്‍ന്നാണ് കെട്ടിടം തകര്‍ന്നുവീണത്. ബംഗളൂരുവിലെ എജിപുരയില് ഇന്ന് രാവിലെ ഏഴ് മണിയോടെയാണ് അപകടമുണ്ടായത്.\nമരിച്ചവരില് രണ്ട് പേരെ തിരിച്ചറിഞ്ഞിട്ടുണ്ട്. മുകള്‍നിലയില് താമസിച്ചിരുന്ന കലാവതി(68) രവിചന്ദ്രന്(30) എന്നിവരെയാണ് തിരിച്ചറിഞ്ഞത്. ഇവരുടെ കുടുംബത്തിലെ രണ്ട് കുട്ടികള് പരിക്കുകളോടെ രക്ഷപെട്ടു. താഴത്തെ നിലയില് താമസിച്ചിരുന്ന രണ്ട് കുടുംബങ്ങളും കെട്ടിടാവശിഷ്ടങ്ങളില് കുടുങ്ങിക്കിടക്കുകയാണെന്നും അപകടസ്ഥലം സന്ദര്‍ശിച്ച കര്‍ണാടക ആഭ്യന്തരമന്ത്രി രാമലിംഗ റെഡ്ഡി അറിയിച്ചു.\nമരിച്ചവരുടെ കുടുംബങ്ങള്‍ക്ക്5ലക്ഷം രൂപ വീതം ധനസഹായം നല്‍കുമെന്ന് നഗരവികസന മന്ത്രി കെ.ജെ.ജോര്‍ജ് അറിയിച്ചു. പരിക്കേറ്റവര്‍ക്ക് 50,000 രൂപ വീതം നല്‍കുമെന്നും അദ്ദേഹം പറഞ്ഞു. കെട്ടിടത്തില് കുടുങ്ങിപ്പോയവര്‍ക്ക് വേണ്ടിയുള്ള തെരച്ചില് തുടരുകയാണ്. പരിക്കേറ്റവരെ സമീപത്തുള്ള ആശുപത്രിയില് പ്രവേശിപ്പിച്ചു.\nവി മൊയ്തീന് അനുസ്മരണം തൃക്കടീരി സെന്ററില്...\nകണ്ണൂരില് നടന്നത് രാഷ്ട്രീയ കൊലപാതകങ്ങളാണെന്ന് മു...\nചെന്നിത്തലയില് വൃദ്ധയെ പീഡിപ്പിച്ച യുവാവ് അറസ്റ്റില്\nസോളാര് കമ്മീഷന് റിപ്പോര്‍ട്ട് നല്‍കില്ലെന്ന് പിണറായി; സോളാര് നടപടി രാഷ്ട്രീയ പ്രേരിതമല്ല; ആറ് മാസത്തിനുള്ളില് റിപ്പോര്‍ട്ട് സഭയില് വെയ്ക്കും


മോണ്‍സന്‍റെ പുരാവസ്തുക്കള്‍പലതും ‘കായംകുളം കൊച്ചുണ്ണി’ക്കായി ഉണ്ടാക്കിയത്; അംശവടി പട്ടാമ്പിയിൽനിന്ന് | 05Oct2021\nമോണ്‍സന്‍റെ പുരാവസ്തുക്കള്‍പലതും ‘കായംകുളം കൊച്ചുണ്ണി’ക്കായി ഉണ്ടാക്കിയത്; അംശവടി പട്ടാമ്പിയിൽനിന്ന്\nതിരുവനന്തപുരം: പാലക്കാട് പട്ടാമ്പിയിലെ പഴയ തറവാട്ടിൽനിന്നു കിട്ടിയ ഊന്നുവടി മോശയുടെ അംശവടിയായി മാറിയതുൾപ്പെടെയുള്ള ‘അദ്ഭുത പ്രവൃത്തി’കളുടെ കഥകേട്ട് അമ്പരന്ന് മോൻസൺ കേസ് അന്വേഷിക്കുന്ന ക്രൈംബ്രാഞ്ച് സംഘം. മോൻസണെതിരേ പുതിയ പരാതിയുമായി രംഗത്തെത്തിയ തിരുവനന്തപുരം കിളിമാനൂർ പോങ്ങനാട് സ്വദേശി സന്തോഷാണ് താൻ കൈമാറിയ പലവസ്തുക്കളും മോൻസൺ ചരിത്രാതീതകാലത്തെ അപൂർവ ശേഖരമാക്കി മാറ്റിയ തട്ടിപ്പ് വെളിപ്പെടുത്തിയത്.\nപുരാവസ്തു വ്യാപാരിയായ സന്തോഷ് സിനിമാ ചിത്രീകരണത്തിന് വാടകയ്ക്കു നൽകാൻ ശേഖരിച്ച വസ്തുക്കളിൽ പലതുമാണ് മോൻസൺ തട്ടിപ്പിന് ഉപയോഗിച്ചത്. തന്റെ പക്കൽനിന്ന് ശില്പങ്ങളടക്കം വാങ്ങിയ ശേഷം മോൻസൺ മൂന്നുകോടി രൂപ നൽകാതെ വഞ്ചിച്ചെന്ന സന്തോഷിന്റെ പരാതിയിലാണ് ക്രൈംബ്രാഞ്ചിൻറെ അന്വേഷണം.\nമോശയുടെ അംശവടിയായി മാറിയ തടിയിൽ തീർത്ത ശില്പഭംഗിയുള്ള ഊന്നുവടിക്ക് 50 വർഷംമാത്രമാണ് പഴക്കം. തൃശ്ശൂരിലെ എയ്യാൽ, വള്ളുവള്ളി എന്നീ സ്ഥലങ്ങളിൽനിന്ന് ഖനനത്തിലൂടെ 1940-കളിൽ കണ്ടെടുത്ത റോമൻ നാണയങ്ങളിൽ ചിലതാണ് മോൻസന്റെ വാക്ചാതുരിയിൽ യൂദാസിന്റെ വെള്ളിനാണയമായി മാറിയത്. ഇവയും സന്തോഷിന്റെ ശേഖരത്തിൽനിന്ന് മോൻസൺ വാങ്ങിയതാണ്.\nപാലക്കാട്ടെ പഴയ വീട്ടിൽനിന്ന് ലഭിച്ച മരത്തിൽ തീർത്ത ഉറിയാണ് ശ്രീകൃഷ്ണന്റെ വെണ്ണക്കുടമാക്കി മോൻസൺ മാറ്റിയത്. റസൂലിന്റെ ഒലീവെണ്ണ വിളക്കായി അവതരിപ്പിച്ച് പലരെയും കബളിപ്പിച്ചത് ജൂതത്തെരുവിൽനിന്ന് ലഭിച്ച 50 വർഷത്തിനു താഴെ മാത്രം പഴക്കമുള്ള എണ്ണവിളക്കായിരുന്നു.\nപഴയ ചെമ്പോല തൃശ്ശൂർ കൊക്കാലെ സ്വദേശിയായ ഗോപാൽ എന്നയാളിൽനിന്ന് 2017-ൽ പണംകൊടുത്തു വാങ്ങിയതാണെന്നും സന്തോഷ് അവകാശപ്പെട്ടു. പഴയ മലയാളം ലിപിയിൽ എഴുത്തുള്ള ഈ ചെമ്പോലയാണ് ശബരിമല ആചാരം സംബന്ധിച്ച പന്തളം രാജാവിന്റെ തിട്ടൂരമായി തെറ്റിദ്ധരിപ്പിച്ചത്.\n‘എന്ന് നിന്റെ മൊയ്തീൻ’, ‘കായംകുളം കൊച്ചുണ്ണി’ തുടങ്ങി പല സനിമകളിലും ഉപയോഗിച്ച ‘പുരാവസ്തു’ക്കളാണ് സന്തോഷിൽനിന്ന് മോൻസൺ വാങ്ങിയത്. നാണയ, കറൻസി ശേഖരണം നടത്തുന്ന തന്നെക്കുറിച്ച് മാധ്യമങ്ങളിൽ വന്ന വാർത്തകൾ കണ്ട് യു.എ.ഇ. കേന്ദ്രമായുള്ള സ്വകാര്യ മ്യൂസിയം അധികൃതർ ബന്ധപ്പെട്ടതോടെയാണ് ഈ മേഖലയുടെ സാധ്യതകൾ തിരിച്ചറിഞ്ഞതെന്ന് സന്തോഷ് പറഞ്ഞു.\nരാജ്യത്തിന്റെ വിവിധ ഭാഗങ്ങളിൽനിന്ന് ഇത്തരം വസ്തുക്കൾ ശേഖരിച്ചു. ഇതിനായി കടംവാങ്ങിയ പണം തിരികെ കൊടുക്കാനാകാതെ ഒളിവിൽപ്പോവേണ്ടിവന്നു. ഈ ഘട്ടത്തിൽ സഹായിക്കാമെന്ന് ഉറപ്പുതന്നാണ് മോൻസൺ ഇവയെല്ലാം കൈക്കലാക്കിയതെന്നും സന്തോഷ് പറഞ്ഞു. 30 ലക്ഷം രൂപയും മൂന്നുകോടിയുടെ പുരാശേഖരവും വാങ്ങിയശേഷം കബളിപ്പിച്ചതായാണ് സന്തോഷിന്റെ പരാതി.\nമോന്‍സണ് മൂന്നുദിവസം ക്രൈംബ്രാഞ്ച് കസ്റ്റഡിയില്\nകൊച്ചി: മോന്‍സണ് മാവുങ്കലിനെ വ്യാഴാഴ്ച വരെ ക്രൈം ബ്രാഞ്ചിന്റെ കസ്റ്റഡിയില് വിട്ടു. മധ്യപ്രദേശ് സര്‍ക്കാരിന്റെ കീഴില് വയനാടുള്ള 500 ഏക്കര് കാപ്പിത്തോട്ടം ലീസിന് വാങ്ങിക്കൊടുക്കാമെന്നു പറഞ്ഞ് പാലാ സ്വദേശി രാജീവില്‍നിന്ന് 1.62 കോടി രൂപ തട്ടിയെടുത്ത കേസിലാണിത്.\nപ്രതി ചോദ്യം ചെയ്യലിനോട് സഹകരിച്ചിരുന്നില്ലെന്നും ഇയാളുടെ സാമ്പത്തിക ഇടപാടുകളെ കുറിച്ച് വിശദമായി അന്വേഷിക്കേണ്ടതുണ്ടെന്നും ക്രൈംബ്രാഞ്ച് കോടതിയെ അറിയിച്ചു. മോന്‍സണിന്റെ സാമ്പത്തിക ഇടപാടെല്ലാം ദുരൂഹമാണ്. സ്വന്തം അക്കൗണ്ട് വഴി മോന്‍സണ് പണം സ്വീകരിച്ചിട്ടില്ല. ഇയാള് ആരുടെ അക്കൗണ്ട് വഴിയാണ് പണം വാങ്ങിയതെന്ന് കണ്ടെത്തേണ്ടതുണ്ടെന്ന് ക്രൈം ബ്രാഞ്ച് അറിയിച്ചു.\nചെമ്പോല കൈമാറിയത് താനെന്ന് അവകാശപ്പെട്ട് തൃശ്ശൂര് സ്വദേശി\nതൃശ്ശൂര്: ശബരിമലയിലെ ആചാരങ്ങളുമായി ബന്ധപ്പെട്ട രേഖ എന്ന പേരില് മോന്‍സണ് മാവുങ്കല് പ്രചരിപ്പിച്ച ചെമ്പോല കൈമാറിയത് താനാണെന്ന് അവകാശപ്പെട്ട് തൃശ്ശൂര് സ്വദേശി.\nപുരാവസ്തു കച്ചവടക്കാരനായ പി.എന്. ഗോപാലകൃഷ്ണമേനോനാണ് ഈ അവകാശവാദവുമായെത്തിയത്. ഇടനിലക്കാരനായ സന്തോഷിന് താനാണ് ചെമ്പോല കൈമാറിയതെന്ന് ഇദ്ദേഹം പറഞ്ഞു. സിനിമയ്ക്കുവേണ്ടിയെന്ന് പറഞ്ഞാണ് സന്തോഷ് ചെമ്പോല വാങ്ങിയത്. ശബരിമലയിലെ വെടിവഴിപാടിനെക്കുറിച്ചായിരുന്നു ചെമ്പോലയില് എഴുതിയിരുന്നതെന്നും ഗോപാലകൃഷ്ണന് പറയുന്നു. തൃശ്ശൂര് ഫിലാറ്റലിക് ക്ലബ്ബില്‍വെച്ചാണ് ഇത് വാങ്ങിയത്. കാലപ്പഴക്കം തോന്നിയതുകൊണ്ട് വാങ്ങി പരിശോധിപ്പിച്ചു. അപ്പോഴാണ് ശബരിമലയുമായി ബന്ധപ്പെട്ടതാണെന്ന് മനസ്സിലായത്. 300 വര്‍ഷം പഴക്കമുള്ളതെന്ന് സൂചിപ്പിക്കുന്ന വര്‍ഷവും അതിലുണ്ടായിരുന്നു. എന്നാല്, ഇത് ആധികാരികരേഖയാണോയെന്ന് അറിയില്ലെന്നും ഗോപാലകൃഷ്ണന് പറഞ്ഞു. വര്‍ഷങ്ങളായി പുരാവസ്തു കച്ചവടക്കാരനാണ് ഇദ്ദേഹം.\nതിരുവനന്തപുരം: മോന്‍സണ് മാവുങ്കലിന്റെ ശേഖരത്തില്‍നിന്നു വ്യാജചെമ്പോല കണ്ടെത്തിയ സംഭവത്തില് നിയമനടപടി ആവശ്യപ്പെട്ട് ബി.ജെ.പി. നേതാവ് കുമ്മനം രാജശേഖരന് മുഖ്യമന്ത്രി പിണറായി വിജയന് കത്തുനല്‍കി.


ദീപികയും രണ്‍വീറും വിവാഹിതരാകുന്നു? വിശദാംശങ്ങള് പുറത്ത് | Deeepika padukone ranveer kapoor to tie knot this year| deepika and ranveer wedding\nദീപികയും രണ്‍വീറും വിവാഹിതരാകുന്നു? വിശദാംശങ്ങള് പുറത്ത്\nApr 1, 2018, 03:52 PM IST\nഅടുത്ത ബന്ധുക്കളും സുഹൃത്തുക്കളും പങ്കെടുക്കുന്ന സ്വകാര്യ ചടങ്ങില് ഹിന്ദു ആചാരപ്രകാരമായിരിക്കും വിവാഹ ചടങ്ങുകള് നടക്കുക.\nബോളിവുഡില് വീണ്ടും ഒരു താര വിവാഹത്തിന് അരങ്ങൊരുങ്ങുന്നു. വര്‍ഷങ്ങള് നീണ്ട പ്രണയത്തിനൊടുവില് താരസുന്ദരി ദീപിക പദുക്കോണും രണ്‍വീര് സിങും വിവാഹിതരാകാന് പോകുന്നു. ഇതാദ്യമായല്ല ഇരുവരുടേയും വിവാഹ വര്‍ത്തയെക്കുറിച്ചുള്ള ഗോസിപ്പുകള് പുറത്തിറങ്ങുന്നത്.\nഎന്നാല് ദീപികയുടെ വീട്ടുകാര് വിവാഹത്തിനായുള്ള ഒരുക്കങ്ങളിലാണെന്നാണ് ദേശീയ മാധ്യമങ്ങള് റിപ്പോര്‍ട്ട് ചെയ്യുന്നത്. ഈ വര്‍ഷം അവസാനത്തോടെ വിവാഹം ഉണ്ടാകുമെന്നാണ് സൂചന . സെപ്റ്റംബറിനും ഡിസംബറിനും ഇടയ്ക്ക് വിവാഹം നടത്താന് ഇരുവരുടെയും മാതാപിതാക്കള് തമ്മില് ധാരണയായിട്ടുണ്ടെന്ന് റിപ്പോര്‍ട്ടുകള് പറയുന്നു.\nഅടുത്ത ബന്ധുക്കളും സുഹൃത്തുക്കളും പങ്കെടുക്കുന്ന സ്വകാര്യ ചടങ്ങില് ഹിന്ദു ആചാരപ്രകാരമായിരിക്കും വിവാഹ ചടങ്ങുകള് നടക്കുക. വിവാഹത്തിനോടനുബന്ധിച്ച ഷോപ്പിങ് തിരക്കുകളിലാണ് ദീപികയെന്നാണ് താരത്തിനോട് അടുത്ത വൃത്തങ്ങള് വ്യക്തമാക്കുന്നത്. എന്നാല് ഇതുവരെയും ഇരുവരുടെയും ഭാഗത്തു നിന്ന് വിവാഹ വാര്‍ത്തയില് സ്ഥിരീകരണമുണ്ടായിട്ടില്ല.\nകഴിഞ്ഞ അഞ്ചു വര്‍ഷമായി ദീപികയും രണ്‍വീറും പ്രണയത്തിലാണെന്ന വാര്‍ത്തകള് പ്രചരിക്കാന് തുടങ്ങിയിട്ട്. ഇരുവരും പല അവസരങ്ങളിലും ഇക്കാര്യം പറയാതെ പറഞ്ഞിട്ടുമുണ്ട്.\nസോയ അക്തറിന്റെ ഗള്ളി ബോയ്, രോഹിത് ഷെട്ടിയുടെ സിംബ തുടങ്ങിയവയാണ് രണ്‍വീറിന്റെ പുതിയ ചിത്രങ്ങള്. എന്നാല് ഇതിന് ശേഷം ചെറിയൊരു ഇടവേളയെടുത്തതിന് ശേഷമാണ് താരം കപില് ദേവിന്റെ ജീവചരിത്രം വെള്ളിത്തിരയിലവതരിപ്പിക്കുന്ന സിനിമ കരാര് ചെയ്തിരിക്കുന്നത്. ദീപികയും സിനിമയില് നിന്ന് കുറച്ചു നാളത്തെ അവധിയെടുത്തിരിക്കുകയാണെന്നാണ് റിപ്പോര്‍ട്ടുകള്. ഈ യാദൃശ്ചികത വിവാഹ വാര്‍ത്ത ശരി വയ്ക്കുന്നതാണെന്നാണ് ആരാധകര് പറയുന്നത്\nപൗരത്വ ഭേദഗതി ബില്ലിനെതിരേ പ്രതിഷേധിച്ച് രാജ്യത്തെ വിവിധ സര്‍വ്വകലാശാലകളില് ..


Horoscope Today November 20, 2019: നിങ്ങളുടെ ഇന്നത്തെ ദിവസം എങ്ങനെയെന്ന് പീറ്റർ വിഡല് എഴുതുന്നു\nUpdated: November 21, 2019 10:26:55 am\nവളരെ നല്ലൊരു കാലഘട്ടത്തിലൂടെയാണ് നാം കടന്നു പോകുന്നത്. ഭാവിയിലേക്കുള്ള വിശ്വാസത്തിന്റേയും പ്രതീക്ഷയുടേയും സമയമാണിത്. എല്ലാ പ്രായോഗിക വിശദാംശങ്ങളും രണ്ടു തവണ പരിശോധിച്ച് ഉറപ്പു വരുത്തുക എന്നത് മാത്രമാണ് എനിക്ക് തരാനുള്ള ഉപദേശം. കുറച്ചൊന്ന് ശ്രദ്ധയോടെ മുന്നോട്ട് പോയാൽ വിജയം സുനിശ്ചിതം. അശ്രദ്ധ ഒഴിവാക്കുക.\nRead Here: Horoscope Today November 21, 2019: നിങ്ങളുടെ ഇന്നത്തെ ദിവസം, രാശിഫലം\nചന്ദ്രൻ അതിന്റെ സ്ഥാനം മാറ്റുമ്പോൾ സഹായം ലഭിക്കാൻ പോകുകയാണെന്ന് നിങ്ങൾക്ക് തോന്നും. സാധാരണ സമ്മർദങ്ങളിൽ നിന്നും മുക്തമായി ഉച്ച കഴിഞ്ഞാൽ നല്ലൊരു സമയമാകും. കഴിയാവുന്നിടത്തെല്ലാം സഹായം തേടുക.\nനിങ്ങളുടെ സാമൂഹ്യ മേഖലയിലൂടെയാണ് സന്തോഷത്തിന്റെ ഗ്രഹമായ ബുധൻ സഞ്ചരിക്കുന്നത്. ഇത് നിങ്ങൾക്ക് പ്രതീക്ഷിക്കാവുന്ന ഏറ്റവും സൗഹാർദ്ദപരമായ സ്വാധീനമാണ്. നിങ്ങൾ വളരെ നല്ല ചങ്ങാത്തങ്ങൾക്കിടയിൽ ആയിരിക്കും. നിങ്ങളുടെ വിവേകത്തെ എല്ലാവരും വിലമതിക്കും.\nഇന്ന് രാവിലെ സാമ്പത്തിക കാര്യങ്ങളെ കുറിച്ച് നിങ്ങൾ കൂടുതൽ ചിന്തിച്ചേക്കാിം. കുടിശ്ശികയുള്ള ബില്ലുകൾ തീർപ്പാക്കാനും അധികമായി എന്തെങ്കിലും വാങ്ങാനും മികച്ച സമയമാണിത്. ഹ്രസ്വ യാത്രകൾ, കൂടിക്കാഴ്ചകൾ, ചർച്ചകൾ എന്നിവയ്ക്ക് അനുകൂലമായ ഒരു ദിവസം കൂടിയാണിത്. സുഹൃത്തുക്കളുമായി സൗഹാർദ്ദപരമായ ഒത്തുചേരലുകളെക്കുറിച്ചല്ല പറയുന്നത്.\nസ്വയം കൂടുതൽ വ്യക്തമായി മനസിലാക്കാൻ അല്ലെങ്കിൽ സ്വയം കൂടുതൽ കാര്യക്ഷമമാക്കാൻ ശ്രമിക്കുന്നത് വളരെ നല്ല ലക്ഷ്യങ്ങളാണ്. എന്തെങ്കിലും സംഭവിക്കുമെന്ന പ്രതീക്ഷയിൽ കുഴപ്പമുണ്ടാക്കുന്നത് മേലിൽ നല്ലതല്ലെന്ന് നിങ്ങൾ ഇപ്പോൾ മനസ്സിലാക്കിയിരിക്കണം. നിങ്ങൾ യഥാർത്ഥത്തിൽ അത് നടപ്പാക്കണം!\nസഹപ്രവർത്തകരും സുഹൃത്തുക്കളുമായി കാര്യങ്ങൾ ചർച്ച ചെയ്ത് വേഗത്തിൽ നടപ്പാക്കാൻ അവസരമുണ്ടായിട്ടും, നിങ്ങൾ കാര്യങ്ങൾ എളുപ്പമാക്കുന്നില്ല. അൽപം വിവേകം ഉപയോഗിച്ച് ചിന്തിക്കുന്നത് നല്ലതല്ലേ. നിങ്ങൾ വസ്തുതകൾ എല്ലാം ആദ്യം തന്നെ പരിശോധിച്ചിട്ടുണ്ട്.\nകെണിയിൽ നിന്നും നിങ്ങളെ ഒഴിവാക്കാൻ നിങ്ങൾക്ക് തന്നെ ബുദ്ധിമുട്ടുകളില്ലാതെ സാധിക്കും. നിലവിലെ വീഴ്ചകൾക്കും പ്രശ്നങ്ങൾക്കും നിങ്ങൾ മാത്രമല്ല ഉത്തരവാദി. അതിനാൽ അതിന്റെ ഉത്തരവാദിത്തം മറ്റുള്ളവർ കൂടി വഹിക്കട്ടെ. നിങ്ങൾ സ്നേഹത്തോടെ ചെയ്യുന്ന പലതും ആളുകൾ അതുപോലെ മനസിലാക്കണമെന്നില്ല.\nനിലവിലെ ചാന്ദ്ര സ്ഥാനങ്ങൾ വിനാശകരവും അസ്വസ്ഥതയുമുള്ള സ്വാധീനം ചെലുത്തുന്നു. ഞാൻ ഇപ്പോൾ ഇത് പറയാൻ കാരണം നിങ്ങളുടെ ഇച്ഛയ്ക്കും താൽപ്പര്യങ്ങൾക്കും അനുസൃതമായി സംഭവങ്ങൾ രൂപപ്പെടുത്തിക്കൊണ്ട് നിങ്ങൾക്ക് കാര്യങ്ങൾ മുന്നോട്ട് നീക്കാം. പങ്കാളികൾക്ക് എന്താണ് വേണ്ടതെന്ന് കണ്ടെത്തുക എന്നതാണ് നിങ്ങളുടെ ആദ്യത്തെ കടമ.\nഅതിമോഹമോ ആസക്തിയോ സംബന്ധിച്ച് നിങ്ങൾക്ക് മറ്റുള്ളവരെ ഒന്നോ രണ്ടോ കാര്യങ്ങൾ പഠിപ്പിക്കാൻ കഴിയും. ഇപ്പോൾ സൂര്യൻ, ചന്ദ്രൻ, യുറാനസ്, പ്ലൂട്ടോ എന്നിവ വളരെ ശക്തമായി വിന്യസിച്ചിരിക്കുന്നതിനാൽ ഒരു പ്രത്യേക വ്യക്തിയോ ആശയമോ നിശ്ചയിക്കാൻ നിങ്ങൾക്ക് ബാധ്യതയുണ്ട്. എന്നിരുന്നാലും, മറ്റുള്ളവരെ മോഹിപ്പിക്കുന്നതു വഴി അതു നേടാൻ നിങ്ങൾക്ക് കഴിയും.\nയാത്രാ പദ്ധതികൾ സൂക്ഷ്മമായി പരിശോധിക്കുക. ഈ ആഴ്ച കാലതാമസത്തെക്കുറിച്ചോ കെട്ടിക്കിടപ്പുകളെക്കുറിച്ചോ നിങ്ങൾ വിഷമിക്കേണ്ടതില്ല. നിങ്ങളുടെ ഭാഗവും ആശയവും വ്യക്തമാക്കിയില്ലെങ്കിൽ ആളുകൾ തെറ്റിദ്ധരിക്കാൻ ഇടയുണ്ട്. വിജയത്തിന്റെ രഹസ്യം ചെറിയ കാര്യങ്ങളിലാണ് കിടക്കുന്നത്.\nമകരരാശിക്കാർ അവരുടെ കഴിവുകൾ ഗാർഹികാവശ്യങ്ങൾക്കും കുടുംബ ബന്ധങ്ങൾക്കായും ഉപയോഗിക്കേണ്ടത് വളരെ അത്യാവശ്യമാണ്. ചർച്ചകൾ സ്വതന്ത്രമായിരിക്കണം. മറ്റുള്ളവരുടെ വൈകാരിക പ്രശ്നങ്ങളെ കൂടി പരിഗണിക്കാൻ ശ്രമിക്കണം.\nസൂര്യൻ ബുധനോടൊപ്പം നിങ്ങളുടെ സാമ്പത്തിക കാര്യങ്ങളെ ക്രിയാത്മക ദിശകളിലേക്ക് നയിക്കുന്നു. നിങ്ങൾ നിങ്ങളുടെ മനസ് പറയുന്ന കാര്യങ്ങളെ പിന്തുടരും. വസ്തുതകളെക്കാൾ നിങ്ങളെ മുന്നോട്ട് നയിക്കുന്നത് ഒരു സ്വപ്നമായിരിക്കും.\nനിങ്ങൾ സമയബന്ധിതമായി തുടരുകയാണെങ്കിൽ ശരിയായ രീതിയിൽ കാര്യങ്ങൾ നടക്കും. എല്ലാ കാര്യങ്ങളും കൃത്യ സമയത്ത് വേണ്ടതു പോലെ നടക്കും. നിങ്ങൾക്കു വേണ്ടി വാദിക്കുകയും നിങ്ങളുടെ സൽപ്പേര് നിലനിർത്തുകയും ചെയ്യേണ്ട ഒരു അവസ്ഥയിലാണ് നിങ്ങളിപ്പോൾ. കുറച്ചുകൂടി പണം സമ്പാദിക്കാനും നിങ്ങൾക്ക് കഴിയണം.\nWeb Title: Horoscope today malayalam november 20 2019 aries capricorn taurus scorpio sagittarius gemini cancer check astrology prediction